Nareema: MMA ge namoonaa hidhumaiytheriyaa\nނަރީމާ އަލީ: މޯލްޑިވްސް މަނިޓަރީ އޮތޯރިޓީގެ އެންމެ ފުރަތަމަ ހަތަރު މުވައްޒަފުންގެ ތެރޭގައި ހިމެނުނު (ދައުރު ފޮޓޯ/އަބްދުﷲ ޔަޝާއު)\nނަރީމާ: އެމްއެމްއޭގެ ނަމޫނާ ހިދުމަތްތެރިޔާ\nއެމްއެމްއޭގެ ފުރަތަމަ އަންހެން މުވައްޒަފު 41 އަހަރު ވަންދެން ވަނީ ހިދުމަތްކުރައްވާފައި\nދައުލަތުގެ ހަޒާނާ ބެލެހެއްޓުމުގައި 25 އަހަރު އުޅުނު\nއޮފީހަށް ސަލާން ބުނި ދުވަހެއް ނެތް\n'މުހައްމަދު ރަސޫލުﷲ' ޕްރޮގްރާމްގެ ނިބިހޫރަށް އަޑު އެޅީ ވެސް ނަރީމާ\nނަރީމާ އަލީ ސަރުކާރުގައި ހިދުމަތް ފެއްޓެވީ 1976 ވަނަ އަހަރެވެ. އޭރު އަދި މަރުކަޒީ ބޭންކް ވުޖޫދަށް ވެސް ނާދެ އެވެ. ނަރީމާ ސަރުކާރުގެ ބޮޑު އިސްޓޯރާ ގުޅުނުތާ މާ ގިނަ ދުވަހެއް ނުވެ އެ ތަން އެސްޓީއޯގެ އެކައުންޓްސް ޑިވިޝަނަށް ބަދަލުވި އެވެ. އަދި މޯލްޑިވްސް މަނިޓަރީ އޮތޯރިޓީ (އެމްއެމްއޭ) 1981ގައި އުފެއްދުމާ އެކު، އެސްޓީއޯ އެކައުންޓްސް ޑިވިޝަންގައި މަސައްކަތް ކުރަމުން އައި 32 މުވައްޒަފުންގެ ތެރެއިން، ހަތަރު މީހެއް ފިޔަވައި އެހެން ހުރިހާ މުވައްޒަފުން ސަރުކާރުގެ އެހެން އިދާރާތަކަށް ބަދަލުކުރި އެވެ.\nނަރީމާ ވީ، އަލަށް އުފެދުނު މަރުކަޒީ ބޭންކުގެ ފުރަތަމަ އަންހެން މުވައްޒަފަށެވެ.\n"ސިންގަޕޫރު މަނިކުފާނު، ސިމްލާ އަހައްމައިދީ، އަބްދުﷲ ރަފީގު އަދި އަޅުގަނޑު ފިޔަވައި އެހެން އެންމެން އެކި އޮފީސްތަކަށް ބަދަލުކުރީ،" ނަރީމާ، 65، ކިޔައިދެއްވި އެވެ.\nއަންހެނުން ވަޒީފާ އަދާކުރުން އާއްމު ނޫން އެ ޒަމާނުން ފެށިގެން ނަރީމާ ވަނީ 46 އަހަރު ވަންދެން ދައުލަތަށް ހިދުމަތްކުރައްވައިފަ އެވެ. އޭގެ ތެރެއިން އެމްއެމްއޭގައި ހޭދަކުރެއްވި 41 އަހަރުގެ ދިގު މުއްދަތުގައި 25 އަހަރު ވަންދެން ދައުލަތުގެ ހަޒާނާ ބެލެހެއްޓެވި އެވެ. މިދިޔަ މާޗު މަހު އެމްއެމްއޭގެ މެނޭޖަރެއްގެ މަގާމުން ރިޓަޔާކުރެއްވުމާ ހަމައަށެވެ.\nނަރީމާ ގޭގެ ޓެރަހުގައި އިންނަވައި 'ދައުރު' އަށް އިންޓަވިއު ދެއްވަނީ (ދައުރު ފޮޓޯ/ އަބްދުﷲ ޔަޝާއު)\nނަރީމާ އެންމެ ފުރަތަމަ ސަރުކާރާ ގުޅިވަޑައިގަތީ ކްލާކެއްގެ މަގާމަށެވެ. އެމްއެމްއޭގައި އެންމެ ފުރަތަމަ ކުރަން ފެއްޓެވީ ސިޓީ ބަހަން ހަވާލުކުރުމާއި ބެހުމުގެ މަސައްކަތެވެ. އެ ދުވަސްވަރު އެއް އޮފީހުން އަނެއް އޮފީހަށް ފޮނުވާ ސިޓީތައް ބެހުން އޮންނަނީ ޕިޔޯނުންނާއި ސަރުދާރުންގެ ވަޒީފާގެ ގޮތުގަ އެވެ. ނަމަވެސް އެ މީހުން ނާންނަ ދުވަސްތަކާއި އެކި ކަންކަން ދިމާވެގެން ނަރީމާ އަމިއްލައަށް ސިޓީ ހިފައިގެން އޮފީސްތަކަށް ވަޑައިގަނެ އެވެ.\n"އެމްއެމްއޭ އިން ފެށިގެން ދިވެހިރާއްޖޭގެ އަޑަށް، [އޭރު ހެންވޭރުކޮޅުގައި ހުންނަ] އެބަ ދަން ހިނގާފައި ސިޓީ ހިފައިގެން،" ސަރުކާރާ އަލަށް ގުޅުނު ދުވަސްވަރު ހަނދާނަށް ގެންނަވަމުން ނަރީމާ ވިދާޅުވި އެވެ.\nއެ ޒަމާނުގެ ފާހަގަކޮށްލެވޭ އަނެއް ކަމަކީ ވާރޭ ވެހޭ ދުވަސްވަރު މަގުމަތީ ހެދިފައި އޮންނަ ފެންގަނޑުތައް ހުރަސްކޮށް ބައިސްކަލުގައި އޮފީހަށް ދާ ދިއުމެވެ. ހިނގާ މީހުން ފެނުގައި ނުޖެހި ގިރާކުރަން ފެންގަނޑު ތެރޭގައި ހުންނަ ގާތަކުގައި އަޅައިގަނެ ފެންގަނޑަށް ވެއްޓުމާއި އަތުގައި އޮންނަ ކޮތަޅަކުން ގަންބޫޓު ނަގައިގެން ފެންގަނޑު ހުރަސް ކުރަން އެއަށް އަރައިގެން އޮފީހަށް ދާ ގޮތުގެ ހަނދާން ނަރީމާ އާކުރެއްވި އެވެ.\nގިނަ ދުވަސްތަކެއް ވަންދެން ސިޓީ ބެހުމުގެ މަސައްކަތުގައި އުޅުއްވި ނަރީމާއަށް ވަޒީފާގައި ކުރިއެރުންތައް ލިބެމުން އަ އެވެ. އޮފީސްތަކުގައި ކޮމްޕިއުޓަރު ހުންނަ ޒަމާނެއް ނޫން ކަމުން، ނަރީމާގެ ރީތި އަތުލިޔުމަށްޓަކައި މުހިއްމު މަސައްކަތެއް ވެސް ހަވާލުކުރި އެވެ.\nދައުލަތުގެ ހަޒާނާ ބެލެހެއްޓުމުގައި މުހިއްމު ދައުރެއް\nއެމްއެމްއޭގެ މިހާރުގެ އިމާރާތް ހެދުމުގެ ކުރިން ދައުލަތުގެ ހަޒާނާ ރައްކާކޮށްފައި ހުންނަނީ ސިފައިންގެ މައި މަރުކަޒު ބަނޑޭރިކޮށީގަ އެވެ. ހަޒާނާ ހުޅުވަން ކަނޑައެޅިފައިވާ ވަކި ޕްރޮޓޮކޯލެއް އޮވެ އެވެ. ރައީސް އޮފީހުގެ ހުއްދައަށް އެދުމާއި ހަޒާނާ ހުޅުވުމުގައި ހަރަކާތްތެރިވާ ބައެއް އިދާރާތަކުގެ މީހުންނަށް ބަނޑޭރިގެއަށް ދާން އަންގާ ފޮތްތައް ބެލެންސްކުރުމުގެ މަސައްކަތް ނަރީމާ ކުރެއްވި އެވެ.\n"ސެކްޝަންގެ މެނޭޖަރު ވެސް ހިތްހަމަޖެހެނީ އަޅުގަނޑު އެ މަސައްކަތް ކުރީމަ. ރަނގަޅަށް ކުރާތީ. ކުށެއް ނުޖަހާ ހިސާބު ބަލަހައްޓާތީ. ފައިސާ ނެރެ ނިމުނީމަ ލިޔެކިޔުން ހަމަޖައްސައި އެ ތަނުގައި ސައި ވެސް އޮންނާނެ. އަޅުގަނޑު އެ ސައި ތައްޔާރުކުރަނީ ވެސް، މަސައްކަތު މީހުނެއް ނުތިބޭ،" ނަރީމާ ވިދާޅުވި އެވެ.\nއޭނާ އެމްއެމްއޭގައި ހޭދަކުރެއްވި ދުވަސްތަކުގެ ތެރެއިން އެންމެ ހަނދާނުން ނުފިލާ އެއް ތަޖުރިބާއަކީ ނޮވެމްބަރު 3ގެ ހަމަލާގެ ފަހުން މާލެއަށް ވެރިވެފައި އޮތް ނުތަނަވަސްކަމުގެ ތެރޭގައި ދައުލަތުގެ ހަޒާނާ ހުޅުވަން ޖެހިގެން އެ މަސައްކަތް ކުރައްވަން އޮފީހަށް ނުކުންނެވި ދުވަހެވެ.\n"އެ ކަންތައް ހިނގިތާ ދެ ދުވަސް، ތިން ދުވަސް ފަހުން ހަަޒާނާ ހުޅުވަން ޖެހިގެން އެ މަސައްކަތުގައި އުޅުނިން. މާލެ އޮތީ ބިރުވެރިކޮށް،" ނަރީމާ ކިޔައިދެއްވި އެވެ.\nސަރުކާރާ 1976 ވަނަ އަހަރު ގުޅިވަޑައިގަތުމަށް ފަހު މި އަހަރު ރިޓަޔާކުރެއްވި ނަރީމާ ހަނދާނީ ފިލާތަކެއް ކައިރީ ހުއްޓިލައިގެން (ދައުރު ފޮޓޯ/ އަބްދުﷲ ޔަޝާއު)\nހަޒާނާ ހުޅުވާ ދުވަހެއް ވެއްޖެއްޔާ ޗުއްޓީގައި ހުންނަވާފައި ވެސް ނަރީމާ އޮފީހަށް ނުކުންނަވަ އެވެ. އެކަން ހުއްޓުމަކަށް އައީ ގަވަރުނަރަކަށް ޑރ. އަޒީމާ އާދަމް ހުންނެވި އިރު، ޗުއްޓީގައި އޮފީހަށް ނުކުމެ ހަޒާނާ ހުޅުުވުމުގެ މަސައްކަތުގައި ނަރީމާ އުޅުއްވާކަން އެނގިވަޑައިގަންނަވައި އެކަން މަނާކުރެއްވި ހިސާބުންނެވެ.\n"އަޒީމާ ވިދާޅުވީ މިއަދުން ފެށިގެން ހަޒާނާ މަސައްކަތް ކުރާނީ ނަރީމާއެއް ނޫނޭ، ކޭޝް ޑިޕާޓްމަންޓުންނޭ. ނަރީމާ ވަރަށް ގިނަ ދުވަހު ތި މަސައްކަތް ކޮށްފީމެއް ނޫންހޭ،" ނަރީމާ ވިދާޅުވި އެވެ.\nދައުލަތުގެ ހަޒާނާ ބެލެހެއްޓުމުގައި 25 އަހަރު ހޭދަކުރެއްވުމަށް ފަހު އެ މަސައްކަތާ ދުރުވާން ޖެހިވަޑައިގަތުމުން އޭނާއަށް ފުން އިހްސާސްތަކެއް ކުރެއްވުނެވެ.\n"ވަރަށް ދެރަވި އިތުރަށް ހަޒާނާގެ މަސައްކަތް ކުރަން ނުލިބުނީމަ. އެ މަސައްކަތުގައި ދެން އުޅުއްވި ބޭފުޅެއް ހެވިފައި ބުނާނެ ދެރަވެފައި ދޯއޭ ތި އިންނަނީ. އެމީހުން އެ މަސައްކަތް ކުރާ އިރު އިންނަން ބަލަހައްޓައިގެން،" ނަރީމާ ވިދާޅުވި އެވެ.\n1 ޖުަލައި ގައި 20 ރުފިޔާގެ އައު ނޫޓު ނެރެދެއްވީ ނަރީމާ\nއެމްއެމްއޭގައި ނަރީމާއަށް ވަރަށް ގިނަ ވެރިންނާއި ގަވަރުނަރުންނާއި ގަވަރުނަރުންގެ ނާއިބުންނާ ބައްދަލުވި އެވެ. އެ އެންމެންގެ ލިޑަޝިޕް ތަޖުރިބާކުރެއްވި އެވެ. އެފަދަ މުހިއްމު މުއައްސަސާއެއްގެ ފުރަތަމަ މުވައްޒަފުންގެ ތެރޭގައި ހިމެނުނުކަމީ އޭނާއަށް ފަހުރެކެވެ.\nއެމްްއެމްއޭގެ ވެރިން ވެސް އޭނާގެ ހިދުމަތުގެ އަގުވަޒަންކުރެ އެވެ. އެގޮތުން މި ފަހުން ވަނީ 20 ރުުފިޔާގެ އާ ނޫޓު ނެރުމުގެ ޝަރަފު ނަރީމާއަށް ދީފަ އެވެ.\nނަރީމާ ސަރުކާރުގައި ހޭދަކުރެއްވި 41 އަހަރު ތެރޭ ދުވަހަކު ވެސް ސަލާމް ބުނެ، ގަޑިޖެހިފައެއް ނުވެ އެވެ. ނާންނަ ދުވަހެއް ނެތެވެ. އެމްއެމްއޭގެ މިހާރުގެ އިމާރާތް ހަދަން ކުރީގެ އުމަރު ޝޮޕިން އާކޭޑް (މިހާރުގެ އެލައިޑް ބިލްޑިން) އަށް އޮފީސް ބަދަލުކުރި އިރު ނަރީމާއާ އޮފީސް ހުޅުވުމުގެ ޒިންމާ ހަވާލުކޮށްފައި އޮތް އެއް ސަަބަބަކީ ވެސް އޭނާއަކީ ގަޑިއަށް ފަރުވާތެރި މުވައްޒަފަކަށް ވުމެވެ.\n"ބައެއް ދުވަސް ދުވަހު ވާރެއާ ތެމިފޯވެގެން ބަނޑޭރިގެއިން ތަޅުދަނޑި ނަގައިގެން އޮފީސް ހުޅުވާފައި މީހުން ވައްދަނީ،" އެ ދުވަސްތައް ހަނދާނަށް ގެންނަމުން ނަރީމާ ވިދާޅުވި އެވެ.\nވަޒީފާއަށް އިހްލާސްތެރިވުމުގައި ނަރީމާއަށް ނަމޫނާއަކަށް ފެނިވަޑައިގަތީ އޭނާގެ ބައްޕަ އެވެ.\n"ބައްޕަ އިސްލާމީ މަރުކަޒުގެ ވޮޗަރަކަށް އުޅުއްވާނީ. ކިތަންމެ ވިއްސާރަ ވިޔަސް، ގަންބޫޓަށް އަރައިގެން ދާނީ. ބައްޕަ ދަންޏާ އަހަންނަށް ވެސް ދެވޭނޭ ވަޒީފާއަށް، އެހެން ހިތަށްއަރަނީ،" ނަރީމާ ވިދާޅުވި އެވެ.\nނަރީމާގެ ހިދުމަތަށް އެމްއެމްއޭ އިން ދިން ހަނދާނީ ފިލާ އަދި އެކުގައި މަސައްކަތް ކުރި މުވައްޒަފުން ލިޔެފައިވާ ޅެމެއް ފްރޭމްކޮށްފައި\nއެއް ވަޒީފާއެއްގައި އެހާ ދިގު މުއްދަތަކަށް ދެމިހުންނެވުނީ އާއިލާގެ އެހީތެރިކަން ލިބިގެންނެވެ. އެއީ ވިހެއުމުން މިހާރު މި އޮންނަ ގޮތަށް ހަ މަސް ދުވަހުގެ ދިގު ޗުއްޓީއެއް ލިބޭ ޒަމާނެއް ނޫނެވެ. ދަރިން ލިބޭ ފަހުން އަންހެނުން ވަޒީފާއަށް ނުކުތުމަށް އޮންނަ ހުރަހަކަށް ވެސް ވަނީ ދަރިން ބެލުމާއި ގޭތެރޭގެ މަސައްކަތެވެ. ނަމަވެސް ނަރީމާއަށް އާއިލާގެ ފަރާތުން ލިބިވަޑައިގެންނެވި އެއްބާރުލުމުގެ ސަބަބުން، ވަޒީފާގެ މެދުކެނޑުމެއް ނާދެ އެވެ.\n"މަންމަ، އަނެއް މަންމަ (މައިދައިތަ)ގެ އެހީތެރިކަން ލިބުނު. އަޅުގަނޑުގެ ހުރީ އެންމެ އަންހެން ދަރިފުޅެއް. ދަރިފުޅު ގްރޭޑް6ގައި އުޅެނިކޮށް މަންމަ ނިޔާވީ. އެ ފަހުން އެއްބަނޑު އެއްބަފާ މީހުން އެހީތެރިވޭ. ދަރިފުޅު ވެސް ދުވަހަކު ވެސް މައްސަލައެއް ނުޖައްސާ އޮފީހަށް ނުކުންނާތީއެއް،" ނަރީމާ ވިދާޅުވި އެވެ.\nއޮފީހުގައި ނަރީމާ އެންމެ ފަހުން ކުރެއްވި މަސައްކަތަކީ ޕޭމަންޓް ސެޓްލިން ސެކްޝަންގައި ޓްރާންސެކްޝަންތައް އެޕްރޫވް ކުރުމެވެ. ފަހަކަށް އައިސް މަސައްކަތް ލުއިވި ނަމަވެސް އަބަދުވެސް މަސައްކަތުގައި އުޅުމުގެ ޖޯރު އޭނާގެ ކިބައިގައި ހުއްޓެވެ.\n"ފަހުން އައިސް ނޯވޭ މާ ބޮޑު މަސައްކަތެއް. މަސައްކަތް ހަވާލުކުރަން ނުކެރެނީ ހެން ހީވަނީ،" ހަވާލުކުރި ކޮންމެ މަސައްކަތެއް ކުރުމުގެ ޖޯޝާ އެކު ވަޒީފާ އަދާކުރެއްވި ނަރީމާ ވިދާޅުވި އެވެ.\nއަދާކުރާ ވަޒީފާއަކީ މީހެއްގެ ހަޔާތުގައި ވަރަށް ބޮޑު ބައެކެވެ. އޮފީހުން ގާތް ރަހުމަތްތެރިން ލިބިވަޑައިގެންނެވިކަން ނަރީމާ ފާހަގަކުރެއްވި އެވެ.\nނަރީމާ (މ) އެއްއެމްއޭގައި އެކުގައި މަސައްކަތް ކުރި ބައެއް މުވައްޒަފުންނާ އެކު\n"އޮފީހުގައި ގިނައީ ޒުވާނުން. އެމީހުންނާ ގާތް ގުޅުމެއް އޮވޭ. ދޭ ނަސޭހަތްތައް އަޑުއަހާ. އެމީހުންނާ އެކު އުޅޭ އިރު އިހްސާސެއް ނުކުރެވޭ އަޅުގަނޑަކީ މާ އުމުރުން ދުވަސްވީ މީހެއް ކަމެއް،" ނަރީމާ ވިދާޅުވި އެވެ.\nމެއި7އެއީ ނަރީމާގެ ހިދުމަތުގެ އެންމެ ފަހު ދުވަހެވެ. އޭނާ ވިދާޅުވި ގޮތުގައި "ހުތުރު އަޑެއް ނީވި" އުމުރުން 65 އަހަރު ވެގެން އަމިއްލައަށް ރިޓަޔާކުރެއްވުމަކީ ޝަރަފެކެވެ. އެކަން ފާހަގަކުރުމަށް، ސެކްޝަންގެ މުވައްޒަފުން ދިން ޅެން ބައިތުތައް ހިމެނޭ ލޯގަނޑު އޭނާއަށް ހާއްސަ އެވެ. އެ ސްޓާފް މީޓިންގައި ގިނަ އަދަދެއްގެ މުވައްޒަފުން ބައިވެރިވި އެވެ.\n"ދުވަހަކު ވެސް ނުދެކެން އެއްފަހަރާ އެހާ ގިނަ މުވައްޒަފުން ސްޓާފް މީޓިންއަކުން. ވަރަށް އުފާވި އެ ދުވަހު،" ނަރީމާ ވިދާޅުވި އެވެ.\n'މުހައްމަދުއްރަސޫލުﷲ' ޓީވީ ޝޯގެ ނިބިހޫރުގެ އަޑު އެޅީ ނަރީމާ\nރޯދަ މަހު ޓީވީއެމުން ދައްކާ މުހައްމަދު ރަސޫލުﷲ ޝޯގައި ހިމެނޭ މޫސާގެފާނުގެ ބައިގައި އުޅޭ ނަރީމާގެ އަަޑު މުހިއްމު ދައުރެއް އަދާކުރެ އެވެ. ރާނީގެ އެންމެ އިސް ބާނދީ އަދި ހާމާނަށް ޖާސޫސްކޮށްދޭ ނިބިހޫރުގެ ކެރެކްޓާއަށް އަޑުއަޅާފައިވަނީ ނަރީމާ އެވެ.\nއަޑަށް އެއްވެސް ބަދަލެއް ނުގެނެސް ނަރީމާގެ އަސްލު އަޑުން ކުރައްވާފައިވާ މަސައްކަތެކެވެ. ދިވެހިންގެ ކަންފަތަށް އެ އަޑު ފަރިތަ އެވެ. ނަރީމާ ވިދާޅުވި ގޮތުގައި ފިހާރައަކަށް ވެންނެވިޔަސް އޭނާގެ އަޑު ޖެހިއްޖެ ނަމަ ބައެއް މީހުން "ތިއީ ވަރަށް ދަންނަ އަޑެއް" ކަމަށް ބުނެ އެވެ. އެމްއެމްއޭއާ އަލަށް ގުޅޭ މުވައްޒަފުންނަށް ވެސް ކެންޓީން ތެރެއިން އޭނާގެ އަޑު އިވުނަސް އެކަން ފާހަގަކުރެ އެވެ.\nނިބިހޫރުގެ ކެރެކްޓާއަށް އަޑު އަޅާފައިވާތީ، ނުދަންނަ މީހުންނަށް ވެސް އޭނާގެ އަޑު ފާހަގަކުރެވޭ (ދަައުރު ފޮޓޯ/އަބްދުﷲ ޔަޝާއު)\nނިބިހޫރުގެ އަޑު އަޅަން ކަށިމާ އަހުމަދު ޝާކިރު ފުރުސަތު ދެއްވި އިރު ނަރީމާގެ ފިރިކަލުން އަދި އިލެކްޝަންސް ކޮމިޝަންގެ މިހާރުގެ މެންބަރު މުހައްމަދު އާސިފް މަސައްކަތްކުރެއްވީ ޓީވީއެމްގަ އެވެ. އަޑު ރެކޯޑް ކުރަން ހެޑްސެޓެއް އަޅައިގެން އަރަބި ޑައެލޮގް އަޑު އައްސަވާ އިރު ސްކްރީނުން އެކްޓް ކުރާ ތަން ފެނެ އެވެ. ދެން އަޑަށް އެ ޖަޒުބާތުތައް ގެންނަވައި، ޑައެލޮގްގެ ދިވެހި ތަރުޖަމާ ކިއުއްވަނީ އެވެ.\n"ކޮންޓްރޯލް ރޫމްގައި އެންމެ މީހެއް ހުންނަނީ. ލަދެއް ވެސް ނުގަންނާނެއެއްނުން ދެން؟ ޑައެލޮގް ލިބެނީ އެ ރެއިން އެ ރެއަށް. ދުރާލާ ތައްޔާރުވާކަށް ފުރުސަތެއް ނުލިބޭ،" ނަރީމާ އެ ތަޖުރިބާ ކިޔައިދެއްވި އެވެ.\nރިޓަޔާމަންޓަށް ފަހު އޮތީ ހަމަޖެހިލުން\nވަޒީފާގައި އުޅުއްވި އިރު ނަރީމާއަށް އާދަވެފައި ހުރީ ފަތިސް ނަމާދަށް ހޭލައްވައިގެން ހެނދުނު ހިންގަވާފައި އޮފީހަށް ވަޑައިގަތުމެވެ. މިހާރު އޭގެ ބަދަލުގައި ބައެއް ދުވަސް ދުވަހު ރަސްފަންނަށް ވަޑައިގެން ކަސްރަތުކުރައްވަނީ އެވެ. ޓީވީ އިން ބައެއް ޕްރޮގްރާމްތައް ބައްލަވަ އެވެ.\nނަރީމާ (މ) ފިރިކަލުން އާސިފް އާއި ދަރިފުޅާއި މާމަ/ކާފަ ދަރިންނާ އެކު\nދަރިފުޅަށް ދެ ދަރިން ލިބި، 16 އަހަރާއި 10 އަހަރުގެ މާމަ ދަރިން ނަރީމާގެ އެބަ ތިއްބެވެ. އެ ކުދިންނާ އެކު އުޅެ، އާއިލާއާ އެކު ގިނަ ވަގުތު ހޭދަކުރެއްވުމަކީ އޭނާގެ އުފަލެވެ. ނަރީމާ ވިދާޅުވި ގޮތުގައި ރިޓަޔާމަންޓްގައި މާ ބޮޑު ޕްލޭނެއް ނެތެވެ. ކަސްރަތުކޮށްލުމާއި ގޭގެ ކޮންމެވެސް ތަނެއް ތަރުތީބުކޮށްލައި ކޮންމެވެސް މަސައްކަތެއްގައި އުޅުއްވަނީ އެވެ.\nނަރީމާ އަލީ: ސަރުކާރުގައި ހިދުމަތްކުރެއްވި 41 އަހަރު އޮފީހަށް ނުދާ އެންމެ ދުވަހެއް ވެސް ނެތް (ދައުރު ފޮޓޯ/އަބްދުﷲ ޔަޝާއު)\nދައުލަތަށް 41 ހިދުމަތް ކުރެއްވި ނަމަވެސް އެއީ އެހާ ދިގު މުއްދަތެއް ކަމެއް ނަރީމާއަކަށް އިހުސާސެއް ނުކުރެއްވެ އެވެ. އެމްއެމްއޭއާ މެދު އޭނާގެ ހިތުގައި އޮތީ އަމިއްލަ ގެއާ މެދު އޮންނަ ފަދަ ގާތްކަމެކެވެ. ނަރީމާ ވިދާޅުވި ގޮތުގައި ރިޓާޔާކުރެއްވުމުން އޭނާއަށް އިހްސާސްކުރެއްވުނީ "ގެ އާއި ދަރިން ދޫކޮށްލާފައި އަމިއްލަ ގެއަށް އާދެވުނު ކަމުގެ އިހްސާސް" އެވެ.\nނަރީމާ ފަދަ ހިދުމަތްތެރިންގެ އަގު އެންމެ ފުރިހަމައަށް ވަޒަންކުރަން ޖެހެ އެވެ. އެމީހުންގެ ދިރިއުޅުމުން އެތައް ބަޔަކަށް މިސާލު ނެގޭނެ އެވެ.


ވިކިޕީޑިޔާގައި ކަނޑައެޅިފައިވާ ވަކި ސިޔާސަތު ތަކެއް ނުވަތަ އުޞޫލުތަކެއް ވެއެވެ. ކޮންމެ މެންބަރެއްމެ އަނެއް މެންބަރެއްގެ ޚިޔާލަށް އެއްބަސް ނުވިޔަސް އެމެންބަރެއްގެ ޚިޔާލަށް އަނެއް މެމްބަރު އިހްތިރާމް ކުރަންޖެހޭނެއެވެ. ވިކިޕީޑިޔާގައި ހަރަކާތްތެރިވާއިރު ތަހްޒީބު މީހަކަށް ވާން އެބަޖެހެއެވެ. އާންމު ގަބޫލުކުރުންތަކާއި ދެކޮޅު ހެދުން، އަދި ޝަޚްޞީ ގޮތުން ވަކިމީހަކާ ދިމާކުރުން ފަދަ ކަންކަމާ ދުރުހެލިވާން އެބަ ޖެހެއެވެ. ޚިޔާލު ތަފާތުވާ ކަންކަމުގައި އިތުރަށް އެކަމެއް ގޯސްވިޔަނުވިޔަނުދީ މަޝްވަރާކޮށް އެއްބަސްވުމަކާ ހަމައަށް ދެވޭތޯ ބަލަން ޖެހެއެވެ. ދިވެހި ވިކިޕީޑިޔާގައި މިހާތަނަށް ގާތްގަނޑަކަށް 3,009 ވަރަކަށް މަޒްމޫނު ލިޔެވި، އަދި އިތުރަށް މުއްސަނދި ކުރުމުގެ މަސައްކަތް ކުރިއަށް އެބަދެއެވެ. އެހެންކަމުން ދިވެހި ވިކިޕީޑިޔާގައި ހުރި ލިޔުންތައް އިތުރަށް މުއްސަދިކޮށް ރަގަޅުކުރުމަށް، ތިބޭފުޅާގެ އެހީތެރިކަން ފޯރުކޮށްދޭށެވެ. އަބަދުވެސް ހުޅުވިފައިވާ ސިކުނޑިއެއްގެ ވެރި، މީހުންނާއި ގުޅޭ، އެހީތެރި މީހަކަށް ވާށެވެ.\nLast edited on4އެޕްރީލް 2013, at 21:27


Raees Yameen hayyaru kurumuge amurakah fuluhun edhunu: Muhuthaz | Mihaaru\nކުރީގެ ސީޕީ ހުސައިން ވަހީދާ އެކު ޑީސީޕީ ސައުދީ: ކޯޓު އަމުރަށް އެދުނު އެދުން އަނބުރާ ގެންދިޔައީ ސައުދީ ކަމަށް މުހުތާޒް ވިދާޅުވި --ފޮޓޯ/ޕޮލިސް\n"ރައީސް ޔާމީން ހައްޔަރު ކުރުމުގެ އަމުރަކަށް ކްރިމިނަލް ކޯޓުގައި ފުލުހުން އެދުނު"\n03 ޖޫން 2016 - 03:074comments\nއދ. މާމިގިލީ ކޯޓު ބޭނުންކޮށްގެން ކ. މާފުށީ ކޯޓުގެ ނަމުގައި ފޭކް ކޯޓު އަމުރެއް ހަދައި، ރައީސް ޔާމީން ހައްޔަރުކުރަން އުޅުނު ކަމަށް ބުނެ މުހުތާޒާއި މާމިގިލީ ކޯޓުގެ މެޖިސްޓްރޭޓް ނިހާނަށް ކުރާ ދައުވާގެ ޝަރީއަތުގައި، މުހުތާޒްގެ ފަރާތުން ދިފާއީ ހެއްކެއްގެ ގޮތުން ސައުދީ ހާޒިރު ކުރަން ކޯޓުގައި އެދުނަސް ސައުދީ ވަނީ އެކަމަށް އިންކާރުކޮށްފަ އެވެ.\nމުހުތާޒާ އެކު ކޯޓު އަމުރު ހޯދަން މާމިގިއްޔަށް ދިޔަ ފުލުހަކު ޝަރީއަތުގައި މިރޭ ސިއްރުން ހެކިބަސް ދެމުން ބުނީ މާމިގިއްޔަށް ދިޔަ ނަމަވެސް އެ އަމުރު އެ ރަށުން ލިބޭ ގޮތް ނުވި ކަމަށެވެ. އެކަމަކު މާލޭގެ ކޯޓަކުން އެފަދަ އަމުރެއް ލިބުނުކަން އޭނާ ފާހަގަކުރެއްވި އެވެ. އެއީ މާލޭގެ ކޮން ކޯޓެއްތޯ ގާޒީ އަބްދުލްބާރީ ޔޫސުފް ސުވާލު ކުރެއްވުމުން ފުލުސްމީހާ ބުނީ އެއީ ކޮން ކޯޓެއް ކަމެއް ނޭނގޭ ކަމަށެވެ.\nމުހުތާޒް ވިދާޅުވީ ސައުދީ ހާޒިރުކުރަން އެދިވަޑައިގަތީ، އެ ހާދިސާ ހިނގި ދުވަސްވަރު ފުލުހުންގެ ފަރާތުން ވެސް ކްރިމިނަލް ކޯޓުގައި، ރައީސް ޔާމީން ހައްޔަރު ކުރުމުގެ އަމުރަކަށް އެދުނުކަން ސާބިތުކުރަން ކަމަށެވެ. އެގޮތަށް ފުލުހުން ކްރިމިނަލް ކޯޓުގައި އެދިފައި ވަނިކޮށް، އެ ހުށަހެޅުން އަނބުރާ ގެންދިޔައީ އޭރުގެ އިސްގާޒީ އަބްދުﷲ މުހައްމަދާ ވާހަކަ ދެއްކުމަށް ފަހު، ސައުދީ ކަމަށް މުހުތާޒް ވިދާޅުވި އެވެ.\nމާލޭގެ ކޯޓުތަކުގެ ތެރޭގައި ކްރިމިނަލް ކޯޓު ހިމެނޭތޯ ހެކިވެރިޔާ ކައިރިން ގާޒީ ބާރީ ސުވާލު ކުރެއްވުމުން އޭނާ ބުނީ "ކްރިމިނަލް ކޯޓު ވެސް ހިމެނޭނެ ދެއްތޯ؟،" މިހެންނެވެ. އޭނާ އެހެން ވިދާޅުވުމުން ބާޒީ ވިދާޅުވީ އެފަދަ ކަމެއްގެ މައުލޫމާތު ލިބިވަޑައިގެންގައި ނެތް ކަމަށެވެ.\nއިތުރު ލިޔުންތައް ކްރިމިނަލް ކޯޓް ކޯޓު އަމުރު ރައީސް އަބްދުﷲ ޔާމީން މުހުތާޒް މުހުސިން\nމުހުތާޒާއި ނިހާންގެ ޖަލު ހުކުމް އިސްތިއުނާފަށް\nސިއްރު ހެެކިންގެ މައުލޫމާތު އެނގޭ: މުހުތާޒް


Karaai Kandhuraage Thadhuthah- Mikan Dhimaavaa Sababuthakaai Geveshi Faruvaa - Vaguthu\nކަރާއި ކަނދުރާގެ ތަދުތައް- މިކަން ދިމާވާ ސަބަބުތަކާއި ގެވެށި ފަރުވާ\nކަރަށާއި ކަނދުރާއަށް ތަދުތައް އެރުމަކީ ގިނަ ބަޔަކަށް ދޭތެރެ ދޭތެރެއިން ތަހަންމަލު ކުރަންޖެހޭ ބޮޑު ވޭނެކެވެ. މިކަމުގެ ސަބަބުން އެންމެ އެކަށީގެންވާ ގޮތަށް މަސައްކަތްތައް ނުކުރެވޭއިރު، އެނޫންވެސް އެތައް ވޭނެއްވެސް ކުރިމަތިވެއެވެ.\nޞިއްޙީ މާހިރުން ދެކޭ ގޮތުގައި، މިކަން ކުރިމަތިވުމަށް ދިމާވާ އެކި ސަބަބުތަކެއްވެއެވެ. އެގޮތުން އެއް ސަބަބަކީ އިނދެވޭ ގޮތެއް ނުވަތަ އޮވެވޭ ގޮތެއްގެ ސަބަބުންނެވެ. އިނގިރޭސިން ބުނާކަމުގައިވާނަމަ ޕޯސްޗަރ ގެ ސަބަބުންނެވެ. ގިނަ ވަގުތު މޭޒެއް ކައިރީގައި އިނދެގެން މަސައްކަތް ކުރާނަމަ، އަދި ކޮމްޕިއުޓަރުފަދަ ތަކެތީގެ ކައިރީގައި، އެކަށީގެން ނުވާ ގޮތްގޮތަށް (އާގޮނޮމިކް ނޫން ގޮތްގޮތަށް) އިންނަކަމުގައިވާނަމަ މިކަން ދިމާވުމުގެ ފުރުޞަތު ބޮޑެވެ.\nހަމަ އެހެންމެ، ކަރާއި ކަނދުރާ މަސްއޫލުވާ މަސައްކަތްތައް މާ ގިނައިން ކުރުމަކީ، މި ގުނަވަންތަކަށް ތަދު އެރުމުގެ ފުރުޞަތު އޮތް ކަމެކެވެ. އެގޮތުން، ބަރު އެއްޗެހި އުފުލުމާއި މާ ގިނަ ވަގުތު ކުޅިވަރުތަކުގައި ހަރަކާތްތެރިވެ އުޅުމަކީ މިކަމަށް މަގުފަހި ކުރާ ކަންކަމެވެ.\nމީގެއިތުރުންވެސް، އެހެން ޞިއްޙީ މައްސަލައެއްގެ ސަބަބުން ނުވަތަ އެނޫންވެސް އެހެން ކަމެއްގެ ސަބަބުން ކަރަށާއި ކަނދުރައަށް ތަދެއް އެރުމަކީ ވެދާނެކަމަށްކަމަށް ކަމުގެ މާހިރުން ފާހަގަކުރެއެވެ.\nއެހެންކަމުން މިކަމަށް އޮތް ގެވެށި ފަރުވާއަކީ ކޮބައި ހެއްޔެވެ؟\nމިކަމަށް އޮތް އެންމެ އާއްމު އަދި އެންމެ ފަސޭހަ ހަމަ އެހެންމެ، އެންމެ ނަތީޖާ ނެރެވޭ އެއް ގެވެށި ފަރުވާއަކީ އައިސް ޖެއްސުން ނުވަތަ ހޫނު ފެނުން ބޮނޑިތާން ކުރުމެވެ. 20 މިނެޓެއްހާއިރު މިކަންކުރުމުން، އާދައިގެ ތަދެއްނަމަ ފިލައިގެންދާނެއެވެ. ހަމައެހެންމެ، ހޫނު ފެނުން ނުވަތަ ފިނި ފެނުން ފެންވެރުމަކީވެސް މިކަމުގެ ހަމަ އެންމެ ރަނގަޅު ގޮތެކެވެ.\nމި ނޫނަސް އެތައް ފަރުވާއެއް މިކަމަށް ހުންނައިރު ޑޮކްޓަރީ ފަރުވާތަކަށް ދާންވާނީ ޑޮކްޓަރުންގެ ލަފާގެ މަތިންނެވެ. (އެޗް ޑީ 2018)\nއޭޕްރީލް 26, 2018 - 12:36\nރޭގަނޑު ޑިއުޓީތަކާއި، ނުރައްކާތެރި ބަލިތައް


ހުކުމް ތަންފީޒު ކުރާ މީހުންނާއި ކުށުގެ ތުހުމަތުގައި ހައްޔަރު ކޮށްފައި ތިބޭ މީހުންގެ ބަޔާންތަކާއި އިންޓަވިއުތައް ބްރޯޑްކާސްޓް ކުރުމުން ފިޔަވަޅު އަޅާނެ ކަމަށް ހޯމް މިނިސްޓްރީންނާއި ބްރޯޑްކާސްޓިން ކޮމިޝަނުން އިންޒާރު ދިނުމުން، މައުލޫމާތާއި ޚަބަރު ގެނެސް ދިނުމުގައި ދަތިތަކެއް ކުރިމަތިވެފައިވާ ކަމަށް މީޑިއާތަކުން މިއަދު ބުނެފި...\nއާ ކޮމިޝަން، މީޑިއާތަކަށް އިތުރު ބިރުވެރިކަމެއް؟!\nނޫސްވެރިން އޮބިއަޅުވަން ފާސްކުރި އަބުރުގެ ގާނޫނާ އެކު ރާއްޖޭގެ މީޑިއާތައް މިވަނީ "ނޭވާ ހޮޅި އަށް" އެޅިފަ އެވެ. އެ ގާނޫނާ އެކު މީޑިއާތަކަށް ހަތަރު ފަރާތުން ވެސް އޮތީ ބިރުވެރިކަމެވެ. އެކަމަކު އެވަރުން ވެސް ސަރުކާރުން ބޭނުންވި މަގްސަދު ހާސިލެއް ނުވި އެވެ. އެހެންވެ، އާ ކޮމިޝަނެއް ވުޖޫދު ކޮށްގެން ނަމަވެސް ނޫސްވެރިން މައިތިރިކުރުމުގެ...\nOctober 23, 2017 18\nދައުލަތުގެ އެއް މުއައްސަސާއަކުން ރާއްޖޭގެ ހުރިހާ މީޑިއާތައް ބެލެހެއްޓުމަށް ރައްޔިތުންގެ މަޖިލީހަށް ފޮނުވި މޯލްޑިވްސް މީޑިއާ ކޮމިޝަންގެ ބިލުގައި މީޑިއާތައް ހުއްޓުވައި ފިޔަވަޅު...\nOctober 22, 2017 19\nއެއް ތަނަކުން މީޑިއާ ބެލެހެއްޓުމާ ގުޅޭ ބިލެއް ހަދައިފި\nދައުލަތުގެ އެއް މުއައްސަސާއަކުން މީޑިއާ ބެލެހެއްޓުމާ ގުޅޭ ބިލެއް ރައްޔިތުންގެ މަޖިލީހަށް މިއަދު ފޮނުވައިފި އެވެ.\nOctober 12, 2017 27\nއެވޯޑު ހަފުލާގައި ބްރޯޑްކޮމްއާ ދެކޮޅަށް އިހްތިޖާޖުކޮށްފި\nމީޑިއާ ކައުންސިލުން އިންތިޒާމްކޮށްގެން ރޭ ބޭއްވި ނޫސްވެރިންގެ އެވޯޑު ހަފުލާގައި ބްރޯޑްކާސްޓިން ކޮމިޝަން (ބްރޯޑްކޮމް)އާ ދެކޮޅަށް ރާއްޖެ ޓީވީން ހިމޭން އިހްތިޖާޖެއްކޮށްފި އެވެ.\nމިހާރު އަމަލު ކުރަމުން އަންނަ ގާނޫނުއަސާސީ އެކުލަވައިލުމުގެ ވެސް މާ ކުރިން، ސަރުކާރު ޒިންމާދާރު ކުރުވުމާއި ސަރުކާރުގެ އަމަލުތަކަށް ފާރަވެރިވުމުގެ ނިޒާމުތައް މި ރާއްޖޭގައި...\nމިއީ ދުނިޔޭގެ ފެންވަރުގައި ފާހަގަކުރާ ނޫސްވެރިކަމުގެ މިނިވަންކަމުގެ ދުވަހެވެ. ކޮންމެ އަހަރެއްގެ މެއި3ވަނަ ދުވަހެވެ. މިއީ ނޫސްވެރިކަމުގެ ދުވަހެއް ނުވަތަ ނޫސްވެރިންގެ ދުވަހެއް ވެސް ނޫނެވެ. ނޫސްވެރިކަމުގެ މިނިވަންކަމުގެ ދުވަހެވެ.


Thin vana Maldivian Idol akah Azal\nތިންވަނަ މޯލްޑިވިއަން އައިޑޮލަކަށް އަޒަލް\nގަދަ ތިނެއްގައި ތިން އަންހެން ބައިވެރިން\nދެވަނަ ޝައިނާއަށް، ތިންވަނަ މައީޝާއަށް\nއަޒަލް މީގެ ކުރީ ސީޒަންތަކުން ކެޓި\nއަޒަލްއަށް އައިޑޮލްގެ ޓްރޮފީ ހަވާލު ކުރައްވަނީ --\nމޯލްޑިވިއަން އައިޑޮލްގެ ސީޒަން ތިނެއްގެ ޓައިޓަލް އައިޝަތު އަޒަލް އަލީ ޒާހިރު ކަމިޔާބުކޮށްފި އެވެ. އަޒަލްއަށް އައިޑޮލްގެ ޓްރޮފީ ހަވާލުކޮށްދެއްވީ ރައީސް އަބްދުﷲ ޔާމީންގެ އަނބިކަނބަލުން ފާތިމަތު އިބްރާހިމެވެ.\nއަޒަލް ޓައިޓަލް ގެންދިޔައީ ގްރޭންޑް ފިނާލޭ ޝޯގައި ސައިނާ މުހައްމަދު ރަޝީދު އާއި މަރިޔަމް މައީޝާ އާއި ތަސްލީމް އަބްދުލް ކަރީމް އަދި ނައުޝާދު އަބްދުލް ލަތީފްއާއި ވާދަކޮށް ގެންނެވެ. މި ބައިވެރިންގެ ތެރެއިން ޓޮޕް ތިނަކަށް ހޮވިފައި ވަނީ ތިން އަންހެން ބައިވެރިންނެވެ.\nމި ސީޒަންގެ ދެވަނަ ގެންގޮސްފައިވަނީ ޝައިނާ އެވެ. ތިންވަނަ ލިބުނީ މައީޝާއަށެވެ. ގަދަ ތިން ބައިވެރިންނަށް ސްޕޮންސަރުންގެ ފަރާތުން ގިނަ އިނާމްތަކެއް ވަނީ ދީފަ އެވެ. އޭގެ އިތުރުން ތަސްލީމް އާއި ނައުޝާދަށް ވެސް ގިނަ އިނާމްތަކެއް އައިޑޮލްގެ މިފަހަރުގެ ސްޕޮންސަރުން ވަނީ ހަދިޔާކޮށްފަ އެވެ.\nމިރޭގެ ޝޯގައި ބައިވެރިންގެ އިތުރުން މަޝްހޫރު ގިނަ ބޭންޑުތަކާއި ލަވަކިޔުންތެރިންގެ ފޯރިގަދަ ހުށަހެޅުންތަކެއް ފެނިގެންދިޔަ އެވެ.\nއައިޑޮލްގެ ފުރަތަމަ ސީޒަނުގައި ޓައިޓަލް ގެންދިޔަ ލައިޝާ ޖުނައިދު އާއި ދެ ވަނަ ސީޒަންގައި ޓައިޓަލް ގެންދިޔަ ތަސްނީމް މުހައްމަދުގެ ހުށަހެޅުންތަކެއްވެސް ފެނިގެންދިޔަ އެވެ. މީގެ އިތުރުން ސީޒަން އެކެއްގެ ރަނަރަޕް ޝަލަބީ އިބްރާހިމްއާއި މުހައްމަދު އިޝާންވެސް ފެނިގެންދިޔަ އެވެ. މި ބައިވެރިން ހުށަހަޅާދިނީ އަމިއްލަ އޮރިޖިނަލް ލަވަތަކެވެ.


Hiya flat sarahadhu parking zone akah vejje | Mihaaru\nކާރު ޕާކުކޮށްފައި މަގުން ޖާގައެއް ނެތް!\nހިޔާ ފްލެޓް ކައިރީ ހުރަހަށް އޮތް މަގެއްގައި ކާރުތައް ޕާކުކޮށްފައި-- ފޮޓޯ: ފަޔާޒު މޫސާ/ މިހާރު\n19 ޖެނުއަރީ 2022 - 11:54\nހިޔާ ފްލެޓްތައް ކައިރީގައި ކާރު ޕާކުކުރަން ހާއްސަ ޖާގައެއް ނެތުމުން މަގުމަތީގައި ބާއްވާ ވެހިކަލްތައް ގިނަވެ، މަގުމަތީގައި ޕާކުކުރާ ވެހިކަލްތަކުން އުނދަގޫތަކާ ކުރިމަތިވާން ފަށައިފި އެވެ.\nހިޔާގެ 16 ޓަވަރު ހަދާފައި ހުރީ އެތަންތަނުގެ ތިރީގައި ސައިކަލު ޕާކުކުރެވޭ ގޮތަށެވެ. ބައެއް ޓަވަރުތަކުގެ ކައިރީގައި ސައިކަލު ޕާކުކުރެވޭ ގޮތަށް ޕާކިން ޒޯނު ވެސް ހަދާފައިވެ އެވެ.\nއެކަމަކު ޓަވަރުތައް ޑިޒައިންކޮށްފައި ހުރީ އެތަނުގެ އެންމެ ތިރީގައި ކާރު ޕާކުކުރެވޭ ގޮތަކަށް ނޫނެވެ. އަދި އެ ސަރަހައްދުގައި ކާރަށް ހާއްސަ ޕާކިން ޒޯނެއް ވެސް ނެތް އިރު މަގުތައް ހަނިކަމުން، މަގުމަތީ ޕާކުކުރާ ވެހިކަލްތަކުން މަގުގެ ބޮޑު ބައެއް އޮންނަނީ ބަންދުވެފަ އެވެ.\nހިޔާ ފްލެޓް ކައިރީ މަގެއްގައި ކާރުތައް ޕާކުކޮށްފައި-- ފޮޓޯ: ފަޔާޒު މޫސާ/ މިހާރު\nގިނަ ބަޔަކު ހިޔާ ފްލެޓްތަކުގައި ދިރިއުޅެމުން އަންނައިރު އެތަނުގައި އުޅޭ މީހުންގެ ކާރު ޕާކުކުރެވޭނެ ގޮތެއް ނެތިގެން އެ ސަރަހައްދުން މިހާރު ފެންނަނީ އެތަނުގެ ކައިރީ އޮތް މަގުތަކުގައި ކާރުތައް ބަރިއަކަށް ޕާކުކޮށްފައި އޮތް މަންޒަރެވެ.\nވިނަރެސް ފްލެޓްތައް ކައިރީ މަގުން ހިޔާ ފްލެޓާވީ ސަރަހައްދުގެ މަގުގައި ވެސް ބައެއް މީހުން ކާރު ޕާކުކުރުން އާންމެވެ. އަދި ހުޅުމާލޭ ބޮޑު މަގުން ދެވަނަ ފިޔަވައްސަށް އަރާ ބްރިޖުން ގޮސް، ހިޔާ ފްލެޓާ ދިމާލަށްދާއިރު ހުންނަ ހުރަސް މަގުތަކުގައި ވެސް ބައެއް މީހުން އެ މީހުންގެ ކާރު ޕާކުކޮށްފައި ހުރެ އެވެ.\nއެކި ތަންތަނުގައި މީހުން ޕާކު ކުރި ނަމަވެސް އެތަނުގައި ކާރަށް ހާއްސަ ޕާކިން ޒޯނެއް ހެދުމުގެ މަސައްކަތްކުރަން ހަމަޖެހިފައިވާ ކަމެއް ސާފެއް ނުވެ އެވެ.\nއެތަނުގައި ކާރުތަކަށް ޕާކިން ޒޯނެއް ނެތުމުން އެކަމުގެ އުނދަގޫ ޓެކްސީ ޑްރައިވަރުންނަށް ވެސް ކުރިމަތިވެ އެވެ.\nމާލޭ ސަރަހައްދުގައި ޓެކްސީގެ ހިދުމަތްދެމުން އަންނަ، "އަވަސް ރައިޑް" ގެ އޮފިޝަލަކު ބުނީ ފޭސް ދޭއްގައި ކާރު ޕާކިން ޒޯނެއް ނެތުމުން މިހާރު ޓެކްސީ ޑްރައިވަރުން ޖެހެނީ ފޭސް އެކެއްގެ ޕާކިން ޒޯނެއްގައި ޓެކްސީ ޕާކުކުރުމަށް ފަހު، އެތަނަށް އެހެން ވެހިކަލެއްގައި ދާން ކަމަށެެވެ.\n"ވަރަށް ދަތިވޭ އަސްލު އެތަނުގައި ކާރު ޕާކުކުރެވެން ނޯންނާތީ. ފޭސް އެކެއްގެ ޕާކިންތަކުގައި ޕާކުކޮށްފައިދާން ޖެހެނީ ކޮންމެސް މީހަކު ބަލައި އައިމަ އެމީހެއްގެ ސައިކަލަކަށް އަރައިގެން ނޫނީ ބަސް އައިމަ ބަހަށް އަރައިގެން،" އޭނާ ބުންޏެވެ.\nފޭސް ދޭއްގައި ވެހިކަލް ދުއްވަނީ-- ފޮޓޯ: ނިޝާން އަލީ/ މިހާރު\nއޭނާ ބުނި ގޮތުގައި ޓަވަރުުތަކުގެ މެދުގައި އޮންނަ ހުސް ބިމުގައި ޓެކްސީ ބޭއްވިޔަސް އެއްވެސް ރައްކާތެރިކަމެއް ނޯވެ އެވެ. އެހެންވެ، ގެއަށް ވަދެލާ ވަގުތު ވެސް އެތަނުގައި ޓެކްސީ ބާއްވަން ޑްރައިވަރުން ފަސް ޖެހެ އެވެ.\n"ފްލެޓްތަކުގެ މެދުގައި އޮންނަ ހުސް ޖާގަތަކުގައި ބޭއްވީމަ ވަރަށް ގިނަ ފަހަރަށް އެބަ ގެއްލުންވޭ ޓެކްސީއަށް. އެތަނުގައި މަސައްކަތްކުރާ މީހުން އެއްގޮތަކަށް ވެސް ނުބަލާ ޓެކްސީތަކަށް. އެހެންވީމަ ގެއްލުން ލިބޭތީ އާއި އަދި އެހާ ބޮޑަށް ހިރަފުސް އަރާތީ އެތަނަކު ނުބާއްވާ،" އަވަސް ރައިޑްގެ އޮފިޝަލު ބުންޏެވެ.\nޕްރައިވެޓް ކާރުތައް ގެންގުޅޭ މީހުންގެ ކާރުތައް މަގުތަކުގެ އެއް ފަޅީގައި ބާއްވާފައި އޮންނައިރު އެ މީހުންގެ ކަންބޮޑުވުމަކީ ވެސް އެތަނުން ކާރަށް ރައްކާތެރިކަން ނުލިބޭ މައްސަލަ އެވެ.\nހުޅުމާލެ އެޗްޑީސީ ހުޅުމާލޭ ދެ ވަނަ ފިޔަވަހި ހިޔާ ފްލެޓްތައް\n86 ކޮމެންޓް, 20 ރިއެކްޝަންސް\nހިޔާފުލެޓަކީ ޕްރައިވެޓް ކާރުގެންގުޅޭ މީހުން އުޅެން ހެދި ތަނެއްނޫން. ކާރުގެންގުޅޭ މީހުން ފުލެޓް ގަންނާނީ ގަރާޖު ހުންނަ ތަންތަނުން. ކުއްޔަށް ތަނެއް ހިފިޔަސް ގަރާގު ހުރޭތޯ ދިވެހިން ނުބަލާނަމަ ކުއްޔަށް ދޫކުރާގޭވެރިފަރާތުން ގަރާޖު ބަހައްޓާކަށް ނޫޅޭނެ. މާލެއަށް އަރުވާ ކޮންމެ ވެހިކަލެއް ރައްޔިތުންގެ ކޮނޑުން އުފުލަންވެއްޖެނަމަ ވެހިކަލް އިތުރުވުމަކަށް ހުއްޓުމެއް ނާންނާނެ.\nހިޔާ ފްލެޓަކީ ދެން ކޮންބަޔަކު އުޅެން ހެދިތަނެއް؟ ކާރު ގެންގުޅޭ ކޮންމެ މީހަކީ އަމިއްލަ ކާރު ގެންގުޅޭ މީހެއްވެސް ނޫން. އާމްދަނީ ހޯދަން ކުއްޔަށް ކާރު ނަގައިގެން ދުއްވާމީހުންވެސް އުޅޭނެ އިނގޭ. ވާނުވާ ނޭނގޭ ވާހަކަ ތި ލިޔަނީ.\nސައިކަލްތަކުން ހަނިމަގުތަކުގެ ދެބައި ކުޅަ އެއްބައި ފުރާލަ ވާހަކަ ކޮބާ. ކުރީގައި ދިވެހިންނަކީ ހިނގާފައިދާ މީހުންނަށް އިހްތިރާމްކުރާ ބައެއް. ކުރި ނުކަނޑާ ބައެއް. އެކަމަކު މިހާރު މުސްކުޅިއަކަސް ކުޑަކުއްޖަކަށް މަގުގެ އެއްކާރިއަށް އަރާ ސައިކަލްތަކަށް ފުރުސަތުދޭންޖެހޭ ހަނި ގޯޅިތަކުގަ. ހިނގާ މީހުންނަށް ނުހުރޭ ހިިންގަން ވަކި ދުވާރުގެ ބައެއްވެސް. މިހާރުގެ ޒުވާނުންނާ ޕޮލިސީ ލެވެލްގެ މީހުން މުސްކުޅިވާ ދުވަހަކުން ވިސްނޭނީ މިބުނާ ވާހަކަ.\nސައިކަލު ޕާކް ކުރާނެ ޖާގަނެތިގެންތަ ގޮސް ފްލެޓް ސިޑިބުޑުގަ ބަރިބަރި އަށް ސައިކަލު ޕާކްކުރަނީ؟؟ އެހެން އެ ޕާކްކުރާ މީހަކަށް ލިފްޓުންގޮސް އެޕާޓްމަންޓް ދޮރުމަތީގަ ޕާކް ކުރެވުނަށް ދިގުވާނެ ހިގާފާ ދާންޖެހޭތަން. ވަށައިގެން ޕާކިންޒޯން ބޭސްމަންޓް ޕާކިންޒޯންތައް އޮންނަ އިރު ސިޑިބުޑުގަ އެ ބަހައްޓަނީ ހިގާފަ ދާންޖެހޭ ހިސާބު ދުރުވެންތާ... ދިވެހިން ދުވަހަކުވެސް ސިކުނޑި ތަރައްޤީ އެއް ނުވާނެ.\nމަގުތަކަކީ ޕާކުކުރަން ހަދާފަ ހުންނަ ތަންތަނެއް ނޫން\nމައުމޫނު ވަރެއް ހަމަ ނެތް. 2008 ގެ ފހުން މިޖަހާ ސަކަރާތަށް ބަލައިލީމާ މަންޒަރުވަރަށް ސާފު. މީހަކު ވެރިކަމާ ހެދި މޮޔަފުޅުވގެން ޑިމޮކްރަސީ އޭ އަނިޔާޔޭ ކިޔާ ހުޅަނގުމީހުންގެ ޕޮރޮޕަގެންޑާގައި އައިސް މުޅި ޤައުމު ފަނާކޮށްފި\nކިހިނެއްތަ ދިރިއުޅޭނެ ތަނެއް ނުލިބިފައި "އަނގައާއި އަތާދިމާނުވެގެން އުޅޭ،" ނިކަމެތިން ތިޔަހައި ބައިވަރު ކާރުތަކެއް ގެންގުޅެނީ؟ ކޮންމެވެސް ގޯހެއް އެބަ އުޅޭ އުތަ؟\n2 ކާރު3ކާރުގެ އޯނަރުންނަށް ފުލެޓު ލިބިފަ މަގޭ3ދަރިން ތިބެފަ ވަންނާނެ ތަނެއް ނެތި މަށަށް ފުލެޓު ކުފޫ ހަމަނުވީމަ ހަމަ އަންތަރީސް ވަނީ\nޕްލޭން ކޮށްލިލެ މޮޅީ!\nމައުމޫނު ސިންގަޕޫރު މީހުން ގެނެސްގެ ޑިޒައިން ކުރެއްވި ހުޅުމާލެ މިއަދު މުޅިން ތޮއް ޖެހިއްޖެ. އެޗްޑީސީއަކަށް އެތަނެއް ނުބެލެހެއްޓޭ. އެމީހަކު ބޭނުންތަނެއްގައި ޕާކުކޮށްފްއި ކެފޭތަކަށް ވަދެ އެތިބެނީ. ރައީސް ޔާމީން މެކޭނިކަލް ޕާކިންގ ސިސްޓަމްތަކެއް ބަހައްޓާދިނީމާވެސް އެ ބޭނުން ކުރަން އިނގުނީކީނޫން. ކާރަށް ހުއްދަ ދޭ ފަރާތްތަކުން ދައްކަންޖެހޭ ގަރާޖު ދެއްކުމުގައިވެސް މުޅިން މަކަރު. މިކަންކަން ހައްލުކުރުމަށްވެސް ދެވަނަ ފުރުޞަތެއް ސަރުކާރަށް ދޭންޖެހޭތޯ!\nހައްދެއްނެތީމަ ވާނެގޮތްމިވަނީ. ކޮންމެމީހަކަށް ކާރަކާއި ދެސައިކަލާއި ޕިކަޕެއް އޮތީމަ ބާއްވާނެތަނެއް ނޮއޮންނާނެ. ދެންވާނީ އާއްމުއުދަގުލަކަށް. ޓްރާންސްޕޯޓަކަށް ނުވިސްނޭ ކޮންމެމީހަކަށް ވެހިކަލެއް ރައްޖިސްޓްރީ ކޮށްދޭ އުސޫލު ގާއިމުކޮށް މާލެ ހުޅުމާލެއިން މިތަކެތި މަދުކުރަން. އެހެންނޫނީ މަގުމަތީ ނުބާއްވައި ގެންގުޅޭނެ ގޮތަކަށް ގެންގުޅެން ބުނަން. ދެން ގެންގުޅޭނެގޮތަކަށް އުޅެފާނެ، ވެހިކަލް އުރާލައިގެ ތިމާގެ ފުލެޓަށްއަރުވަފާނެ ނުވާނެނަމަ ދޫކޮށްލަފާނެތާ


Emme fahuge champion Bayern ge home gai PSG kuri hoadhaifi - One Online\nޕީއެސްޖީގެ ގޯލަށްފަހު އެމްބާޕޭ އުފާފާޅުކުރަނީ --- ފޮޓޯ/ ގެޓީ\nއެންމެފަހުގެ ޗެމްޕިއަން ބަޔާންގެ ހޯމްގައި ޕީއެސްޖީން ކުރި ހޯދައިފި\nޔޫއެފާ ޗެމްޕިއަންސް ލީގުގެ އެންމެފަހުގެ ޗެމްޕިއަން ބަޔާން މިއުނިކްގެ ހޯމްގައި ޕީއެސްޖީން މުހިންމު މޮޅެއް ހޯދައިފިއެވެ.\nރޭ ބަޔާންގެ އެލިއަންޒް އެރީނާގައި ކުޅުނު މެޗު ޕީއެސްޖީން 3-2ގެ ނަތީޖާއަކުން ކާމިޔާބު ކޮށްފައިވާ އިރު، މެޗުގައި ޕީއެސްޖީގެ ތަރި ކިލިއަން އެމްބާޕޭ ވަނީ ދެ ގޯލު ޖަހައިފައެވެ. ފޯރިގަދަ މެޗުގައި މިދިޔަ އަހަރުގެ ފައިނަލުގައި ކުޅުނު ދެ ޓީމުގެ ފަރާތުން ވެސް ވަރުގަދަ ކުޅުމެއް ފެނިގެން ގޮސްފައިވާ އިރު، ގިނަ ހަމަލާތައް އުފައްދައި ރީތި ފުޓުބޯޅައެއް މެޗުގައި ފެނިގެން ގޮސްފައިވެއެވެ.\nރޭގެ މެޗުގެ ތިންވަނަ މިނެޓުގައި ނޭމާ ތަނަވަސް ކޮށްދިން ފުރުސަތަކާއެކު އެމްބާޕޭ ވަނީ މެޗުގެ ލީޑު ނަގައިފައެވެ. އޭނާ ގޯލު ވައްދާލީ ގޯލްކީޕަރު ނޭމާ ފައިގެ ތެރެއިން ކަހަލަ ގޮތަކަށެވެ. ފުރަތަމަ ހާފު ނުނިމެނީސް ޑިފެންޑަރު މާކީނިއޯސް ވަނީ މެޗުގެ ލީޑު ފުޅާކޮށްދީފައެވެ. އެ ގޯލަށްވެސް ފުރުސަތު ފަހިކޮށްދިނީ ނޭމާއެވެ.\nފުރަތަމަ ގޯލުގައި ނޯޔާގެ ގޯހެއް ފެނުނު ނަމަވެސް ދެވަނަ ހާފުގެ ކުރީކޮޅުގައި އޭނާގެ ހިތްގައިމު ސޭވްއެއް ފެނިގެން ދިޔައެވެ. އަނެއްކޮޅުން ކޭލޯ ނަވާސް ވެސް ވަނީ ޑޭވިޑް އަލާބާ އާއި ބެން ޖަމިން ޕަވާޑްގެ ހަމަލާތައް މަތަކޮށް ބޭރު ކޮށްލައިފައެވެ.\nދެވަނަ ހާފުގައި ބަޔާންއިން ޕީއެސްޖީއަށް ޕްރެޝަރުކޮށް، ޕީއެސްޖީއަށް ނުރައްކާ ކުރިއެވެ. އެ ޕްރެޝަރުގައި ތޯމަސް މުލާގެ ގޯލެއްގެ އިތުރުން ޖޯޝުއާ ކިމިޗްގެ ހިތްގައިމު ހިލޭ ޖެހުމަކުން މެޗުގެ ނަތީޖާ ހަމަހަމަ ކުރިއެވެ. ނަމަވެސް އެ ޕްރެޝަރު ބަޔާންއަށް ހިފެހެއްޓުނަ ނުދީ އެޓީމު ހޯމްގައި ބަލިކޮށްލީ އެމްބާޕޭއެވެ.\nގުޅޭ ޓެގު ޕީއެސްޖީ ޔޫއެފާ ޗެމްޕިއަންސް ލީގު


Raees Ge Surgery Nimi Alun Verikamaai Havaaluvevadaigenfi ރައީސްގެ ސާޖަރީ ނިމި، ވެރިކަމާ އަލުން ހަވާލުވެވަޑައިގެންފި – Huvadhoo News Raees Ge Surgery Nimi Alun Verikamaai Havaaluvevadaigenfi Huvadhoo News\nރައީސްގެ ސާޖަރީ ނިމި، ވެރިކަމާ އަލުން ހަވާލުވެވަޑައިގެންފި\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ތައިރޮޑް ސާޖަރީ ސިންގަޕޫރުގައި ދާދި ދެންމެ އަކު ކާމިޔާބުކަމާ އެކު ކޮށްފި އެވެ.\nއެއާ އެކު އެމަނިކުފާނު ވަނީ ވެރިކަމުގެ މަސްއޫލިއްޔަތުތަކާ އަލުން ހަވާލުވެވަޑައިގެންފަ އެވެ. ރައީސް ސާޖަރީއެއް ކުރެއްވި ވަގުތު ރައީސުލްޖުމްހޫރިއްޔާގެ ޒިންމާތައް ނެންގެވީ އެމަނިކުފާނުގެ ނާއިބް ފައިސަލް ނަސީމް އެވެ. ފައިސަލް ވަނީ ފަތިހު ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ކުރިފުޅުމަތީގައި ހުވާ ކުރައްވައިފަ އެވެ.\nރައީސް ކުރައްވާފއިވާ ޓްވީޓެއްގައި ވިދާޅުވެފައިވަނީ، ރައީސްގެ ހާލުކޮޅު، ސާޖަރީއަށް ފަހު މިހާރު އަންނަނީ ރިކަވާވަމުން ކަމަށެވެ.\n“އަލްހަމްދުﷲ. ސާޖަރީ ނިމިއްޖެ. އަޅުގަނޑުގެ ހާލު މިވަގުތު އަންނަނީ ރަނގަޅުވަމުން އަދި އަޅުގަނޑު މިހުރީ ގަދަކޮށް،”\nރައީސް ވަނީ އެމަނިކުފާނަށް ހެޔޮއެދުންތައް ފޮނުވައި ދުއާކުރެއްވި ހުރިހާ ބޭފުޅުންނަށް ޝުކުރު އަދާކުރައްވައިފަ އެވެ.\nރައީސުލްޖުމްހޫރިއްޔާގެ ޒިންމާތަކާ ފައިސަލް ހަވާލުވެވަޑައިގެންފައިވަނީ މިއަދު ހެނދުނު6ޖެހިއިރެވެ. މިއީ ރާއްޖޭގެ ތާރީހުގައި ވެރިކަމުގެ ބާރުތައް މިގޮތަށް ނައިބު ރައީސްގެ އަތްޕުޅަށް ބަދަލުވި ފުރަތަމަ ފަހަރެވެ.\nފެބްރުއަރީ 23، އިން ފެށިގެން ރައީސް ހުންނެވީ ތައިރޮއިޑްގެ ފަރުވާއަކަށް ޑޮކްޓަރުން ލަފާ ދެއްވާފައިވާތީ ސިންގަޕޫރުގަ އެވެ.


Anekkaa ves courtun tha?\nއަނެއްކާ ވެސް ކޯޓުންތަ؟\nފާއިތުވި ދެ ރިޔާސީ އިންތިހާބުގައި ވެސް ފަހުގެ ނަތީޖާ ނެރުނީ ކޯޓުން\nއިންތިހާބުތަކާ ގުޅޭ ތާރީހްތައް މީގެ ކުރިން ވެސް ކޯޓުން ބަދަލުކުރި\nކ. މާލެ 30 މާރޗް 2019 | ހޮނިހިރު 17:28 6,768\nސުޕްރީމް ކޯޓް: އިންތިހާބުތަކުގެ ނަތީޖާތައް ކޯޓުން ވަނީ ނެރެފައި - މުހައްމަދު ޝަރުހާން\nރާއްޖޭގެ ޝަރުއީ ނިޒާމް އޮތީ ކޮން ހާލަތެއްގައިކަން ނޭނގޭ ދިވެއްސަކު ނުހުންނާނެއެވެ. "ހަކުރު ދެންޏާ ބޮޑުބޭބެ" އުސޫލުން ހުކުމްތައް ނެރޭކަން އެއީ އެންމެންނަށް އެނގޭ ކަމެކެވެ. މާޒީގައި ހިނގާފައިވާ ކަންކަމާއި އަދި މިހާރު ވެސް ޝައުރީ ދާއިރާގެ އަމަލުތައް ހުރި ގޮތުން އޭގެ ތަފްސީލަކަށް ދާންޖެހޭނެ ކަމަކަށް ނުދެކެވެ. ހާއްސަކޮށް އިންތިހާބެއްގެ ދުވަސްވަރު ކޯޓުތަކުގެ "ޑިމާންޑް" ވަރަށް ބޮޑުވެއެވެ. އެގޮތުން 2013 ވަނަ އަހަރުގެ ރިޔާސީ އިންތިހާބުގެ ކަންކަން ހިނގައިދިޔަ ގޮތް މިސާލަކަށް ފުދޭނެއެވެ. އެ ފަހަރު ނަތީޖާ ނެރުނީ ސީދާ ސުޕްރީމް ކޯޓުން ކަން އެއީ ފެންނަން އޮތް ހަގީގަތެކެވެ.\nއަނެއްކާ ވެސް މި ވަނީ އިންތިހާބަކަށް ފައްކާވެފައެވެ. ރިޔާސީ އިންތިހާބަށް ވުރެ ވެސް ފޯރިގަދައެވެ. އިންތިހާބެއް ކުރިމަތިވާ އިރު އިވޭ އަޑުތައް ވެސް ގިނަ ވާނެއެވެ. މިހާރު އެންމެ ގަދަޔަށް ހޮޅިއަށިތަކުގައި ދައްކަމުންދާ ވާހަކައަކީ އިންތިހާބު ފަސްކުރަން އުޅޭ ވާހަކައެވެ. ކޮންމެ ވެސް ބަޔަކު ކޯޓަށް ދަނީ ޔޯލައެވެ. ސަބަބަކީ މާލީ އެކި ދަތިތަކާ ހުރެ އެކަށީގެންވާ ވަރަށް ބަޔަކަށް ކެމްޕެއިން ނުކުރެވުން ކަމަށް ވެއެވެ. އެހެންކަމުން އެކަށީގެންވާ ވަރަށް ފައިސާ އިން ކެމްޕެއިން ކުރެވެންދެން އިންތިހާބު ފަސްކުރަންވީއެވެ.\nމާޒީގައި ކަންކަން ވެފައިވާ ގޮތަށް ބަލާއިރު ރާއްޖޭގެ ޝަރުއީ ކޯޓުތަކުން މިއީ ނުކޮށްދޭނެ ކަމެކޭ ބުނެވޭކަށް ވެސް ނެތެވެ. ހާލަތުން ޟަރޫރާ ކުރިމަތިވާނީ ކޮން އިރަކުންކަން ބުނަން ދައްޗެވެ. އެންމެ ފަހުން ބޭއްވި ލޯކަލް ކައުންސިލް އިންތިހާބުގައި ވެސް ބަޔަކަށް އެކަށީގެންވާ ވަރަށް ކެމްޕެއިން ނުކުރެވިގެން އިންތިހާބުގެ ތާރީހު ކޯޓުން ފަސްކޮށްދިނެވެ. އެހެންކަމުން ވައިޖެހޭ ދިމާ ބަދަލުވާ ގޮތް ނޭނގޭ ފަދައިން ރާއްޖޭގެ ކޯޓުތަކުން ހުކުމް ކުރާނެ ގޮތް ވެސް އަންދާޒާކުރަން ދައްޗެވެ.\nއިންތިހާބުތަކުގެ ތާރީހުތަކަކީ ގާނޫނުއަސާސީ އާއި ގާނޫނުތަކުން ކަނޑައަޅާފައިވާ ތާރީހުތަކެކެވެ. ބޮޑު ކާރިސާއެއް ފަދަ ކަމެއް މެދުވެރިނުވާ ނަމަ އެ ތާރީހުތަކަށް އިންތިހާބުތައް ކުރިއަށް ގެންދިއުން މުހިންމެވެ. ނޫން ނަމަ ގާނޫނީ ހުސްކަމެއްގެ ތެރެއަށް ވެއްޓި ބޮޑެތި މައްސަލަތަކެއް ކުރިމަތިވުން އޮތީ ކައިރީގައެވެ. ރައްޔިތުން މަޖިލީހުގެ އިންތިހާބަށް ކުރިމަތިލާއިރު މިހާރު ވެސް ކޯޓު މެދުވެރިކޮށް ތާރީހަކަށް ވަނީ ބަދަލު ގެނެސްފައެވެ. އެ ގޮތުން ޕާޓީތަކުގެ ޕްރައިމަރީން ބަލިވާ ކެންޑިޑޭޓުންނަށް އިންތިހާބުގައި ވާދަނުކުރެވޭ ގޮތަށް އޮތް އޮތުން ސުޕްރީމް ކޯޓުން ބާތިލްކުރުމަށް ފަހު އެ ފަދަ ފަރާތްތަކަށް މަޖިލީހަށް ކުރިމަތިލެވޭ ގޮތަށް ހެދީ އިލެކްޝަންސް ކޮމިޝަނުން އިންތިހާބަށް ހުޅުވައިލި މުއްދަތު ހަމަވެފައި ވަނިކޮށެވެ. އޭގެ ސަބަބުން ވެސް އިލެކްޝަންސް ކޮމިޝަނަށް އުނދަގޫތަކެއް ކުރިމަތިވިކަން އެ ފަރާތުން ވަނީ ހާމަކޮށްފައެވެ. އަދި އިންތިހާބަށް އިއުލާނުކުރާ ފަހުން ގާނޫނުތަކަށް ބަދަލު ނުގެނައުމަށް އެ ކޮމިޝަނުން ވަނީ އެދިފައެވެ. ހަގީގަތުގައި ވެސް އިންތިހާބަކަށް އިއުލާނު ކުރުމަށް ފަހު އެ އިންތިހާބަކަށް އަސަރުކުރާ ގޮތަށް ގާނޫނުތަކަށް މަޖިލީހުން ވިޔަސް ސުޕްރީމް ކޯޓުން ވިޔަސް ބަދަލު ނުގެނެވޭނެ ގޮތަކަށް އޮތުން މުހިންމެވެ.\nރައްޔިތުންގެ މަޖިލީހުގެ އިންތިހާބު ބޯމަތިވެފައިވާ އިރު އިންތިހާބުގެ ފަސްކުރަން ކޯޓަށް ދާން އުޅޭ ވާހަކައާ އެކު ގިނަ ބަޔަކަށް މި ވަނީ ހިތްނުދަނަވަސްކަން ކުރިމަތިވެފައެވެ. ވަކި ބަޔަކަށް އެކަށީގެންވާ ވަރަށް ކެމްޕެއިން ނުކުރެވުމަކީ މަޖިލީހުގެ އިންތިހާބު ފަސްކުރަންޖެހޭ ސަބަބެއް ނޫނެވެ. ނުވަތަ ވަކި ބަޔަކަށް އިންތިހާބުގައި ކާމިޔާބު ނުލިބޭތީ ނަތީޖާ ކޯޓުން ބާތިލުކުރަންޖެހޭ ވަރަށް ވުރެ މި ގައުމުގައި ބާއްވާ އިންތިހާބުތައް ހާމަކަން ބޮޑެވެ. އިންތިޒާމްތައް ހަމަޖެހިފައި ވަނީ ގޯހެއް އުޅޭ ނަމަ ވަގުތުން އެނގޭ ފަދަ ގޮތަކަށެވެ. ކަންކަން ހިނގަމުންދަނީ އެންމެންގެ ލޯކުރިމަތީގައެވެ. އެހެންކަން ކޯޓުން ނަތީޖާ ނެރެންޖެހޭ ހިސާބަށް ދާ ނަމަ އެއީ ގައުމެއްގެ ހައިސިއްޔަތުން ވެސް ލަދުގަންނަޖެހޭ ވަރުގެ ކަމެކެވެ.


ދިވެހި 15 ފަހުލަވާނުންގެ ފައުޖަކުން ހޯދި ފުރިހަމަ ކާމިއާބީގެ ވާހަކަ!! - MV Times\nރިޕޯޓް + ކުޅިވަރު\nދިވެހި 15 ފަހުލަވާނުންގެ ފައުޖަކުން ހޯދި ފުރިހަމަ ކާމިއާބީގެ ވާހަކަ!!\n4 December 13th, 2012 - 3:48 AM\n"އަހަރުމެން ކާމިއާބު ވެއްޖެ!" މިހެން ބުނުމާއި އެކު އޭނާ މަރުވެގެން ވެއްޓުނެވެ. ހާސްނުވާށެވެ. މި ދައްކަނީ އީސާގެ ފާނު ދުނިޔެ އަށް ވަޑައިގަތުމުގެ 490 އަހަރު ކުރިން މީހަކު މަރުވި ވާހަކަ އެވެ.\nމެރަތަން ދުވުމުގެ ތާރީހު ފެށިގެން އައީ މިގޮތަށެވެ. ކުރީގެ ގްރީސް މީހުން ޕާސިއަނުންނާއި ކުރި ހަނގުރާމައަކުން މޮޅުވިކަން އެމީހުންގެ ގައުމުގެ މީހުނަށް އެންގުމުގެ ގޮތުން ފޮނުވި ފިލިޕީޑަސް ކިއާ މީހަކު އެ ހަބަރު ގްރީސް މީހުނަށް ދިނުމަށް 42.195 ކިލޯމީޓަރުގެ ރާސްތާއެއް ހުއްޓާލުމެއްނެތި ދުވެފައި ކަޑައްތުކުރި އެވެ. އެރާސްތާއަށް ދުވުމަށްފަހު އޭނާ އަށް ބުނެވުނުހާވެސް އެއްޗަކީ "އަހުމެން ކާމިއާބުވެއްޖެ!" މިހެނެވެ.\nމެރަތަން ދުވުމަކީ ވެސް އެކަމަށް ރަނގަޅަށް ތައްޔާރުނުވެ ދުވެއްޖެ ނަމަ މަރުގެ އެތިފަހަރެކެވެ. މެރަތަން ދުވަނީ 42.194ކިލޯ މީޓަރަށެވެ. އެއީ ދުވެފައި މާލެ ވަށާ 8 ބުރު ޖެހުމާއި އެއްފަދަކަމެ ކެވެ. މެރަތަން ރޭސްތަކުގައި މީހުން މަރުވުމަކީވެސް އާންމުކަމެ ކެވެ.\n"ހުއްޓާލުމެއް ނެތި 42.195 ކިލޯމީޓަރަށް ދުވުމަކީ މީހަކަށް ފަސޭހަކަމެއް ނޫން. އެކަމަށް ތައްޔާރީތަކެއް ވާންޖެހޭ. މެރަތަން ދުވުންތެރިންގެ ޑިސިޕްލިން ވަކިގޮތަކަށް ބައްޓަން ކުރަންޖެހޭ. އެއީ އޭނާގެ ކެއުމާއި، ބުއިމާއި އުޅުމުގެ އާދަތައް." މޯލްޑިވިސް އެސޯސިއޭޝަން އޮފް ޑިސްޓެންސް ރަނާސް (މޭޑް ރަނާސް) އިން ސިންގަޕޫރު މެރަތަން 2012 ގައި ފުރިހަމަ ކާމިއާބީއެއް ހޯދުމަށްފަހު އެކަން އެމްވީ ޓައިމްސް އާއި ހިއްސާކުރައްވަމުން އެ އެސޯސިއޭޝަންގެ ނައިބުރައީސް އަދި މޭޑް ރަނާސްގެ 15 ދުވުންތެރިން ހޯދި ކާމިއާބީގެ މުގޫ ކަމުގައިވާ އެ އެސޯސިއޭޝަނުގެ ކޯޗު ނަސީރު އިސްމާއިލް ވިދާޅުވި އެވެ.\n"ރަނގަޅަށް ތައްޔާރުނުވެ ދުވާމީހުން މަރުވުމަކީވެސް އެކަށީގެންވާ ކަމެއް. ޕްރެކްޓިސްގައި ގަވާއިދުން ބައިވެރިވިމީހުން އެއްވެސް އުނދަގުލެއްނެތި މެރަތަން ނިންމާލި. އާންމުކޮށް މެރަތަން ނިންމާލާފަ ބައެއް މީހުނަށް ހަފްތާއެއްވާއިރުވެސް ރަނގަޅަށް ހިނގާ ނުގަނެވޭ. އެކަމަމަކު ރިރާދަކުރެއްވީތީ އަޅުގަނޑުމެންގެ 15 ދުވުންތެރިންވެސް2ދުވަސްތެރޭ ފިޓް ވެއްޖެ." ވަށަމިނުގައި އެންމެ5ކިލޯމީޓަރު ހުންނަ މާލޭގައި ޕްރެކްޓިސްކޮށްގެން 42.195 ކިލޯމީޓަރުގެ ރޭހެއް ސިންގަޕޫރުގައި ފުރިހަމަ ކަމާއެކު ނިންމާލުމަށް ދުވުންތެރިން ޕްރެކްޓިސްކުރި ކުޅަދާނަ ކޯޗު ނަސީރު ވިދާޅުވި އެވެ.\n"އަޅުގަނޑުމެންނަށް ލިބުނު އެންމެ ބޮޑުކާމިއާބީ އަކީ 15 ދުވުންތެރިންވެސް މެރަތަން ނިންމާލުން. އަޅުގަނޑުމެންގެ ތެރެއިން އެންމެ ކުރިން ނިންމާލި ޝަރަފ.ް އޭނާއަށްވުރެ ކުރިން ރޭސް ނިންމާފައިވަނީ މުޅިރޭހުގެ އެންމެ2ޕަސަންޓު މީހުން." ނަސީރު އޭނާގެ ކާމިއާބީ ފަހުރުވެރިކަމާއެކު ފާހަގަކުރަމުން ވިދާޅުވި އެވެ.\nދުނިޔޭގެ ހުރިހާ ގައުމަކުން ބައިވެރިވި ިރޭހުގައި ރާއްޖޭގެ ޓީމުން އެންމެ ފުރަތަމަ ރޭސް ނިންމާލި އަހުމަދު ޝަރަފް ރޭސް ނިންމާލާފައިވަނީ 20 އަހަރާއި 29 އަހަރާއި ދެމެދުގެ އުމުރުފުރައިން ރޭސް ނިންމި 3505 މީހުންގެ ތެރެއިން 39 ވަނަ އަށެވެ. އަދި މުޅިރޭސް ނިންމި 12738 ފިރިހެނުންގެ ތެރެއިން 174 ވަނައަށެވެ. މިއީ ޝަރަފް މިފަދަ ރޭހެއްގައި ބައިވެރިވި ވެސް ފުރަތަމަ ފަހަރެވެ. ޝަރަފް ރޭސް ނިންމާލާފައިވަނީ3ގަޑީރާއި 39 މިނެޓުންނެވެ.\nއެވަރެޖް ގޮތެއްގައި ފިރިހެން ދުވުންތެރިއަކަށް މެރަތަން ނިންމާލެވޭ ވަގުތަކީ4ގަޑީރާއި 32 މިނެޓެވެ. އަންހުންގެ އެވަރެޖަކީ5ގަޑީރާއި6މިނެޓެވެ.\n"ފުރަތަމަ ފަހަރާބަލާފަ މިއީ އަޅުގަނޑަށް ލިބުނު ވަރަށްބޮޑު ކާމިއާބީއެއް. ކާމިއާބީގެ ސިއްރަކީ އަޅުގަނޑުމެންގެ ކޯޗު ނަސީރު. އަޅުގަނޑު ދެކެނީ މިއީ މުޅި ދިވެހިރާއްޖެއަށްވެސް ލިބުނު ކާމިއާބީއެއް ކަމަށް. މެރަތަން ދުވުމުގައި ކޮންމެ ދުވުންތެރިއެއްގެވެސް އަމާޒަކީ ރޭސް ނިންމާުލުން. އެއްވަނަ ހޯދުމެއް ނޫން" މިހާރު ރާއްޖޭގައި ހުރި އެންމެ ކުޅާދާނަ މެރަތަން ދުވުންތެރިއާ ޝަރަފް އޭނާގެ ކާމިއާބީ ހިއްސާކުރަމުން ހިނިތުންވެލާފައި ބުނެލި އެވެ.\nމީގެއިތުރުން ފާހަގަކޮށްލެވޭ އަނެއްކަމަކީ މިރޭހުގައި ބައިވެރި އަންހެން ދުވުންތެރިން ހިމެނޭނީ ދިވެހި ތާރީހުގައިވެސް އެންމެ ގިނަ އަދަދެއްގެ އަންހެން ދުވުންތެރިން މެރަތަންއެއް ނިންމާލި ފުރަތަމަ ފަހަރު ކަމެވެ. މީގެ އިތުރުން އުމުރުން ފާހަގަ ކޮށްލެވޭ އަނެއްކަމަކީ މުރުން 54 އަހަރުގެ މުހައްމަދު ވަހީދު (ސޮނީ ވަހީދު) ވެސް ވަނީ މި މެރަތަން އެއްކޮށް ދުވެ ނިންމާލާފަ އެވެ. މިއީ މިހާ އުމުރުން ދުަވަސްވީ ދިވެއްސަކު މެރަތަންއެއް ނިންމާލި ފުރަތަމަ ފަހަރެވެ.\nރަތް ކާޕެޓުގައި އެއް ނަންބަރު ފާލަމުން ނުފޭބިކަމުގައިއަސް މޭޑް ރަނާސްގެ ދުވުންތެރިން ވަނީ ދިވެހިރާއްޖެއަށް ތާރީހީ ކާމިއާބީތަކެއް ހޯދާފަ އެވެ. މޭޑް ރަނާސްގެ ދުވުންތެރިން 2012 ވަނަ އަހަރުގެ ޑިސެންބަރު މަހުގެ2ވަނަ ދުވަހުގ ހޯދި ކާމިއާބީ 11 ދުވަސް ވަންދެން ސިއްރުވެފައި އޮތް އޮތުމަކީ ދިވެހި ނޫސްވެރިން ލަދުގަންނަންޖެހޭ ފަދަ ކަމެ ކެވެ. ހަތަރު ގައުމަކާއި ކުޅެގެން ދިވެހި ފުޓުބޯޅަޓީމެއް ޗެމްޕިއަންކަން ހޯދައިގެން މާލެ އައިއިރު އެމީހުން ރަތް ދޫލައިގައި މާލެ ބާލާފައި، މުޅި ދުނިޔޭގެ ހުރިހާ ގައުމަކާއި ވާދަކޮށްގެން މަރުވިއަސް ހެޔޮކަމަށް ދިވެހިރާއްޖެ ތަމްސީލުކުރުމުގެ ގޮތުން ސިންގަޕޫރުގެ މަގުތަކުގައި 42.195ކިލޯ މީޓަރަށް ކާމިއާބު ކަމާއެކު ދުވެފައި އައި ބަޔަކު ރަތް ދޫލައިގައި މާލެއަށް ނުބޭލުމަކީ އިންސާފެއްތޯ އެވެ؟\nދިވެހި ތާރީހުގައިވެސް އެންމެ ގިނަ އަދަދެއްގެ އަންހެން ދުވުންތެރިން މެރަތަންއެއް ނިންމާލި ފުރަތަމަ ފަހަރު ކަމެވެ. ފޯމީ އަށް\nނޫސް ވެރިން ވަކި ބަޔަކުގެ މައްސަލަހަތު ހިމާޔާތް ކުރަން ހަދައިގެން ކަވަރ ނުކުރެވެނީ ދޯ.. !\nވަރަށް ފުރިހަމަ ލިޔުމެއް.. އަދި ބުނެލަން އޮތީ ތިޔައީ އިންސާފެއް ނޫނޭ.. ޤައުމަށް ހޯދަދޭ ރީތި ނަންތަކުގެ އަގު ވަޒަން ކުރަން ވާނެ!\nވަރަށް ރަގަޅު އާޓިކަލް އެއް ނަމަވެސް މީގައި ކުޑަކުށެއް އިސްލާހްކުރަންޖެހޭ! މިއީ ދިވެހި ތާރީޚްގައި އަންހެން ދުވުންތެރިން މެރަތަން ނިންމި ފުރަތަމަފަހަރެއްނޫން! އަޅުގަޑައް އެގޭގޮތުގައި ދިވެހި އަންހެނުން މީގެ5އަހަރުކުރިން މެރަތަން ނިންމާފައިވޭ އަދި5ފަހަރު މެރަތަން ނިންމާފައިވޭ!


ޖުމްލަ 2680 އިޢުލާން\nއަރިއަތޮޅު އުތުރުބުރީ ފެރިދޫ ކައުންސިލްގެ އިދާރާ . 10 ދުވަސް ކުރިން\nކާށި ނީލަން ކިޔުން:\nތާރީޚު: 08 މޭ 2022\nސުންގަޑި: 18 މޭ 2022 10:00\nއާސަންދަ ކޮމްޕެނީ ލިމިޓެޑް . 20 ދުވަސް ކުރިން\nމިކުންފުނީގެ ރެޖިސްޓްރީ ނަންބަރު AA0I- C5887 ސައިކަލު ސިޓީލާ ނީލަމުގައި ވިއްކާލުން\nތާރީޚު: 28 އޭޕްރިލް 2022\nސުންގަޑި: 16 މޭ 2022 15:30\nމިނިސްޓްރީ އޮފް ފިޝަރީޒް، މެރީން ރިސޯސަސް އެންޑް އެގްރިކަލްޗަރ . 21 ދުވަސް ކުރިން\nބައު ތަކެތި ނީލަން ކިޔުމާއި ގުޅޭ\nތާރީޚު: 27 އޭޕްރިލް 2022\nސުންގަޑި: 11 މޭ 2022 00:00\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރ . 21 ދުވަސް ކުރިން\nހުރަވީ ބިލްޑިންގގައި ހުރި ބައު ތަކެތި ނީލަން ކިޔުމަށް\nސުންގަޑި: 02 މޭ 2022 00:00\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރ . 22 ދުވަސް ކުރިން\nތާރީޚު: 26 އޭޕްރިލް 2022\nޚާއްޞަ އެހީއަށް ބޭނުންވާ މީހުންގެ މަރުކަޒު، ކ. ގުރައިދޫ . 23 ދުވަސް ކުރިން\nޚާއްސައެހީއަށް ބޭނުންވާ މީހުންެގެ މަރުކަޒގައި ހުރި ބައުވެ ހަލާކުވެފައިވާ ސާމާނު ނީލަމުގައި ވިއްކާލުން\nތާރީޚު: 25 އޭޕްރިލް 2022\nސުންގަޑި: 30 އޭޕްރިލް 2022 18:00\nމިނިސްޓްރީ އޮފް ޑިފެންސް . 23 ދުވަސް ކުރިން\nމޯލްޑިވްސް ނޭޝަނަލް ޑިފެންސް ފޯސް (އެމް.އެން.ޑީ.އެފް) ގައި ހުރި ބައުވެ ހަލާކުވެފައިވާ ބައެއް ތަކެތި ނީލަން ކިޔުމަށް ކުރެވުނު ނަންބަރު (IUL)28-AD-2/1/2022/72 އިޢުލާނާއި ގުޅިގެން އެކަށީގެންވާ ތަރުހީބެއް ލިބިފައި ނުވާތީ އެތަކެތި ދެވަނަ ފަހަރަށް ނީލަން ކިޔުން\nސުންގަޑި: 11 މޭ 2022 23:00\nމޯލްޑިވްސް ނޭޝަނަލް ޑިފެންސް ފޯސް (އެމް.އެން.ޑީ.އެފް) ގައި ހުރި ބައުވެ ހަލާކުވެފައިވާ ބައެއް ތަކެތި ނީލަން ކިޔުމަށް ކުރެވުނު ނަންބަރު (IUL)28-AD-2/1/2022/71 އިޢުލާނާއި ގުޅިގެން އެކަށީގެންވާ ތަރުހީބެއް ލިބިފައި ނުވާތީ އެތަކެތި ދެވަނަ ފަހަރަށް ނީލަން ކިޔުން\nމޯލްޑިވްސް ނޭޝަނަލް ޑިފެންސް ފޯސް (އެމް.އެން.ޑީ.އެފް) ގައި ހުރި ބައުވެ ހަލާކުވެފައިވާ ބައެއް ތަކެތި ނީލަން ކިޔުމަށް ކުރެވުނު ނަންބަރު (IUL)28-AD-2/1/2022/70 އިޢުލާނާއި ގުޅިގެން އެކަށީގެންވާ ތަރުހީބެއް ލިބިފައި ނުވާތީ އެތަކެތި ދެވަނަ ފަހަރަށް ނީލަން ކިޔުން\nސްޓޭޓް ޓްރޭޑިންގ އޯގަނައިޒޭޝަން ޕލކ . 23 ދުވަސް ކުރިން\nސުންގަޑި: 28 އޭޕްރިލް 2022 10:00


ލޯބިވަން ޔާރާ އޭ9– Esfiya\nއީތަން ހުރިހައި ފޮއްޓެއް އޭނާގެ ކޮޓަރިއަށް ވެއްދުމުން މިޝެލް އީތަން އަށް ފާޑަކަށް ބަލަން ހުއްޓެވެ.\n“ފާޑަކަށް ބަލަން ހުންނާނެ ކަމެއް ނެތް. މަށެއް ތި މޮޔަ ކުއްޖާ ގަނޑު މި ކޮޓަރި އަކަށް ނުވައްދާނަން. އަނެއްކާ އަހަރެން ރޮލާ ކާލައިފިއްޔާ މުޅިން ސަކަރާތެއްނު. އޭރުން މެރީ ކުރުމަށް ފަހު ކުރަން ހުރިު ހުރިހާ ކަމެއް ފްލޮޕް ވީނު. ސޯ ވައިލްޑް ލޭޑީ ގެ ފޮށި ހިފައިގެން ކޮންމެވެސް އެހެން ރޫމަ އަކަށް ދޭ!!” އީތަން ބުނި އެއްޗަކަށް މިޝެލް އަވަހަށް އެއްޗެކޭ ނުބުނެ ފޮށި ހިފައިގެން ނުކުތީ އަނެއްކާ ބުނެވޭ އެއްޗަކުން ވެސް އީތަން ހިޔާލު ބަދަލު ކޮށް ފާނެތީ އެވެ.\nޔޫލީ އާއި ދާއިން ގެ ގުޅުން ކުރިއަށް ދާންފެށި އެވެެެެ. ޔޫލީ އާއި ދާއިން ވެސް ވިސްނަމުން ދަނީ އަވަހަށް ކައިވެނި ކުރާށެވެ. ދާއިން ޔޫލީ އާއި ގުޅުން ކަޑައިލަން ޖެހުނު ހަގީގީ ސަބަބު ފަހުން ކިޔައިދިނެވެ. ދެމީހުން ވެސް ވިުސްނާ ވިސްނާ އެއީ ކާކު ކުރި ކަމެއް ކަމެއް ނޭނގުނެވެ. އެކަހަލަ ބޭކާރު ކަމަކާ ބޯ ނުގޮއްވާ ދިރިއުޅުމައިގެން ކުރިއަށް ދާން ދެމީހުން ވެސް ނިންމިއެވެ.\nހެނދުނު އެރި އިރާއި އެކު މިޝެލް ތެދުވީ ބަގީޗާ ރަނގަޅަށް ބަލައިލަން ދިއުމުގެ ނިޔަތުގައެވެ. މިރޭ ކައިވެނި ކުރެވުމުގެ ކުރިން ސިކުނޑި ހަމަ ޖައްސައިލަން އެބަ ޖެހެއެވެ. ކުރިމަތިލާން ޖެހޭނީ ކޮން ކޮން ކަންތަކަކާ ކަމެއްވެސް އިނގެނީ އެއްވެސް ނޫނެވެ. ރޭގަވެސް އެއްގޮތަކަށް ވެސް މިޝެލް އަކަށް ނުނިދެއެވެ.\nބަގީޗާ ތެރެއަށް ނުކުތް އިރު ް ދުންފިނީގެ އަސަރު ހުރުމުން މިޝެލް ހީކަރުވާ ގޮތްވިއެވެ. ރަތާއި ހުދު އަދި ނުލާއި ދަނބު ކުލައިގެ މާތަކުން އެތަން ވަނީ ފުރިފައެވެ. އެތަނުން މިޝެލް އަށް އެންމެ ރީތި ވީ ރަތްކުލަ ގަދަ ކަމުން ގޮސް ލޭކުލަ އަރާފައި ހުރި ފިނިފެންމާ ތަކެވެ. ފިނިފެންމަލެއް ބިންނަން އުޅެނިކޮށް މިޝެލް ގެ އަތަށް ތަންކޮޅެއް ފަލަ ކައްޓެއް ހެރުނެވެ. އެއާއިއެކު ލޭ ނިރާލުމާއިއެކު އެތަނަށް ނުބަލާން މިޝެލް މޫނު އަނބުރައިލީ ލޭފެނުމުން އަބަދު ވެސް އޭނާގެ ހެއަށް ގޮތް ވާތީ އެވެ.\nއެ އޮށް ހުރިހައި އިރު މިޝެލް އުޅުން ގޮތް ބަލަން ދުރުގައި އީތަން ހުއްޓެވެ. އެ ތުންފަތުގައި ވަނީ އާދަޔާ ހިލާފު ހިނިތުން ވުމެކެވެ. ކަށި ހެރިގެން މޫނު އަނބުރައިލުމާއިއެކު އީތަން ދުވެލާފައި ގޮސް މިޝެލް ގެ ކައިރިއަށް ހުއްޓި ލޭއައިސްފައި ހުރި އިނގިލި އަނގައަށްލިއެވެ. މިޝެލް އަށް ސިހިފައި އީތަން އާއި ދިމާއަށް ބަލައިލެވުނެވެ. މި ޝައިތޯނާ އަށް ނުފެންނަނީ ކޮން ކަމެއް ހެއްޔެވެ. އަތް ފިހުން ދުވަހުވެސް މާ ރަނގަޅުވެގެން ބޭސް ހާކައިދީފައި އަދި އެވަރުން ނުފުދިގެން އެވަރަށް އެއްޗިސް ކިޔެވެ. މިވަގުތު ވެސް ކިޔަން ފަށާނެ އެއްޗެއް އިނގެނީ އެއް ނޫނެވެ. ނަމަވެސް އެފަދަ ކޮންމެ ވަގުތަކު މިޝެލް އަށް އާދަޔާ ހިލާފު ހިތްހަމަ ޖެހުމެއް ލިބެއެވެ.\n” ތިހާ ނާޒުކު ކުދިން ރަނގަޅު ވާނީ މިކަހަލަ ގަސް ގަހާ އަތް ނުލިއްޔާ” އީތަން ހިތްހަމަޖެހޭ އެއް ކަމެއްވެސް މިޝެލް އަށް އެބަ ކުރެވޭ ހެއްޔެވެ.\n” އަހަރެން އަތްލާނެ އެއްޗެއް އިނގޭނީ އަހަންނަށް. އަހަރެން ހުންނަ ކޮންމެ ތާކަށް ތި ފިރިހެނާ އަންނަނީ އަހަރެން ބުނެގެނެއް ނޫން. އަހަންނަށް ބޭނުން ގޮތެއް ހަދާފަ އަދި މާ ރަނގަޅު ކަމަށް ހެދެން އުޅޭނެ ކަމެއް ނެތް.” މިޝެލް މޫނު ކުނި ކޮށްލަމުން ދާން ހިނގައިގަތްތަނާ އީތަން މިޝެލްގެ އަތުގައި ހިފައި ލުތްކެއެއް ޖަހާފައި ގެނެސް ތަތް ކޮށްލީ އެ ފިރިހެންވަންތަ މޭމަތީގައެވެ. އީތަން ދެބުމަގޮށް ޖަހައިގެން ހުރި އިރުވެސް ރީތިކަމުން ހީވަނީ ހަމަ ހޮލީވުޑް ފިލްމީތަރިއެއް ހެނެވެ. މިޝެލް އެ ހެޒެލް ކުލައިގެ ލޮލުން ކަޅިޖަހައިނުލާ އީތަންގެ މޫނަށް ބަލަން ހުރީ ބަސް ހުއްޓިފައެވެ.\n“މިސް މިޝެލް، އަހަރެން ލައިކެއް ނުވޭ ތިގޮތައް އަހަރެން އިގްނޯ ކުރާ ކުދިން ނަކަން. ސޯ ޑްރޮޕް ޔުއަ އެޓިޓިއުޑް އެންޑް ރެޑީ ފޯ ޓުނައިޓް. މިރޭ ތި ކުއްޖާ ވާނީ އަހަރެންގެ ހައްގަކަށް. އޭރުން ތިކުއްޖާ ޖެހޭނީ އަހަރެން ބުނާ ހުރިހާ ކަމެއް ކޮށްދޭން. ނުކޮށްދީފިއްޔާ އައި ވިލް ޕަނިޝް ޔޫ ލައިކް އަ އެނިމަލް” އީތަން ގެ އަޑުގައި ހުރީ ނުރައްކާތެރި ގޮތެކެވެ. އެފަދަ އިންޒާރުތައް ދޭ ކޮންމެ ވަގުތަކު މިޝެލް ގެ ހިތް ބިރުން ރޫރޫ އަޅައިގަނެއެވެ. އީތަން މިޝެލް ދޫކޮށްލުމަށްފަހު އެތެރެ އަށް ހިނގައިގަތެވެ. މިޝެލް ހެއްދެވި ފަރާތަށް ދުޢާ ކުރީ އީތަން އަކީ ރަނގަޅު ފިރިއަކަށް ވުމަށް އެދިއެވެ.\nކައިވެނީގެ ހެދުން ލައިގެން ހުރި އިރު މިޝެލް ގެ ރީތިކަން އިތުރު ވެފައި ވެއެވެ. ޕާޓީ އެއް ނުބޭއްވިޔަސް ކައިވެނި ހެދުމެއް ލުމަކީ އަބަދުވެސް މިޝެލް ގެ އުންމީދެކެވެ. މަޑު ޕީޗް ކުލަ މިޝެލްގެ ދޮން ހަންގަނޑާ ވަރަށް ގުޅެއެވެ. އިސްތަށިގަނޑު ވަނީ ބްރައިޑަލް ސްޓައިލަކަށް ހުޅިއެއް ޖަހާފައެވެ. މަޑު މަޑު މޭކަޕެއް ކޮށްފައި ވާ އިރު ވަރަށް ވެސް ސާދާ އެވެ. މޭކަޕާއި އިސްތަށިގަނޑު ހަދައިދޭން އައިސް އުޅުން މީހުން ހުރިހައި ކަމެއް ކޮށް ނިންމުމަށް ފަހު ދިއުމުން ވެސް މިޝެލް ލޯގަނޑު ކުރިމަތީ ހުއްޓިގެން ހުރީ ހިނިތުންވެލައިގެން ނެވެ. ނަމަވެސް މަންމަ މަތިން ހަނދާން ވުމުން މިޝެލްގެ މޫނުމަތީގައިވާ ހިނިތުން ވުން ފަނޑުވެގެން ދިޔައެވެ. މިކަހަލަ ވަގުތެއްގައި މިޝެލް އަށް އޭނާގެ މަންމަ ވަރަށް މުހިންމެވެ. މަންމަ އާއި ވާހަކަ ދައްކައިލަން ބޭނުން ވެފައި ހުރިވަރުން މިޝެލް އެނދު މަތީ އޮތް ފޯން ނަގައި ނަމްބަރަށް ޑައިލް ނުކުރެވި އުޅެނިކޮށް ދޮރު ހުޅުވާލައިފިއެވެ. މިޝެލް ބަލައިލި އިރު ހުރީ އީތަން އެވެ. ކަޅުކުލައިގެ ކޯޓް ގެ އެތެރެއިން ހުދު ގަމީހެއް ލާފަ ޕީޗް ޓައީ އެއް އަޅައިގެން ހުރި އިރު އީތަން ވެސް ނުހަނު ރީއްޗެވެ. ބޯ ވެފައި ފަން އިސްތަށިގަނޑު އަރިއަކަށް ކަހާލައިފާ ވާއިރު ފިރިހެން ވަންތަ ކަމުގެ ލާމަސީލު މިސާލެއް ފަދަ އެވެ.\n“ޔޫ..ޔޫ ލުކް ބިޔުޓިފުލް. އެންޑް…ސެކްސީ” އީތަން އަށް މިޝެލް އަށް ތައުރީފު ކޮށް ނުލައި ނުހުރެވުނެވެ.\n“އެންޑް ޔޫ ލުކް ހޭންޑްސަމް” މިޝެލް ވެސް އީތަން އަށް ތައުރީފު ކޮށްލީ ހިތުގެ އަޑިން ނެވެ. އީތަން މިޝެލް ގެ އަތުގައި ހިފައިގެން ހިގައިގަތީ ކޯޓަށް ދާންޖެހޭ ވަގުތު ކުޑަތަން ވާތީ އާއި ގަޑި ޖެހިގެން ދާން ބޭނުންނުވާތީީ އެވެ.\nމިފަހަރު ޑްރައިވަރެއްގެ ބަދަލުގައި ކާރު ދުއްވަން އިނީ ސީދާ އީތަން އެވެ. މިޝެލް ވެސް ހިމޭން ކަމާއި އެކު އިނީ މިރޭ ވާނެ ގޮތަކާއި މެދު ވިސްނާށެވެ. ފަނަރަ ވަރަކަށް މިނިޓު ތެރޭ ކޯޓަށް ދެވިއްޖެއެވެ. ގަޑިޖެހެން ދެން މާ ގިނަ އިރުތަކެއް ނެތުމުން އީތަން އާއި މިޝެލް ގޮސް ކޯޓު ތެރެއަށް ވަނެވެ. ހުރިހާ ކަމެއް އެހާ އަވަހަށް ވާތީ އާއި އީތަން ގެ އުޅުން ހުންނަ ގޮތުން މިޝެލް އިންނަނީ ހާސްކަމެއްގެ ތެރޭގައެވެ.\nހިނދުކޮޅެއްގެ ތެރޭގައި ކައިވެނީގެ ހުތުބާ ފެށުނެވެ. ހާސް ވެފައި އިން ވަރުން ކިޔާއެއްޗެއްވެސް މިޝެލް އަކަށް ނޭނގެއެވެ. މިޝެލް އަށް ފުން ނޭވާއެއް ލެވުނީ އީތަން އިނގިރޭސިން އަނބި ގަބޫލުކޮށްފީމޭ ބުނުމުން ނެވެ.\nގެއަށް ދާން ކާރުގައި ތިބި އިރު ވެސް ދެމީހުން ކުރެ އެކަކު ވެސް ވާހަކައެއް ނުދައްކައެވެ. މިޝެލް އަށް މިހާރު އޭނާ އަކީ އީތަން ގެ ހައްގެކޭ ހިތައް އެރުމާއި އެކު މެއަށް ފިނިވެގެންދިޔަެއެވެ.ގެއަށް ދެވުމާއިއެކު މިޝެލް ކާރުން ފައިބައިގެން މަޑު ކޮށްލީ އީތަން ކާރު ގަރާޖަށް ލާފައި އަންނަން ދެނެވެ. އީތަން އިރުކޮޅެއްގެ ތެރޭގައި އައުމުން ދެމީހުން އެކުއެކީގައި އެތެރެއަށް ވަންނަން ހިނގައިގަތެވެ.\nމިޝެލް ސިޑިއާ އަރާހަމަ ވުމާއި އެކު އީތަން މިޝެލް އެ ބާރުގަދަ ދެ އަތް މައްޗަށް އުފުލައިލީ ލުއި ފަތެއްހެނެވެ. މިޝެލް އީތަން ގެ މޭގައި މޫނު ފޮރުވައިލަން ކިތަންމެ ބޭނުން ވިޔަސް އެކަން ކުރާކަށް ނުކެރުނެވެ. އެވަރުން ވެސް އީތަން ގެ ހިތުގެ ތެޅުމުގެ އަޑު ސާފު ކޮށް މިޝެލް އަށް އިވިއިވި ހުއްޓެވެ. މަޑުމަޑުން ހިނގާފައި ގޮސް އީތަން ހުއްޓުނީ އޭނާގެ ކޮޓަރިކައިރީއެވެ. އެއާއިއެކު މިޝެލް ދޮރުހުޅުވަން އެހީވެދިނުމުން އީތަން ގެ ގާތަށް ހިނިއައުމުން މިޝެލް ރަކިވެގެން މޫނު އަނބުރައިލިއެވެ. މަޑުމަޑު ތަންމަތީގައި މިޝެލް ގެ ބުރަކަށި ޖެހުމާއި އެކު އީތަން ގެ ހަށިގަނޑުވެސް މިޝެލްގެ އަންހެންވަންތަ ހަށިގަނޑުގެ އެއްފަޅީގައި ލައްވިއެވެ. އީތަންގެ ނަޒަރު ހުއްޓައިލެވިފައި ވަނީ މިޝެލް ގެ ރީތި ތުންފަތަށެވެ. މިޝެލް ލޯމަރައިލީ އީތަން އަށް ދައުވަތު ދެމުން ނެވެ. އެއާއި އެކު ދެމިގެން ދިޔަ ހިނދުކޮޅު ކުރެވުނު ތަޖުރިބާ އަކީ މިޝެލް އަށް މުޅިން އާ ތަޖުރިބާ އެކެވެ. މިއަދު ކާރު ތެރޭ އީތަން އެކަން ކުރި ގޮތާއި މި ވަގުތާއި ހާސް ބައި ތަފާތެވެ.\n“ތިހާ ރީތި ކުއްޖެއް ދުވަހަކުވެސް ނުދެކެން. ޔޫ އާ ސޯ ބިއުޓިފުލް” އީތަން މިޝެލް ގެ މޫނުގައި ފިރުމައިލީ މަލެއްގެ ފިޔައިގައި ފިރުމާލާ ފަދައިން ނެވެ. މިޝެލް އީތަން ގެ ބޮޑުއަތްތިލައިގައި އެ ކުޑަ އަތުން ހިފައިލާ އިނގިލިތައް މަހައިލަމުން ބޮސްދިނެވެ. އަދި އީތަން ގެ މޭގައި މޫނު ފޮރުވައިލީ އީތަން އޭނާ ހީކުރި ފަދައިން ނުވުމުންނެވެ. އީތަންވެސް މިޝެލް އަށް އިޖާބަ ދިނީ އެ ރީތި އަތްތިލައިގައި ބޮސްދެމުން ނެވެ.\n“އޯހް. އަދި މިހިރީ ހަނދާން ނެތިފަ. ތި ލޯބި ކުއްޖާ އަށް ތައްޔާރު ކޮށް ފައި އޮތް ގިފްޓެއް އޮންނާނެ.” އީތަން ތެދުވަން އުޅުމުން މިޝެލް ހުއްޓުވިއެވެ.\n“ކޭންޓް އިޓް ވެއިޓް؟” މިޝެލް ގެ އަޑުން އޭނާ އީތަން ގެ ލޯތްބަށް ފެން ބޮވައިގެންފައި ވާ ވަރު ހާމަވިއެވެ.\n“ސޮރީ ޑާލިން. އެކަމު ދެޓްސް އިމްޕޯޓެންޓް” އީތަން ކުޑަކޮށް ހީލަމުން ތެދުވެ އަލަމާރިން ބަންދު ކޮށްފައި އޮތް ހަތަރެސްކަން އާދައިގެ ވަރެއްގެ ފޮއްޓެއް ނަގާ މިޝެލް އަށް ދިއްކޮށްލިއެވެ. މިޝެލް ހިނިތުން ވަމުން އޭގައި ހިފިއިރު ވަރަށް ލުޔެވެ.\n“މިހާރު އޯޕެން ކުރަން ވީ ތަ؟” މިޝެލް އަހައިލީ އީތަން ބޭނުން ވާ ގޮތެއް ޔަޤީީން ކުރުމުގެ ބޭނުމުގައެވެ.\n“ހޫމް. ތީ އަހަރެންގެ ފަރާތުން އަހަރެން ގެ ލޯބި ލޯބި ވައިފަށް ދޭ ވަރަށް އަގުހުރި ގިފްޓެއް.” އީތަން ގެ އަޑުގައި ހުރި ގޮތަކުން މިޝެލް ކުޑަކޮށް ކަންބޮޑު ވި ނަމަވެސް ހިނިތުން ވެލަމުން އެ ކެނޑުމުގެ މަސައްކަތް ފެށިއެވެ. ޔަގީނެވެ. މި ވާނީ މިރެއަށް ހާއްސަ ކޮށް އީތަން ދޭ ނައިޓީ އަކަށެވެ. އެހާ ލުއީ އެހެންވެ އޭ މިޝެލްގެ ހިތައް އެރިއެވެ. ނަމަވެސް އެ ކަނޑާ ނިމުން އިރު އޭގައި އޮތް ސިޓީ އުރަ ފެނިފައި މިޝެލް ކުޑަކޮށް ހައިރާން ވިއެވެ.\n“މީ ކޯއްޗެއް؟” މިޝެލް އީތަން އަށް ބަލައިލަމުން އަހައިލިއެވެ.\n” ބުނީމަކާ ސަޕްރައިޒަކަށް ނުވާނެ އެއްނު. އޯޕެން އިޓް” އީތަން ހަށަން ބަނދެލަމުން އަލަމާރީގައި ލެނގިލިއެވެ. މިޝެލް ސިޓީ އުރަ ކަނޑައިލަމުން އޭގެ ތެރޭގައި އޮތް އެތި ނަގައި ނިއުޅައިލި އިރު އޮތީ އީތަން އާއި ފުރަތަމަ ދިމާވި ދުވަހު ހިނގިި އެކްސިޑެންޓް ގެ ފޮޓޯ ޖަހައިގެން ލިޔެފައި އޮތް އާޓިކަލް އެކެވެ. ‘އަންހެން ކުދިން ނާ ދިމާލަށް އެއްޗިހި ކިޔާ ފިރިހެނުންނަކީ ވަރަށް ފިނޑި ބައެކެވެ.’ ސުރުހީގައި އޮތެވެ. މިޝެލް އީތަންަ އަށް ބަލައިލި އިރު އެ މޫނުމަތިން ފާޅުވަނީ ރުޅިވެރި ކަމެވެ. މިޝެލް ހިންދިރުވައިލީ ވާން އުޅޭ ގޮތަކާއި މެދު ކަންބޮޑު ވެފައި އިނދެއެވެ.\n“ސޯ މިސް މިޝެލް. ސަޕްރައިޒް ކަމުދޭތަ؟” އީތަން ނުލަފާ ވައްތަރަކަށް ހީގަނެގެން ހުރި އިރު މިޝެލް އިނީ އިންތިހާ އަށް ބިރުގެންފައެވެ.\n“ޕްލީޒް އީތަން. އެއީ އަހަރެން އަތުން ގަސް..” މިޝެލް އަށް އެހާ ހަމައަށް ބުނެވުމާއި އެކު އީތަން ހަޅޭއް ލަވައިގަތެވެ.\n“ބޭކާރު ވާހަކަ އަޑު އަހާކަށް ބޭނުމެއް ނޫން. ވަރަށް އިނޮސެންޓް ކަމަށް ހެދޭއިރު ތި ކުއްޖާ އާ ހެދި މަގޭ އީގޯ އަށް ވެސް ހުތުރު އަރައިފި.” އީތަން އައިސްފައި ހުރި ރުޅީގެ ސަބަބުން ވާހަކަ ދެއްކީވެސް އެހައި ބާރަށެވެ.\n“އީތަން ދެން ކީއްވެ އަހަރެން ނާ މެރީ ކުރީ؟” މިޝެލް ރޮވިފައި އިނދެ ބުންޏެވެ.\n“އަދި ވެސް ނުވިސްނޭތަ މޮޔަ ކުއްޖާ؟ ތީ މިކަން ސްޓާޓް ކުރި މީހަކީ. އެހެންވީމަ މިކަން ނިންމުން އޮންނާނީ މަށަށް. ވަރަށް އުފާވި ދޯ އަހަރެން ކަހަލަ މީހެއް މެރީ ކުރަން ލިބުނީމަ. ” އީތަން ގެ އަޑުގައިވާ މަލާމާތުން އަބަދުވެސް ރުޅި އަންނަ މިޝެލް މިފަހަރު ވީ ދެރައެވެ. ހުރިހައި ކަމެއް އެހާ ރަނގަޅަށް ގޮއްސައި ކުއްލިއަކަށް މި ވީ ކިހިނެތް ހެއްޔެވެ.\n“ޕްލީޒް އީތަން. އަހަރެން ނަށް ކޮންމެ ޕަނިޝްމެންޓެެއް ދިނަސް ވަރިހަމަ. ޕްލީޒް ޑޯންޓް ހޭޓް މީ” މިޝެލް ކުއްލިއަކަށް ތެދުވެގެން ގޮސް އީތަން ގެ މޫނުގައި އެއަތް ޖައްސައިލިއެވެ. ހަމަ އެއާއި އެކު އީތަން މިޝެލްީ ގެ އަތް ފޮޅުވައިލީއެވެ. ރޮމުން ދިޔަ މިޝެލް ފެނިފައި ވެސް އެ ހިލަ ހިތައް އަސަރެއް ނުކުރިއެވެ.\n“އަހަރެން ދެރަވާނެކަމަށް ތަ ތި ރޮނީ؟ ބޮލަށް އުނދަގޫވެއޭ އެބަ.” އީތަން ގެ ރުޅިވެރި ބަސްތަކުން ޔޫލީގެ ހިތައް އިތުރު ހިތްދަތި ކަމެއް ލިބުން ނޫން ކަމެއް ނުވިއެވެ. ދެރަވީ ވަރުން މިޝެލް ގެ ފައިކޮޅުން ވަރު ދޫވެގެން ޓައިލްތައް މަތީ ކުޑަ ކަކޫ ޖެހުނީ ބޭއިހްތިޔާރުގައެވެ. އީތަން މިޝެލް އަށް ބަލައިވެސް ނުލައި ނިކުމެގެން ދިޔައީ މިޝެލް ގެ ހިތް ހަލާކުކޮށްލާފައެވެ.\nއީތަން ކޮޓަރިން ނުކުމެގެން ގޮސް ވަނީ ޑައިނިން ރޫމަށެވެ. ތަށްޓެއް ނަގައިގެން މެދާކަ ހިސާބަށް އައިސް ކިއުބް އެޅުމަށް ފަހު ފުރެންދެން ރެޑްބުލް އެޅީ އެ ރުޅި ފިނިވޭތޯ ކަންނޭނގެއެވެ. މިޝެލް ގެ ސަބަބުން އީތަން ގެ ހިތައް ވެސް ގޮތެއް ވެއްޖެ އެވެ. ހަމަގައިމުވެސް ކޮޓަރީގައި މިޝެލް އާއި އެކު އުޅެވުނު ގޮތާއި ދޭތެރޭ އީތަން އަށް ވިސްނެން ފެށުނެވެ. ދުވަހަކުވެސް އަންހެން ކުއްޖަކަށް އީތަން ގެ ހިތައް އެގޮތައް ބާރު ފޯރުވިފައެއްާ ނެތެވެ. އޭނާ މިޝެލް އާ ކައިވެނި ކުރީ ބަދަލު ހިފާށެވެ. އެގޮތަށް އެތައް އިރަކު ވިސްނަން އިންދާ އީތަން ގެ ލޮލަށް ނިދި ސަވާރު ވީ އިރެއް ވެސް ނޭނގެއެވެ.\nހޭލަވުމާއި އެކު އީތަން ގަޑިން ވީ އިރެއް ބަލައިލިއެވެ. ހެނދުނު ހަތެއް ޖަހާކަށް މާ ގިނަް އިރެއް ނެތެވެ. އެއާއި އެކު މިިޝެލް ގެ މަތިން ހަނދާން ވުމާއިއެކު އީތަން އަވަސް އަވަހަށް ތެދުވެގެން ހިގައިގަތީ ކޮޓަރިއަށެވެ. އެ އަންހެނަ ކުއްޖާ މިހާރު އިނީ ކޮން ހާލެއްގަ ބާއޭ އީތަން ގެ ހިތައް އެރިއެވެ. ކޮޓަރީގެ ދޮރު ހުޅުވައިލި އިރު ޓައިލްސް ތައް މަތީ ނިދާފަ އޮތް މިޝެލް ފެނި އިރުކޮޅަކު އީތަން އަށް ބަލަން ހުރެވުނެވެ. މާ ގަދަ އަށް ރުއިމުގެ ސަބަބުން ދެލޯ ކައިރީ ވަނީ އައިލައިނާތައް ފޭޑް ވެފައެވެ. އިސްތަށިގަނޑު ވެސް އޮތީ ނިއުޅާލާފައެވެ. އީތަން އިރުކޮޅަކުބަލަން ހުރުމަށް ފަހު ފެން ވަރާ ތާޒާ ވެލަން ކަމަށް ވަނީ ފާހާނާ އަށެވެ.\nއިރުގެ ރަން ދޯދިތައް މޫނަށް އެޅެން ފެށުމުން މިޝެލް އަށް ހޭލެވުނެވެ. ރޭ ހަތަރުދަމު ޓައިލްސް ތައް މަތީ އޮތުމުގެ ސަބަބުން ގައިގެ އެތަން މިތާ ރިއްސައެވެ. ލައިގެން ހުރި ބޮޑުހެދުމުގެ ސަބަބުން އުނދަގޫ ވާން ފެށުމުން އެ ކޮޓަރިން މިޝެލް ނުކުންނަން ދިޔައީ ތާޒާ ވެލާށެވެ.\nފެން ވަރައިގެން ނުކުތް އީތަން މިޝެލް ނެތުމުން ފާޑަކަށް އަނގައަށް ގޮތެއް ހަދައިލަމުން ތައްޔާރު ވާން ފެށީ ބޭރަށް ދާށެވެ. ޓީޝާޓަކާއި ޖީންސް އެއް ލައިގެން ހުރި އިރުވެސް ބޭރު މޮޑެލް އަކަށް ދުލެއް ނުކުރެއެވެ. މިޝެލް އާއި ދިމާވިފަހުން އީތަން އަދި އެގޮތަށް މިޝެލް ގެ ކުރިމައްޗަކަށް ނުދެއެވެ.\nއަޅި ކުލައިގެ ސްވެޓަރަކާއި ހުދު ލެގިންސް ގައި މިޝެލް ފެންނަނީ ވަރަށް ރީތިކޮށެވެ. ތުންަފަތުގައި މަޑު ފިޔާތޮށި ލިޕް ގްލޯސް އެއް ޖައްސައިފައި ވާއިރު އެތުންފަތުގެ އޮމާންކަން އިތުރުވެފައި ވެއެވެ. މިޝެލް ފޯން ހިފައިގެން ކޮޓަރިން ހަމަ ނުކުތްތަނާ އަޅައިގަތީ އީތަން ގެ ގައިގައެވެ. އީތަން އަށް މިޝެލް ވެއްޓިދާނެހެން ހީވުމުން ހިފައްޓައިލެވުނީ ނުހަނު ބާރަށެވެ.\n“މި ދަނީ ބޭރަށް ސައިބޯން. ދާން ބޭނުމިއްޔާ އާދޭ” އީތަން މިޝެލް ދޫކޮށްލަމުން ބުންޏެވެ. އެއާއި އެކު މިޝެލް ބޯޖަހައިލީ ރޭއްސުރެ އެއްޗެއް ނުކައި ހުރުމުން ބަނޑުހައި ވެފައިވާ ލެއް ބޮޑުކަމުން ނެވެ.\nގެއާއި މާ ދުރުރު ނޫން ހިސާބެއްގަ ހުރި ރެސްޓޯރެންޓަކުން ސައި ބޮއިގެން އީތަން ގެ އަމާޒަކަށް ވީ އަނެއްކާ ވެސް މިޝެލް ރޮއްވާލައި ދެރަ ކޮށްލުމެވެ. ގެއަށް ދިއުމަށްޓަކައި ކާރަށް އަރަން މިޝެލް ދިމާކޮށްލި ތަނާ އީތަން މިޝެލްގެ ފޯނު ޖަހައިގަތީ ހަލުވިކަމާއި އެކީ އެވެ. ދެން ފެނުނީ ކައިރީގައި ހުރި ގަހުގައި ފޯނު ގޮސް ޖެހުމާއި އެކު ހަލާކުވެގެން އެތިކޮޅުތައް ބުރައިގެން ދިޔަތަނެވެ. މިޝެލް ގެ ފެންކަޅިވެފައިވާ ލޮލުގައި ވަނީ ޝަކުވާއެވެ.\n” މަގޭ ވައިފް އަތުގަ ފޯން އޮވެގެން ނުވާނެ. އައި ޑޯންޓް ޓްރަސްޓް ޔޫ. އެހެން ފިރިހެނުންނާ ވާހަކަ ނުދައްކާނެ ކަމުގެ އެއްވެސް ޔަގީންކަމެއް މަށަކަށް ނެތް. ” އީތަން ނުލަފާ ވައްތަރަކަށް ހީގަތުމުން މިޝެލް ގެ ކެތްތެރިކަން ކޮޅުންލިއެވެ.\n” އެއީ އަހަރެންގެ އުފަންދުވަހު ދޮންބެ ދިން ފޯނެއް. އަހަރެން ލޯބިން ގެންގުޅޭ އެއްޗިހި ހަލާކު ކުރާކަށް އީތަން އަކަށް އެއްވެސް ހައްގެއް ނޯންނާނެ. އެހެން ނޫނަނަސް އެއީ އީތަން ގެ ފައިސާ ހަރަދު ކޮށްގެން ހޯދި އެއްޗެއް ނޫން” މިޝެލް އައި ރުޅީގައި އީތަންގެ ގައިގައި ތަޅައިގަތީ މޮޔައެއްހެވެ. މަގުމަތިން ހިނގާފައި ދާ މީހިން ވެސް ފާޑަކަށް ބަލަމުން ދިޔައެވެ.\n“ތިހެން އުޅޭތީ އޭ އަހަރެން ބުނަނީ ތީ ވައިލްޑް ލޭޑީ އޭ” އީތަން ގަދަކަމުން މިޝެލް އުފުލައިލައިގެން ގެންގޮސް ލީ ކާރުގެ ޑިކީ ތެރެއަށެވެ.\nAdhi nukiyan.. Bt ingey reethii vaanekan… Happy teachrs day shooty… advance koh vvvvvvvv salhi..\nguys here is 9th part. enjoy.. and please leaveacomment.. I love you all for your support..\nwow.. v reeethi , v kiyaahiyy vey mi vaahaaka\nAlhey thnx shootyyy ❤ ❤ mi partves vv reethi…\nFridayga2part varu upkodana dho….pls pls pls\nSo beautiful stry\nAlhe v reethi, adhi mirey eh part kiyaalan libeyne nama konfadha. Nice story shooty keep it up\nWow hama rovihje ??????????ehaavess reethi next avahah up kohla dheeba love shooty\nVv v v v v v v v. V vv v v v v v v salhi mivaahaka alhey adhi aneh part avahah up kolladhee pls pls pls pls pls pls pls mirey ragalhee ketheh nuvey kiyaahithu\nthankyou so much for the lovely comments. ekm dhen maadhama ah inthizaaru kohlla ingey.. 😉\nMihaaru kiyaaa emmee reethi story\nshooty vvv reethi\nkeep going shooty…really appreciate ur work….n it llbfine if u upload at least 1 episode per day…ekam dhigukoh…?✌\nWoow…. Soo amazing….?????\nMihaaru 6times mi story kiyaifin….varh varh rythi…nxt part avahah kiyaa hiyvany…mihaaru kiya enme rythi story…\nVvv rythi… waiting for the next ep… i hope mishel n eethan ehaa rulhi anna iru their love will be vv strong wen they finally realize it.. dho… once again reallyy vvvvvvv nice story..\nalhey emanje dikiin nagaaba thihen hadhaakah nuvaaneehnu….. vvvvvvvvvvvvvvvv salhi mi part ves..\nHahaha. Haadha majaeulheygoiy. Eithan already loves her. Adhi varah loabikon dhaane. In sha allah. Keep ot up lady. You are doing an amazing job.\nsalhi varah reethi mivaahaka\nMasha allah Mii mihaaru kiyaa emme reethi story… awahah up kohdheeba shooty… next part thankolheh dhigu kolladhehchey….! ???\nWow wow wow ….haadha reehchey…maadhamaage bai kiyaa hiy vanee mihaaru. ..mirey up kohlan veenu??????????\nVvvv rythi can’t wait4tomorrow.. Plxxx up it soon..\nhykuran mi vaahaka ves vaki hisaabakah genehsa liyun nuhutaane kamah.. mihen mi buni mey mi site ge haalath v ma.. anyways nice story.. keep up the good work.. thankolheh dhigu koh dhn genes dhehchey..\nAlhey heyovaanetha ehen hadhan eethan nulafaaviyas thidhen boduvaru dhw stry v nice hama perfectey buneveyny n waitin\n? v nice\nvaahaka intersting kurumuge gothe neh. dhen heylaafa ethan ge reethi kama balaafa roefa anekaa ves roni. midhen koche. eh faharu vahthary hollywood meehaka dhen fahun model akaa. mithaaga meehunge reethi vaahaka noon ehche neh. thankolhe haadhisaa intersting kohfa plot eh genesbala. abadhu aniyaa kohfa loabi vefa reethi kamun gos husvefa dhen oi kamski ruin.. ?\nMaasha Allah v reethi mi vaahaka.\nWow vrh reethi… ??\nwooooooooow vara reeethi….\nWoww v v v nuce story eh\nHaadha lahey hithah aranee mivaahaka up vaaleh haadha dheraey up vaaleh las veema keh nuvanee hama kiyaahithun avahah up kollabala eyvarah hihnuthalhuvaa kushakaanulaa hihnuthalhuvaa avas kolladhee pls pls pls pls pls pls pls pls\nreethi kamun5faharu kiyijje\nShooty kobaathr next part…v kiyaahithun mihury..\nShooty u r doingagreat job ❤\nSorry its an animal not “a”.. story is awesome.\nAvah up kohla dhybala….v kiyaa hih vey pls\nYes i also remmember this plot from another dhivehi story of… i think 2012’s story\nY idiot ….\nkiyaviyaeba reethi kan komae….\nVvv reethi mi part vx…waiting for nxt part\nDevil ethan ?\nއަބަދުވެސް މިހިތުގާ ވެޔޭ (10)\nހިތާމަ ލޯބި May 7, 2020\nއެހީގެއަގު 14 ވަނަބައި\nލޯބި August 11, 2013\nނޭނގި ހިތޭ ތި އަތުލީ 11\nލޯބި December 7, 2017\nނުހައްޤު ލޯބި (8 ވަނަ ބައި)\nހިތާމަ ލޯބި August 27, 2016\nޚަމްދު ލީލާ – 01\nހިތާމަ މަޖާ ލޯބި May 2, 2016


Kaadu agentun hamajehifai nuva 87 rashakun agentun hoadhumah STO inn iulaan kohfi Kaadu agentun hamajehifai nuva 87 rashakun agentun hoadhumah STO inn iulaan kohfi\nކާޑު އޭޖެންޓުން ހަމަޖެހިފައިނުވާ 87 ރަށަކުން އޭޖެންޓުން ހޯދުމަށް އެސްޓީއޯއިން އިއުލާންކޮށްފި\nމާލެއެކޭ އެއް އަގުގައި އަތޮޅުތަކުގެ ރަށްރަށުގައި ކާޑުގެ ބާވަތްތައް ވިއްކައި ދޭނެ އޭޖެންޓުން ހަމަޖެހިފައިނުވާ 87 ރަށަކުން އޭޖެންޓުން ހޯދުމަށް އެސްޓީއޯއިން އިއުލާންކޮށްފިއެވެ.\nކާޑު އޭޖެންޓުން ހަމަޖެހިފައިނުވާ ރަށްރަށުގެ ލިސްޓެއް އެސްޓީއޯއިން ވަނީ ގެޒެޓް ކޮށްފައެވެ.\nއެސްޓީއޯއިން ހާމަކުރާގޮތުގައި އޭޖެންޓުން ހޯދުމަށް މީގެކުރިން ކުރި އިއުލާންތަކާއި ގުޅިގެން އެކަށީގެންވާ އަދަދަކަށް ބައެއް ރަށްރަށުން އެޖެންޓުންގެ ގޮތުގައި މަސައްކަތްކުރުމަށް ޝައުގުވެރިކަން ފާޅުކޮށްފައިިނުވާ ކަމަށެވެ. އަދި ޝައުގުވެރިކަން ފާޅުކުރާ ބައެއް ފަރާތްތައް ޝަރުތު ހަމަނުވުމަކީވެސް އެޖެންޓުން ހޯދުމަށް ދިމާވެފައިވާ ދަތިކަމެއްގެ ގޮތުގައި އެސްޓީއޯއިން ފާހަގަކުރެއެވެ.\nއެސްޓީއޯއިން ބުނީ ރަޖިސްޓަރީ ކުރުން މިމަހުގެ އަށާރަވަނަ ދުވަހުގެ ހެނދުނު އެގާރަ ޖެހުމާއި ހަމައަށް ހުޅުވާލެވިފައިވާ ކަމަށެވެ. އަދި ރަށުގައި ޤާއިމްކޮށްފައިވާ އެސްޓީއޯ ފާމަސީން ރަޖިސްޓަރީ ކުރެވޭނެ ކަމަށެވެ.\nކާޑު އެޖެންޓުންނަށް ވުމަށް ޝައުގުވެރިވާ ފަރާތްތަކަށް ބީލަންކަރުދާސް އެރަށެއްގެ އެސްޓީއޯ ފާމަސީ، އެސްޓީއޯ ހެޑްއޮފީސް، އެސްޓީއޯ ސްޓޭޕަލްސް ފުޑްސް، އަދި އެސްޓީއޯ ވެބްސައިޓް އިންވެސް ލިބެން ހުންނާނެ ކަމަށް އެސްޓީއޯއިން މައުލޫމާތުދެއެވެ.\nއެސްޓީއޯއިން ބުނީ މާލޭގައި ވިއްކާ އަގުގައި ރަށްރަށުގައި ކާޑުގެ ބާވަތްތައް ވިއްކަން ޝައުޤުވެރިވާ ފަރާތްތަކުން ބީލަންކަރުދާސް ހުށަހެޅުމުގެ ސުންގަޑިއަކީ މިމަހުގެ 21 ވަނަ ދުވަހުގެ ހެނދުނު އެގާރަ ޖެހުމުގެ ކުރިން ކަމަށެވެ.\nކާޑު އެޖެންޓުން މިހާރު ހަމަޖެހިފައިވާ ރަށްރަށާއި އެކު އެއްބަސްވުންތައް ޤާއިމްކުރުމުގެ މަސައްކަތް ކުރަމުންދާ ކަމަށް އެސްޓީއޯއިން ހާމަކުރެއެވެ.\nމާލެއެކޭ އެއް އަގެއްގައި ރަށްރަށުގައި ކާޑުގެ ބާވަތްތައް އަންނަ އޭޕްރީލް މަހުން ފެށިގެން ލިބެން ހުންނާނެކަމަށް ރައީސް އިބްރާހިމް މުހައްމަދު ޞޯލިޙް ވަނީ މީގެ ކުރިން ވިދާޅުވެފައެވެ.


"Dostana 2" ge bathalaa akee Aalia tha?\n"ދޯސްތާނާ 2"ގެ ބަތަލާއަކީ އާލިއާތަ؟\nދޯސްތާނާގެ ދެވަނަ ބައިން އާލިއާ ބަޓް ފެންނާނެ ކަމަށް ވަނީ އަޑުފެތުރިފައި --\nޕްރިޔަންކާ ޗޯޕްރާ އާއި އަބިޝޭކް ބަޗަން އަދި ޖޯން އަބްރަހަމްއާއެކު 2008 ގައި ނެރުނު ފިލްމު ދޯސްތާނާގެ ދެވަނަ ބައެއް އުފައްދާނެ ކަމަށް ހަަބަރު ފެތުރުނުތާ މިހާރު އަހަރުތަކެއް ވެއްޖެ އެވެ. އެންމެ ފަހުގެ ހަބަރުތައް ބުނާ ގޮތުގައި ފިލްމު ޕްރޮޑިއުސަރު ކަރަން ޖޯހަރު ވަނީ މި ފިލްމުގެ މަސައްކަތް ފަށަން ވިސްނަމުން އަންނަ ކަމަށް އަނެއްކާވެސް ބުނެފަ އެވެ. އަދި މިހާރު އެންމެ ބޯޑު ސުވާލަކަށް ވެފައި އޮތީ "ދޯސްތާނާ"ގެ އެއްވަނަ ބައިން ފެނުނު ޕްރިޔަންކާގެ ރޯލު ދެވަނަ ބައިގައި ދޭނީ ކޮން ބަތަލާ އަކަށް ކަމާ މެދު އެވެ.\nމި ފިލްމަކީ ޕްރިޔަންކާ ކުޅުނު ފިލްމުތަކުގެ ތެރެއިން އެންމެ ފާހަގަ ކޮށްލެވުނު އެއް ފިލްމެވެ. ފިލްމުގެ "ދޭސީ ގާލް" ލަވަޔާއެކު ޕްރިޔަންކާ ވަނީ ބޮލީވުޑްގެ "ދޭސީ ގާލް" ގެ ގޮތުގައި މަޝްހޫރު ވެފަ އެވެ. އަދި ދެވަނަ ފިލްމެއް އުފައްދަން ވާހަކަ ދެކެވޭއިރު، ދެވަނަ ފިލްމުގެ ޖާގަވެސް ޕްރިޔަންކާ އަށް ދެވިދާނެ ކަމަށް ބަޔެއް ފަރާތްތަކުން ބުނެ އެވެ. ސަބަބަބީ ޕްރިޔަންކާއަކީ އަދިވެސް ބޮލީވުޑްގެ "ދޭސީ ގާލް" އަށް ވުމުންނެވެ.\nނަމަވެސް، އެންމެ ފަހުގެ ރިޕޯޓުތައް ބުނަމުންދަނީ ދޯސްތާނާ2ގެ ބަތަލާގެ ރޯލު އަދާ ކުރުމަށް އާލިއާ ބަޓަށް ހުށަހަޅާފައިވާ ކަމަށެވެ. އަދި މި ހަބަރުތަކަށް ރައްދުދީ ފިލްމުގެ ޕްރޮޑިއުސަރު ކަރަން ޖޯހަރު ކުރި ޓްވީޓުގައި ބުނެފައިވަނީ، އަދި އެއްވެސް މީހަކަށް ފިލްމުގެ ބަތަލާގެ ރޯލު ނުދޭ ކަމަށެވެ. ފިލްމުގެ އުފެއްދުމުގެ ވިސްނުން ގެންގުޅުނަސް އެއްވެސް ކަމެއް އަދި ޔަގީން ނުވާ ކަމަށެވެ.\nފިލްމުގެ ކާސްޓު އަދި އިއުލާން ނުކުރިޔަސް ބެލެވެނީ މި ފިލްމުގައި ލީޑުން ފެންނާނީ ފަހުގެ މޫނުތަކެއް ކަމަށެވެ. އާލިއާއަށް މި ފިލްމުގެ ބަތަލާގެ ރޯލު ދިނުން ވެސް ވަރަށް ގާތެވެ. ކުރިއަރަމުން އަންނަ ބަތަލާ ޖާންވީ ކަޕޫރުއަށް ވެސް މި ރޯލު ދެވިދާނެ ކަމަށް ބައެއް ފަރާތްތައް ބުނެ އެވެ. އަދި ބޮލީވުޑްގެ އެންމެ އުހުގައި އުޅޭ ބަތަލާ ދީޕިކާ ޕަޑުކޯން ވެސް ފެނިދާނެ އެވެ.\nފިލްމުގެ މަސައްކަތްތައް ކުރެވެމުންދާއިރު މިއީ ގިނަބަޔަކު އިންތިޒާރު ކުރަމުން އަންނަ ފިލްމެކެވެ.\nސަލްމާންގެ "އިންޝާﷲ" ރިލީޒް ޑޭޓް ފަސްކޮށްފި\n"ސަޅަކް 2" ގައި އާލިއާގެ ލަވައެއް


ހުއިސުން މާމުއި - Shuba's Hijama & Herbal Medicine Clinic\nހުއިސުން ނުވަތަ އިންޑިއަން ކޮސްޓަސް އަކީ ވަރަށް ކުރީއްސުރެންވެސް ތަފާތު ބޭހާއި ތެޔޮ ތައްޔާރުކުރުމަށާއި ކާތަކެތި ތައްޔާރުކުރުމުގައި ބޭނުންކޮށް އުޅުނު އޭގައި ޞިއްޙީ އެތައް ފައިދާތަކެއް އެކުލެވިގެންވާ އެއްޗެކެވެ. ހުއިސުން ގަހަކީ ޢާންމުކޮށް2މީޓަރަށް ބޮޑުވާ ގަހެކެވެ. މިގަހަކީ ހިންދުކަރައިގައާއި އޭޝިއާގައި ވަރަށް ގިނައިން ހެދޭ ގަހެކެވެ. ހުއިސުން ގަހުން ބޭސް ތައްޔާރުކުރުމަށް ޢާންމުކޮށް ބޭނުންކޮށް އުޅެނީ މިގަހުގެ މޫތަކެވެ.\nހުއިސުން ގަހަކީ އިނގުރު ގަހުގެ ޢާއިލާގެ ވައްތަރެކެވެ. ހުއިސުމުގެ ދެ ވައްތަރެއް ހުރެއެވެ. އެއްވައްތަރު ހުންނާނީ އަލިމުށިކުލައެއްގައެވެ. މި ވައްތަރަށް ޢަރަބި ބަހުން ކިޔަނީ (ޤުޞްޠް އަލް ބަޙްރީ) އަދި އިނގިރޭސި ބަހުންނަމަ ސީ ކޮސްޓަސްއެވެ.އަނެއް ވައްތަރު ހުންނާނީ އަނދިރި މުށި ކުލައެއްގައެވެ. މި ވައްތަރަށް ޢަރަބި ބަހުން ކިޔަނީ (ޤުޞްޠް އަލް ހިންދީ) އަދި އިނގިރޭސި ބަހުންނަމަ އިންޑިއަން ކޮސްޓަސް އެވެ.\nމާތް ރަސޫލާ ޞައްލައްﷲޢަލައިހި ވަސައްލަމް ޙަދީޘް ކުރައްވާފައިވެއެވެ.ޤުޞްތް އަލް ހިންދީ ގެ ބޭނުންހިފާށެވެ. އޭގައި7ބައްޔަށް ޝިފާވެއެވެ .ބުޚާރީ 5713\nމިމާމުޔަކީ ދިފާއިނިޒާމްގެ ބާރުގަދަކޮށްދިނުމާއި ލޭސާފުކޮށްދިނުމާއި ހަޖަމްކުރުމުގެ ނިޒާމްރަނގަޅު ކޮށްދިނުމާއި ޓޮންސިލްފާރުވެ ދުޅަވުން ރަނގަޅުކޮށްދިނުމާއި ފުއްޕާމެއާއި ނޭވާލާނިޒާމްގެ ހިނގުން ރަނގަޅުކޮށްދިނުމާއި ހުޅުހުޅުގަ ރިއްސުން ރަނގަޅުކޮށްދިނުމާއި ބަނޑުގެ ވައިން ދިމާވާ އުނދަގޫތަށް ރަނގަޅުކޮށްދިނުމާއި ހަމުގެތަފާތު ބަލިތަކުން ރައްކާތެރިކޮށްދިނުމާއި ޖިންސީ ބަލިކަށިކަން ރަނގަޅުކޮށްދިނުމާއި މައްސަރު ކަންތައްތައް ރަނގަޅުކޮށްދިނުމާއި އަދި ރަހިމުގެ މައްސަލަތައް ރަނގަޅުކޮށްދިނުމަށް އެހީވެދޭ މާމުއިއެކެވެ.\nނޯޓް: މާބަނޑުއަންހެނުން، ކިރުމައިން އަދި5އަހަރަށް ވުރެއް ކުޑަކުދިން މިމާމުއި ބޭނުންކުރުން ރަނގަޅެއްނޫނެވެ.\nދުވާލަކު ދެއިރަކަށް ސައިސަމްސަލެއްގެ މާމުއި ބޯލާފަ ތާފަނާކޮށް ހުންނަ ފެންތަށްޓެއް ބޯލާނީއެވެ.


Najib Razak ge sharee'ai faskoffi | Mihaaru\n11 ފެބުރުއަރީ 2019 - 15:493comments\nކުއާލަ ލަމްޕޫރު (ފެބްރުއަރީ 11) - މެލޭޝިއާގެ ކުރީގެ ބޮޑު ވަޒީރު ނަޖީބު ރައްޒާގުގެ މައްޗަށް ތުހުމަތުކޮށްފައިވާ ބޮޑު ޚިޔާނާތުގެ ޝަރީއަތް މާދަމާ ފަށަން ތައްޔާރުވެފައި ވަނިކޮށް ނަޖީބުގެ ވަކީލުން ހުށަހެޅި މައްސަލައަކާ ގުޅިގެން ޝަރީއަތް ފަސްކޮށްފި އެވެ.\nޝަރީއަތް ފަސްކޮށްފައި ވަނީ އިސްތިއުނާފް ކޯޓަށް ހުށަހެޅި މައްސަލައަކާ ގުޅިގެން އެ ކޯޓުން އެކަމަށް އެއްބަސްވުމުންނެވެ. ނަމަވެސް ޕްރޮސެކިއުޝަން ޓީމުން ބުނެފައި ވަނީ ޝަރީއަތް މާބޮޑު ތަން ފަސް ނުވާނެ ކަމަށެވެ. އަދި ހަފުތާއެއް ނޫނީ ދެ ހަފުތާ ތެރޭގައި އަޑުއެހުންތައް ފެށޭވަރު ވާނެ ކަމަށް ވަނީ ބުނެފަ އެވެ.\nއިންވެސްޓްމަންޓް ބޭންކް 1އެމްޑީބީން ވަނީ ނަޖީބުގެ ވެރިކަމުގައި ބިލިއަން ޑޮލަރު ވަގަށް ނަގައިފަ އެވެ. އެ ބޭންކުގެ ޚިޔާނާތް 4.5 ބިލިއަން ޑޮލަރަށް އަރާ ކަމަށް ބައެއް ފަރާތްތަކުން ބުނެ އެވެ. 1އެމްޑީބީގެ ޚިޔާނާތުގެ 2.6 ބިލިއަން ރިންގިޓް (628 މިލިއަން ޑޮލަރު) ވަނީ ނަޖީބުގެ އަމިއްލަ އެކައުންޓަށް ޖަމާކޮށްފަ އެވެ. 1އެމްޑީބީ ޚިޔާނާތާ ގުޅޭ 42 މައްސަލައެއްގައި ނަޖީބުގެ މައްޗަށް ދައުވާ ކުރެ އެވެ.\nއަންގާރަ ދުވަހު ޝަރީއަތް ބާއްވަން ތާވަލްކުރީ 1އެމްޑީބީގެ ސަބްސިޑަރީއެއް ކަމަށްވާ އެސްއާރްސީ އިންޓަނޭޝަލް އިން ނަޖީބު ނެންގެވި ކަމަށް ބެލެވޭ 42 މިލިއަން ރިންގިޓް (10.3 މިލިއަން ޑޮލަރު) އާ ގުޅޭ މައްސަލައިގަ އެވެ. ނަޖީބުގެ މައްސަލަ ފަސްކުރީ އޭނާގެ ކޮރަޕްޝަނުގެ މައްސަލައިގެ ފުރަތަމަ އަޑުއެހުމަށް އެތައް ބައެއްގެ ސަމާލުކަން ހުއްޓިފައި ވަނިކޮށެވެ.\nމިދިޔަ އަހަރު މެއި މަހު ބޭއްވި އިންތިޚާބުން ނަޖީބުގެ ވެރިކަން ވެއްޓުނު މައިގަނޑު ސަބަބަކީ ވެސް ސަރުކާރުގެ ތެރޭގައި އޮތް ކޮރަޕްޝަން ބޮޑުވުމެވެ. މިދިޔަ އަހަރުގެ ޖުލައި މަހު މެލޭޝިއާ ފުލުހުން ވަނީ ނަޖީބާއި އަނބިކަލުންނާ ގުޅުން ހުރި 273 މިލިއަން ޑޮލަރުގެ އަގު ހުރި ތަކެތި ހިފަހައްޓައިފަ އެވެ.


Mulhi Aailaa Maraalan Reyvi Reyvun Falhaaeree Heeves Nukuraa Gothakah - Vaguthu\n8 މަސް ކުރިން ( ފެބުރުއަރީ 23, 2018 )\nއާއިލާ މެންބަރުން މަރާލަން އުޅުނު މީހާ ފުލުހުންގެ ބެލުމުގެ ދަށުގައި\nރަޝިއާގެ 22 އަހަރުގެ ޒުވާނަކު އޭނާގެ މަންމަ އާއި ބައްޕަ އަދި އެއްބަނޑު އެއްބަފާ ކޮއްކޮ މަރާލަން މީހަކާއި ހަވާލުކޮށް، ގޭގައި ކެމެރާ ހުންނާނެ ގޮތާއި، ކުއްތާ އޮންނާނެތަނާއި، މައިންބަފައިންނާއި ކޮއްކޮ ގޭގައި އުޅޭނެ ގަޑި ކިޔައިދީ ހުރިހާ މައުލޫމާތެއް ދިން ފަހުން ހީވެސް ނުކުރާ ގޮތަކަށް އެކަން ބޭޒާރު ވެއްޖެއެވެ.\nމިޒުވާނާ އޭނާގެ އާއިލާގެ ހުރިހާ މެންބަރުން މަރާލަން ބޭނުންވީ އާއިލާގެ ފައިސާތައް ހޯދާށެވެ. އެހެންކަމުން ފައިސާ އަށް އެކަން ކޮށްދޭނެ މީހަކު އޭނާ ހޯދިއެވެ. ނަމަވެސް ކަންތައް ދިމާކުރި ގޮތުން އާއިލާގެ ހުރިހާ މެންބަރުން މަރާލުމުގެ މަސައްކަތް ހަވާލުކުރެވުނީ އިންޓެލިޖެންސް ފުލުހަކާއި އެވެ.\nމިޒުވާނާ އަތުލައިގަތުމަށްޓަކައި ފުލުހުން ވަނީ ފޭކް މޭކަޕެއް ކުރުވާ އޭނާގެ މަންމަ އާއި ބައްޕަ އާއި ކޮއްކޮ މަރާލާފައިވާ މަންޒަރު ފެންނަ ފޮޓޯ އެޒުވާނާ އަށް ފޮނުވާފައެވެ. އެއާއި އެކު އޭނާ ވަނީ އާއިލާ މެންބަރު "މަރާލައި ދިން" މީހާ އަށް ފައިސާ ވެސް ދީފައެވެ.\nނަމަވެސް ފައިސާ ހަވާލުކުރި ވަގުތު ފުލުހުން ވަނީ އޭނާ ހައްޔަރުކޮށްފައެވެ. އޭނާގެ ނަމެއް ފުލުހުން އަދި ހާމަކޮށްފައެއް ނުވެއެވެ. ނަމަވެސް ފުލުހުން ބުނީ އޭނާ މިހާރު އާއިލާގެ ހުރިހާ މެންބަރުން މަރާލަން ރޭވި ކަމަށް އެއްބަސްވެފައިވާ ކަމަށެވެ. މީގެ ކުރިން ދެފަހަރެއްގެ މަތިން އާއިލާގެ ހުރިހާ މެންބަރުން މަރާލަން ރޭވި ކަމަށް ވެސް އޭނާ ވަނީ އެއްބަސްވެފައެވެ.\nއޭނާ މިހާރު ހުރީ ފުލުހުންގެ ބަންދުގައެވެ.\nފެބުރުއަރީ 23, 2018 - 19:06\nފެބުރުއަރީ 23, 2018 - 20:30\nޓިކަހަލަހަބަރު ނުޖަހަަާތި ބިރުގަނެޭ\nރީތި ކަމުން އެންމެންގެ ސަލާމުކަން ހޯދި ޒުވާނާގެ ކުއްލި މަރުން ބޮޑު ހިތާމައެއް\nއަންހެނެއްގެ ބަނޑުން ނެގީ ދަގަނޑު މޮހޮރާއި، ބޯލްޓް\n50 މިލިއަން ޑޮލަރަށް ޖަވާހިރެއް ވިއްކާލައިފި


ދަރިފުޅުގެ ހިތްއަލިކޮށްދޭނެ3ކަމެއް – ޖަމްޢިއްޔަތުއް ސަލަފް\nދަރިފުޅުގެ ހިތްއަލިކޮށްދޭނެ3ކަމެއް\nތާރީޚް: 22:38 26 ޑިސެމްބަރ 2018\nއެއްވެސް އިންސާނަކު، އޭނާ ނޫން މީހަކު މޮޅުވެ، ކުރިއަރަން އެދޭނެ ބަޔަކަށްވާނީ އޭނާގެ އުފަން ދަރިންނެވެ. އެ ދަރިންނަކީ ތަޢުލީމީ ގޮތުންނާއި، އަޚްލާޤީ ގޮތުން ޤާބިލު މޮޅު ބަޔަކަށް ހެދޭތޯ މައިންބަފައިން އެތައް ގުރުބާނީތަކެއްވެ އެވެ. މިގޮތުން، ދަރިންގެ ކިޔެވުމަށް ހުރަސްއެޅިދާނެ އެންމެހާ ކަމަކުން އެކުދިން ރައްކާތެރިކުރުމަށް ޚާއްޞަ ސަމާލުކަމެއްދެއެވެ. ފޮތްފަންސޫރުފަދަ ތަކެތި ހޯދާދިނުމުން ފެށިގެންގޮސް ބޮޑު އަގުގައި ޓިއުންޝަނަށް ފޮނުވުމަށް ދާންދެންނެވެ. ކިޔެވުމާ މަތިކޮށް، ދަރިން ކޮންމެ އެއްޗެއް ހޯދައިދެން އެދުނަސް ބައްޕައާއި މަންމަ ފަސްޖެހުމެއްނެތި އެ އެއްޗެއް ހޯދައިދެއެވެ. ދަރިންނަށް ޢިލްމު އުގަންނައިދިނުމަށްޓަކައި މިފަދަ ބޮޑެތި ގުރުބާނީތަކެއްވަމުންދާ ޙާލު، މައިންބަފައިންގެ ހިތުގައި އުފެދޭ މުހިއްމު ސުވާލެއްވެއެވެ. އެއީ ”އަހަރެންގެ ދަރިފުޅު ހިތްއަލި ކުއްޖަކަށް ހަދާނީ ކިހިނެއްހެއްޔެވެ“.\nމި ކުރު ރިޕޯޓްގައި މި ހިމަނާލަނީ ދަރިންގެ ހިތްއަލިކޮށް އެކުދިންގެ ހިތުދަސްކުރުމުގެ ބާރު ގަދަކުރުމަށް ކުރެވިދާނެ މުހިއްމު ތިން ކަމަކަށެވެ.\nއެންމެ ފުރަތަމަ ތިންވަނަ ކަމުން ފަށާނަމެވެ. އެއީ ކުދިންނަށް ކާންދޭ ނާސްތާގައި ވިސްނުމާއި ހިތުދަސްކުރުމުގެ ބާރުގަދަކޮށްދިނުމަށް އެހީތެރިވެދޭ ތަކެތި ހިމެނުމެވެ. ތައްޔާރީ ކާނާގެ ބަދަލުގައި ފައިދާކުރަނިވި ޠަބީޢީ ކާނާ ހިމެނުމެވެ. އެފަދަ ބައެއް ބާވަތްތަކުގެ ތެރޭގައި ހިކިމޭބިސްކަދުރު ހިމެނެއެވެ. ތަބީޢީ ޢިލްމުގެ ދަންނަބޭކަލެއްކަމަށްވާ އަލްއިމާމް އައްޒުހުރީ- ރަޙިމަހުﷲ- ވިދާޅުވެފައިވެއެވެ: ”ޙަދީޘް ހިތުދަސްކުރަން ބޭނުން މީހަކު ޒަބީބު (އެބަހީ: ހިކިމޭބިސްކަދުރު) ކާށެވެ.“ އަދި އިމާމް އިބުނުލް ޤައްޔިމު- ރަޙިމަހުﷲ- އިނގުރަކީ ހިތުދަސްކުރުމުގެ ބާރުގަދަކޮށްދޭ އެއްޗެއްކަމުގައި ވިދާޅުވެފައިވެއެވެ. މީގެ އިތުރުން މާމުޔާއި، ކަދުރާއި، ކަޅުދިރި ފަދަ ”ތަބީޢީ“ ތަކެތި ބޭނުންކުރެވިދާނެއެވެ.\nހިތުދަސްކުރުމުގެ ބާރުގަދަކޮށް ދަރިފުޅުގެ ހިތް އަލިކޮށްދެން އެދޭނަމަ ދެވަނަކަމަކީ އެކުދިން ލައްވައި ތަކެތި ހިތުދަސްކުރުވައި، އެކުދިންގެ ނަފްސު ހިތުދަސްކުރުވުމަށް ހޭނުވުމެވެ. ޚާއްޞަކޮށް ޅައުުުރުގައި ކީރިތިޤުރްއާން ހިތުދަސްކޮށްދިނުމެވެ. އެހެނީ، ކުއްޖާގެ ޢުމުރުގެ ފުރަތަމަ ފަސްއަހަރު ތެރޭގައި ދަސްކުރާތަކެތި ހިލައެއްގައި އެއްޗެއް ކަނޑާނެގުމުން ހުންނަގޮތަށް ހިތުގައި ހަރުލާފައި ހުންނަކަމަށް ތަރުބަވީ މާހިރުން ވިދާޅުވެއެވެ. އެއީ އެ ޢުމުރުގައި އެކުދިންގެ ސިކުޑި ހުންނާނީ ފިޠުރަތުގެ ސާދާކަންމަތީކަމަށްވާތީ އެވެ. މިސަބަބާހުރެ، ޅައުމުރުފުރާގައި ކީރިތި ޤުރްއާން ހިތުދަސްކޮށްދިނުމަށް މުސްލިމުންގެ އިސްވެގޮސްފައިވާ ޒަމާންތަކުގެ މުރައްބީންވަނީ ޚާއްޞަ ސަމާލުކަމެއް ދެއްވާފައެވެ. އެއީ ބައެއްކުދިންނަކީ ފިޠުރީގޮތުން ހިތުދަސްކުރުމުގެ ބާރުގަދަ ކުދިންނަށްވާއިރު އަނެއްބައި ކުދިންނަކީ އެބާރު ދަށް ކުދިންނެވެ. ވީމާ މިފަރަޤު ދެނެގަތުމަކީ ވަރަށް މުހިއްމުކަމެވެ.\nދެން އޮތީ އެންމެ މުހިއްމު ނުކުތާއެވެ. އެއީ ހިތްއަލިކުއްޖަކަށް ދަރިފުޅު ހަދަންބޭނުންނަމަ، އެކުއްޖާގެ ހަށިގަނޑުގައި ހިތްލެއްވި ޚާލިޤުވަންތަ އިލާހަށް އުރެދެވޭ ކުދިބޮޑު އެންމެހާ ފާފަތަކުން އެކުއްޖާ ދުރުހެލިކުރުމެވެ. އެއްދުވަހަކު އިމާމު ޝާފިޢީ އެކަލޭގެފާނުގެ އުސްތާޛު އިމާމް އަލްވަކީޢުގެ އަރިހުގައި ހިތުދަސްކުރުމުގެ ބާރު ދަށްވާތީ ޝަކުވާދެންނެވިހިނދު، އުސްތާޛު ދެއްވި ޖަވާބު ޅެންބައިތަކުން ބަޔާންކޮށްދެއްވާފައިވެއެވެ. އިމާމު ޝާފިޢީ ވިދާޅުވިއެވެ.\nفَأَرْشَدَنِي إلَى تَرْكِ المعَاصِي.\nوَأَخْبَرَنِي بأَنَّ العِلْمَ نُورٌ\nوَنُوْرُ اللهِ لَا يُهْدَى لِعَاصِي.\nތިމަންކަލޭގެފާނު ހިތުދަސްކުރުމުގެބާރު ދަށްކަމާމެދު ވަކީޢުއަށް ޝަކުވާކުރީމެވެ. އެހިނދު ކުށްފާފަތައް ދޫކޮށްލުމަށް އިރުޝާދު ދެއްވިއެވެ. އަދި ޚަބަރުކުރެއްވިއެވެ. ޢިލްމަކީ ނޫރެކެވެ. ފާފަތަކަށް އަރައިގަންނަ މީހަކަށް ﷲގެ ނޫރު ހާޞިލުކުރާނެ މަގެއް ނުދައްކަވާނެއެވެ.\nއެހެންކަމުން ތިމާގެ ދަރިފުޅު ”ހިތްއަލި“ ކުއްޖަކަށް ހަދަން ބޭނުންނަމަ ”ފާފަތަކުން“ ދުރުހެލިވެފައިވާ ކުއްޖަކަށް އެކުއްޖާ ހަދާށެވެ. އެކަންކުރުމަށް މަންމައާއި ބައްޕަ އަކީ ﷲ އެންގެވިގޮތަށް އުޅޭ ދެމަފިރިންކަމުގައި ވަމާތޯއެވެ.\nނޯޓް: މި ރިޕޯޓް ގެ ވީޑިއޯ ވާޝަން ވަރަށް އަވަހަށް އިންޝާﷲ ނެރޭނެ ވާހަކަ ދަންނަވަމެވެ.


ލޯނު ދިނީ އެއްވެސް ޝަރުތަކާއި ނުލާ – އިންޑިއާ - DhiDaily\nލޯނު ދިނީ އެއްވެސް ޝަރުތަކާއި ނުލާ – އިންޑިއާ\nރާއްޖޭގެ ބަޖެޓު ސަޕޯޓަށް އިންޑިއާ ސަރުކާރުން މިއަދު ދިން 250 މިލިއަން ޑޮލަރުގެ ލޯނު ދިނީ އެއްވެސް ޝަރުތަކާއި ނުލާ ކަމަށް އިންޑިއާ އެމްބަސީއިން ބުނެފިއެވެ.\nމިއަދު ފޮރިން މިނިސްޓްރީގައި ލޯނުގެ އެހީ ރާއްޖެއާއި ހަވާލު ކުރުމަށް ބޭއްވުނު ރަސްމީޔާތަށްފަހު އިންޑީއާ އެމްބަސީއިން ނެރުނު ބަޔާނެއްގައި ބުނެފައިވަނީ، އިންޑިއާއިން އަބަދުވެސް ރާއްޖެ ދެކެނީ ގާތް އެކުވެރިއެއްގެ ގޮތުގައި ކަމަށާއި، ރާއްޖެއަށް ގެއްލުންވާނެ އެއްވެސް ކަމެއް ނުކުރާނެ ކަމަށެވެ. އަދި މިއަދު އިންޑިއާ ސަރުކާރުން ދިން 250 މިލިއަން ޑޮލަރުގެ ލޯނަކީ އެއްވެސް ޝަރުތަކާއި ނުލާ ރާއްޖެއަށް ދިން ލޯނެއް ކަމަށްވެސް އެމްބަސީއިން ވަނީ ބުނެފައެވެ.\nސްޓޭޓް ބޭންކް އޮފް އިންޑިއާ މެދުވެރިކޮށް އިންޑިއާއިން ރާއްޖެ އަށް ދިން 250 މިލިޔަން ޑޮލަރުގެ ލޯނަކީ އިންޑިއާއިން ބުނިގޮތުގައި އަނބުރާ ދެއްކުމުގައި ލުއި ގޮތްތަކަކަށް އެއްބަސްވެގެން ދިން ލޯނެކެވެ. ސްޓޭޓް ބޭންކް އޮފް އިންޑިއާ މެދުވެރިކޮށް އެ ލޯނު ދިނީ ބޮންޑް ގަތުމުގެ އުސޫލުން، 10 އަހަރުގެ ތެރޭގައި އަނބުރާ ދައްކާ ގޮތަށެވެ.\nމިއީ ބޭރުގެ ދަރަންޏެއްގެ ގޮތުގައި ހިމެނިގެން ނުދާނެ ކަން ފާހަގަކޮށް ހައި ކޮމިޝަނުން ވިދާޅުވީ މި އަދަދު ފޯރުކޮށް ދިނުމަށް އިންޑިއާ ސަރުކާރުން އެސްބީއައި އަށް ސޮވެރިން ގެރެންޓީއެއް ފޯރުކޮށްދީފައިވާ ކަމަށް އިންޑިއާ ހައި ކޮމިޝަނުން ވިދާޅުވިއެވެ.\nރާއްޖެ އަށް 250 މިލިޔަން ޑޮލަރުގެ ލޯނެއް ދޭނެކަން އިންޑިއާއިން ކުރިން ވަނީ އިއުލާނުކޮށްފައެވެ. އެކަން އިއުލާނުކުރެއްވީ އެ ގައުމުގެ އެކްްސްޓާނަލް އެފެއާޒް މިނިސްޓަރު ޖައިޝަންކަރާއި ރާއްޖޭގެ ފޮރިން މިނިސްޓަރު އަބްދުﷲ ޝާހިދު ބޭއްވެވި ވާޗުއަލް ބައްދަލުވުމެެއްގައެވެ.


Liverpool Balikoh Arsenal In Shield Kaamiyaabu Kohfi – adduLIVE\nލިވަޕޫލް ބަލިކޮށް އާސެނަލުން ޝީލްޑް ކާމިޔާބުކޮށްފި\nAug 29, 2020, 23:45 ހަސަން ރަޝީދު\nޕެނަލްޓީގައި 5-4 އިން ލިވަޕޫލް ބަލިކުރުމަށްފަހު އިނގިރޭސި ޗެމްޕިއަން އާސެނަލް ބަލިކޮށް އެފްއޭ ކަޕުގެ ޗެމްޕިއަން އާސެނަލުން ކޮމިއުނިޓީ ޝީލްޑް މިރޭ ކާމިޔާބުކޮށްފިއެވެ.\nވެމްބްލީ ސްޓޭޑިއަމްގައި މިރޭ ކުޅުނު މި މެޗުގެ ފުރިހަމަ ވަގުތު ހަމަވުމުގެ ކުރިން މި ދެ ޓީމު ވެސް އޮތީ 1-1 އިން އެއްވަރުވެފައެވެ.\nމެޗުގައި ފުރަތަމަ ގޯލު ކާމިޔާބުކޮށް ލީޑު ނެގީ އާސެނަލް އިން ކަމަށްވާއިރު މި ގޯލު މެޗުގެ 12 ވަނަ މިނެޓްގައި އެޓީމުގެ ކެޕްޓަން އޮބަމަޔަންގް ކާމިޔާބުކުރީ ޒުވާން ވިންގާ ބުކާޔޯ ސަކާ ތަނަވަސް ކޮށްދިން ފުރުސަތަކުންނެވެ.\nމި ގޯލަށްފަހު ލިވަޕޫލް އިން ކުޅުން ރަނގަޅުކުރިއިރު އެޓީމަށް ނަތީޖާ އެއްވަރު ކުރީ މެޗުގެ 70 ވަނަ މިނެޓްގައެވެ. އެގޮތުން މި ގޯލު ލިވަޕޫލަށް ކާމިޔާބުކޮށްދިނީ ބަދަލު ކުޅުންތެރިޔެއްގެ ގޮތުގައި ކުޅެން ނުކުތް ޖަޕާންގެ ޓަކުމީ މިނަމީނޯ އެވެ.\n90 މިނެޓްގެ ކުޅުން ހަމަވިއިރު ދެ ޓީމުވެސް އެއްވަރުވެފައި އޮތުމުން ނަތީޖާ ނެރުމަށް ދެން ދިޔައީ ޕެނަލްޓީ އަށެވެ. ޕެނަލްޓީގައި އާސެނަލް އިން ހުރިހާ ޕެނަލްޓީއެއް ކާމިޔާބު ކުރިއިރު ލިވަޕޫލަށް ކާމިޔާބު ނުކުރެވުނީ ޒުވާން ފޯވާޑް ރިއަން ބްރޫސްޓާ ފޮނުވާލި ޕެނަލްޓީއެވެ. އޭނާ ފޮނުވާލި ޕެނަލްޓީ ދިޔައީ ގޯލުގެ ދަނޑީގައި ޖެހިފައި ބޭރަށެވެ.\nމިއީ ސީޒަން ހުޅުވުމުގެ ގޮތުން ކުޅުނު މެޗެއް ކަމަށްވާއިރު، ޕްރިމިއާ ލީގު ފެށުމަށް ހަމަޖެހިފައިވަނީ އަންނަ މަހުގެ 12 ވަނަ ދުވަހުއެވެ.


ސާޔާ.. – Esfiya\nހިތާމަ ކުރުވާހަކަ ލޯބި July 31, 2017\nހިމޭންވައިރޯޅިތައް ސާޔާގެ ހަށިގަނޑު ބޮސްދެމުންދިޔައެވެ. މީހުން އަތިރިމަތިން ހުސްވަމުން ދިޔަނަމަވެސް ސާޔާ އިނީ ދާން ނޭނގިފައިކަހަލައެވެ. މަޑު އޮރެންޖްކުލައަކުން އުޑުގައި ހީވަނީ އަލިފާން ރޯކޮށްލެވިފައިވާހެނެވެ. ސާޔާ އޭނާގެ ދަބަހުން ދަނބުކުލައިގެ ޑައިރީނަގައި މިއަދުހިނގައިދިޔަ ހުރިހާވާހަކައެއް ލިޔަންފެށިއެވެ.\n“ޑައިރީއެވެ. އަޅުގަނޑުގެ މި ބޭޑް އޯރ ވޯރސްޓް ލައިފް އަށް ދުވަހަކުވެސް ބަހާރު މޫސުން އަންނާނެހެއްޔެވެ؟ ހިތުގެއެދުމަށް ނުވަތަ މިކުރާ ފޮނި އިންތިޒާރަށް ނިމުމެއް އަންނާނެހެއްޔެވެ؟ ނޫނެކެވެ. ހިތަށް ކިތަންމެ ޒަޙަމެއްލިބުނެއްކަމަކު އޭނާއަށް ކީއްހެއްޔެވެ. ރުޔާން އަށް އަހަރެންމިއީ ކާކުހެއްޔެވެ؟ ކުރިން ކިތަންމެ އެއްކޮށް އުޅުނެއްކަމަކު މިހާރު މިދެމެދުގައި ވަނީ އުސްފާރެއް ރޭނި ނިމިފައެވެ. ނަމަވެސް އަދިވެސް ހިތްވަރު ނެއެލުމަށް ހިތްބުނެއެވެ. ހިތުގެ މިއާދޭހަށް އިޖާބަދޭތާ މިހާރު ކިތައް މަސްހެއްޔެވެ؟” ސާޔާ ޑައިރީ ލައްޕައިލީ އިރުއޮއްސެން ފެށުމުނެވެ. އަވަހަށްގެއާއި ދިމާލަށް ދާން ހިނގައިގަތެވެ.\n“ކޮންތާކުން؟ ހާދަލަހޭ؟” ސާޔާގެ ބައްޕަ ޒަރީރު ސުވާލުކޮށްލިއެވެ. “ޑޭޑް އެއީ އަތިރިމައްޗަށް ގޮސްލާފަ އިރުއޮއްސޭމަންޒަރު ބަލަން އިނދެވުނީ..ސޮރީ..” ސާޔާ މާފަށްއެދުނެވެ. ސާޔާގެ އުމުރުން ދެ އަހަރުގައި ސާޔާގެ މަންމަ ނިޔާވިއެވެ. އެހެނެއްކަމަކު އެތަނެއް އޭނާގެ ބައްޕައެއް ނުދައްކައެވެ. ސާޔާއަށް މަންމައަކާއި ބައްޕައެއްގެ ދެ ރޯލުވެސް އަދާކުރަމުންދަނީ ޒަރީރެވެ. “އިޓްސް އޯކޭ ޕްރިންސެސް..” ޒަރީރުއޭނާގެ ފިނިފެންމަލެއް ފަދަ ރީތި ދަރިފުޅުގެ އިސްތަށިގަނޑުގައި އަތް ހިންގައިލިއެވެ. “އޯވްހް..ޑޭޑް ހަނދާންނެތުނީއޭ.. އެބަޖެހޭ މިރޭ ތަނަކަށް ދާން ޒޫ އާއި އެކު.. މާ ދުރަކަށް ނޫން ޝޮޕިންއަށް ގްރެޖުއޭޝަން ނިމިގެން އޮތް ޕާޓީ އަށް އެއްޗެހިތަކެއް ގަނެލުމަށް..އޯކޭތަ ދިޔަޔަސް؟ ޕްލީޒްޒް..” ސާޔާ އަވަސް އަވަހަށް ބަސް ކިޔަމުން ދިޔައެވެ. ޒަރީރު އާނއެކޭ ބުނެލިއެވެ.\n“ހަލޯ..ޒޫ..ކޮންތަނެއްގަ؟ ޔެއާ ޑޭޑް ޕާރމިޝަން ދީފި..އޯކޭ..އާން..” ސާޔާ އޭނާގެ އެންމެ ގާތް އެކުވެރިޔާ ޒޫހާ އަށް ގުޅައިލިއެވެ. ބޯރންޓު ބީ ކިއުޓް މިހެން ލިޔެވިފައިވާ ރަތްކުލައިގެ ޓީޝާޓަކާއި ކަޅު ސްކިނީއެއް ލުމަށްފަހު ފަން ދިގު އިސްތަށިގަނޑު މައްޗަށް ރަތް ވޫލްކޮޅަކުން އައްސައިލިއެވެ. ތުންފަތުގައި ލިޕް ގްލޮސް ކޮޅެއް ހާކައިލުމަށްފަހު މަސްކަރާއަޅައިލިއެވެ.ސާޔާ ދާން ހިނގައިގަތީ ދެކުދިން ދިމާވާން ނިންމި ތަންކަމަށްވާ ހައިވޭއަށެވެ. “ހާއި ސާޔޫ ޔޫލުކް ގޯރޖަސް.. އެނީވޭ އަވަހަށް އަރާ..” ޒޫހާ ސައިކަލް ސްޓާރޓް ކުރަމުން ބުނެލިއެވެ. ދެކުދިން ގޮސް މަޑުކުރީ ލެވެންޑާރ ފިހާރަ އަށެވެ.\n“ބޭނުން ހުރިހާއެއްޗެއް ހަމަކުރާތި ޒޫ..ކުރިންފަހަރުގޮތަށް ނުހަދާތި..” ސާޔާ ބުނެލިއެވެ. ލެވެންޑާރ ފިހާރައަކީ އެތަނަކުން އަންހެން އަދި ފިރިހެން ދެ ޖިންސު ބޭނުންވާ ހުރިހާ އެއްޗެއް އެތަނަކުން ލިބެންހުންނަ ފިހާރައެކެވެ. “ޔޭސް ބޮސް” ޒޫހާ ބުނެލިއެވެ. “ސާޔޫ..ބަލަ..ރުޔާން..” ޒޫހާ ރުޔާން ފިހާރައިގެ ތެރޭގައި ހަރަކާތްތެރި ވާތަންފެނުމުން ބުނެލިއެވެ. “އޭންން..ކީކޭ؟ ނޯ.. ހި..ހިނގާ އެ..އެހެން ފި..ފިހާރަޔަކަށް..ޕް..ޕް..ލީޒް..” އުނދަގުލުން ނަމަވެސް ސާޔާ އަށް ބުނެލެވުނެވެ. “ޑޯންޓް ވޮރީ..އައިމް ހިއާރ..ހިނގާބާ އެތެރެއަށް..އެހެން ޝޮޕަކުން ނުލިބޭނެޔޭ..ހޭވް ކޮންފިޑެންސް..ޔޫ އާރ އަ ބްރޭވްގާރލް.. ނުދަންނަ މީހެއް ކަމަށް ހީކޮށްލާ.. ސިންޕަލް..” ޒޫހާބުނެލިއެވެ.\nފިހާރައިގެ ތެރެއަށް ވަނދެގެން ދިޔަ ސާޔާ އަށް ސިއްރުންބަލަން އިން ރުޔާން ސިއްސައިގެންދިޔައީ ގާތް އެކުވެރިޔާ ކަމަށްވާ އަނާން އައިސް އޭނާގެ ކޮނޑުގައި ޖަހައިލުމުންނެވެ. “އޭހް..ކޮންތާކަށް ގެއްލިފަ؟ އެއިންދަ ފިނިފެންމަލަށް ދޯ؟” އަނާން ރުޔާން އާއި ދިމާކޮށްލިއެވެ. “ކާކު؟” ރުޔާން ހައިރާންވިއެވެ. “އާން އޭ ނޭނގި ރުޔާން ދުވަހަކުވެސް ނުބަލާނެޔޭ ސޮރީ އިނގޭ ބްރޯ..” އަނާން ހެމުން ބުނެލިއެވެ. “އޭ ދެން ހިނގާ އެކޮޅު ބަލަން މާސްކް ގަނެލަން..” ރުޔާން ބުނެލިއެވެ.\n“އޯވްހް..ހާއި ރުޔާން..އަނާން އަށް ނައަންގައްޗޭ ޒޫ އިންކަން.. ” ޒޫހާ ރުޔާން ފެނުމުން ބުނެލިއެވެ. އަދި އެއްލޯ މަރައިލިއެވެ. ސާޔާ ޒޫހާގެ އަތުގައި ބާރަށް ހިފާފިތާލިއެވެ. “ހާއި.. އޯކޭ”ރުޔާން އާދައިގެ ގޮތަކަށް ބުނެލިއެވެ. އަނާން އެވަގުތުވީ މާދުރުގައެވެ. “ސާޔޫ.. ތި އައިސްބްލޫ ބަޓާރފްލައި މާސްކް ވަރަށް ގުޅޭނެ ހެދުމާވެސް އަދި ސާޔޫ އާއިވެސް..” ޒޫހާ ރުޔާން އަށް އަޑުއިވޭ ވަރަށް ބާރަށް ބުނެލިއެވެ. “އަސްލު؟” ސާޔާ މާސްކު އަޅައިލަމުން ބުނެލިއެވެ.\n“ވާއު ގޯރޖަސް.. ނިމުނީނު..ހިނގާ ޕޭ ކުރަން..” ޒޫހާ ބުނެލިއެވެ. އަދި ދެކުދިން ކައުންޓަރާއި ދިމާލަށް ދިޔައެވެ. “އޭހްހް..ނުދަނީތަ؟” ރުޔާން އަނާން އާއި ސުވާލުކުރިއެވެ. އަނާން ހިނގާށޭ ކިޔާ ރުފިޔާ ދެއްކުމަށް ފަހު ދެމީހުން ދާން ހިނގައިގަތެވެ.\nސާޔާއަށް ހޭވެރިކަމެއްވީ ފޯނު އެލާރމްއަޅަންފެށުމުންނެވެ. އެނދުން ފުންމައިލުމަށް ފަހު ސްކޫލަށް ދާން ތައްޔާރުވުމަށް އަވަސްވެގަތެވެ. “މޯރނިންގް ޕްރިންސެސް..ހައު އާރ ޔޫ؟” ޒަރީރު ކިޔަން އިން ނޫސް ލައްޕައިލިއެވެ. “މޯރނިން ޑާޑާ.. އަމް ފައިން..ޔޫ؟..އެން ކޮބާ އައިސާއްތަ؟..” ” ބައްޕަ ހަމަ ވަރަށް ގަދަ އިންޝާ ﷲ.. އައިސާއްތަ ވީ ބަދިގޭގައި..” ޒަރީރު ބުނެލިއެވެ. ހެނދުނުގެ ނާސްތާ ކުރުމަށްފަހު ސާޔާ އަވަސްވެގަތީ ސްކޫލަށްދިއުމަށެވެ.\n“ސާޔޫ..އަވަސް ސޮއި ކޮށްލާފައި އާދޭ..” ޒޫހާ ބުނެލިއެވެ. އާއެކޭ ކިޔާ ގޮތަކަށް ބޯޖަހައިލުމަށްފަހު ސޮއި ކުރުމަށްފަހު ދަބަސް ބަހަށްޓަން ދެކުދިން ކްލާހަށް ދިޔައެވެ. “އޭ މަ މިއަދު އޮތީ އޭލެވެސް ސިޑީގައި ޑިއުޓީ ޒޫ ކޮންތަނެއް؟ އެންމެ ފަހު ދުވަހާއި އެންމެ ފަހު ޑިއުޓީ އެއްނު..” ސާޔާ ސިޑިން ފައިބަމުން އަހައިލިއެވެ. “މަ މިއަދު ގޭޓް.. އޭ އެސެންބްލީ ނޯވެޔޯ..އެހެންމަ އިނދޭ ތިތަނުގަ..ބާއި..” ޒޫހާ ދިޔައެވެ. ‘މައެކަނި ދެން ރުޔާން ފެނުނީމަޔޯ.. ޝިޓް.. އިންޗާރޖް ވެސް އެ ދުރުވަނީ ފިރިހެންކުދިންގެ ގޭޓަށް.. އަޅޭ… މިތަނުގައި ދެން ޑިއުޓީ ކުރާ މީހާ ކޮބާ..’ ސާޔާ ހިތާހިތުން ކިޔަމުންދިޔައެވެ. ‘އޭންން..މީނަ މިތަނަށް މިއަންނަނީ ކީއްކުރަން..ދަބަހެއްވެސް ނެތް..އަނެއްކާ..’ ދުރުން ސިޑި ކައިރިއަށް ރާއިޝް އަންނަތަންފެނުމުން ސާޔާ ފިނިވިއެވެ.\n“އަގް..” ރާއިޝް އައިސް ހުއްޓުމުން ސާޔާ އަނގަޔަށް ގޮތެއްހަދައިލިއެވެ. ރާއިޝް އަކީ ޕްރިފެކްޓެއް ނަމަވެސް ނަމެއްގައެވެ. އޭނާ ބޭނުންގޮތަކަށް އުޅުނެއްކަމަކު ކިޔަވައެވެ. “ހޭއި ޕްރިޓީނާ.. އެކަނިތަ؟ އެކަމް އެކަނިއެއް ނުވާނެ ޑާރލިން.. އައިމް ހިއާރ ކޮންޕެނީދޭން.. އަޅޭ.. ފޮނިގަނޑާ ވާހަކަ ދައްކަބަލަ..އަސްލު ސާޔާ ދެކެ ހަމަ ހަގީގީ ލޯބި ވެޔޭ.. އޭ އަޑުއަހާބަލަ ލޯބި ކޮޅާ” ރާއިޝް ސާޔާ އަށްއުނދަގޫކުރަންފެށިއެވެ. ބަހުން ޖެހީއެވެ.\n‘ޔާﷲ މިއަޅާ މި މުސީބާތުން ސަލާމަށް ކޮށްދެއްވާންދޭވެ.. އާމީން..’ ސާޔާ ލޯމަރައިލުމަށްފަހު ހެއްދެވިފަރާތަށް ދުޢާ ކޮށްލިއެވެ. “މަންޖޭ.. ދެލޯމަރައިލައިގެން ތިވަރަށް މަށާމެދު ނުވިސްނަބާ.. މަމިހިރީއޭ.. ލޯ ހުޅުވަންވީއެއްނު..” ރާއިޝް އަނެއްކާވެސް ބުނެލިއެވެ.\nހިފަހަށްޓައިގެން ހުރި ނޭވާ ބޭރަށް ދޫކޮށްލެވުނީ ރަނގަބީލު ޖެއްސުމުންނެވެ. ސާޔާ އަވަސް ފިޔަވަޅުތަކެއްގައި ސިޑި ގިރާ ކުރުމަށްފަހު ހަލުވި ދުވެއްޔެއްގައި އޭނާގެ ކުލާހަށް ދިޔައެވެ. މިއަދު ސާޔާމެން މީޓިންގް އެއް އޮތުމުން އަވަހަށް ގެއަށްދެވޭގޮތެއް ނުވިއެވެ.މީޓިންއަށް އޭލެވެލް ކުދިން ދާން ޖެހެއެވެ. ލޯ އެ ސޫރައެއް ދެކުމަށް ‘ބޭގަރާރު’ ވާ ހިތްއެދޭ ސޫރަ ފެންނާނެތާއެވެ. ޒޫހާއާއި ދެކުދިން ގަޑިއަށް މީޓިންގް ރޫމް އަށް ދާން އަވަސްވެގަތެވެ. “އޭ ޒޫ.. ބަލާބަ އަޅެ ރުޔާން ފެނޭތޯ..” ވައިއަޑަކުން ސާޔާ ބުނެލިއެވެ. “އާންން..އެބައިން..އެދިމާލަށް ދަމާ..” ދެމީހުން އެކުގައި ގޮސް އިށީނދެލީ ރުޔާން އާއި ކުރިމަތިވާގޮތަށެވެ.\nHi all the readers.. here isanew story from me.. i hope that it is better than the other’s i’ve written.. Hope you like it.. pls comment.. 🙂\nHey wow heevany v reethi vaanehen\nHey wow heevany v reethi vaanehen waiting for next part\nmee kurin mi site ga liyefa in vaahakeh. nt new stry dnt lie\nSalhi when next part\nHello Twitty. V rythi vaane hen heevey..mi.part ves Hama superb…I lov it.\nHama yaqeen mibai kurin kyn. Mashakah neyge writer aky kaakukameh\ni remember reading the very same story from this site\nWow.. nice story.. <3\nv reethi when next part up koh dhenee?\nI also remember… Kurin ves mi vaahaka kin mi site in\nVarah rethi vaanehenhyvany…next part when ?\nI have written this story previously also now i edited this one and again im updating it .. hope u like it.. thnQs for the feedbacks 🙂\nMifaharu ekkoh kiyaalan libijehya rangalhu\nheyyyy its me on the cover page 😀 SONG JOONG KI.. 😀 😀 so this story will be very nice i wish. feshun vx salhi. good luck dear 🙂 🙂\ncool story nice but …..you know nothing is perfact????in this world\nNice .. Keep it up 🙂\nnice igey.. waiting for next part……….\nThnQs everyone 🙂\nwowww??? keep it up girl ??\nއެހެނިހެން މަޖާ ލޯބި September 10, 2020


Covid ge Sababun Viyas Roagaa Jehi Kessaa Neyvaa ah undhagoo Vaanama Kurevidhaane Faseyha Faruva eh | Atoll News\nފުރަތަމަ ޞަފްޙާ ސިއްޙަތު\nކޮވިޑުގެ ސަބަބުންވިޔަސް ގަދައަށް ރޯގާޖެހި ނޭވާއަށް އުނދަގޫވެ ކެއްސާނަމަ ކުރެވިދާނެ ފަސޭހަ ފަރުވާއެއް\nޝާއިޢުކުރީ: އާދަމް ޒިދާން ޖޫން 7, 2021, 20:13\nމިޙިއްސާކޮށްލަނީ، ކޮވިޑުގެ ސަބަބުން ވިޔަސް، ނުވަތަ އެހެން ސަބަބަކާއި ހުރެ ކަމުގައި ވީނަމަ ވެސް، ގަދައަށް ރޯގާ ޖެހުމާއި، ކެއްސުމާއި، ކަރުގައި އަރިދަފުސް ހިފުމާއި، ނޭވާއަށް އުނދަގޫވުން ފަދަ ކަންކަމަށް، ގޭގައި ތައްޔާރުކޮށްލެވިދާނެ ދިވެހި ބޭހުގެ ފަރުވާއެކެވެ. މިއީ މިފަރުވާ ކޮށްގެން އެކި ބޭފުޅުންނަށް ލުއި ލިބެމުންދާކަމަށް ބުނަމުން އަންނަ، ދިވެހި ބޭހެކެވެ. މިދަ އުނދަގޫތައް ތަޙައްމަލުކުރަމުންދާ ފަރާތްތަކަށ މިފަރުވާއިން ލުއި ލިބުމުގެ އުއްމީދުގައި މިފަރުވާ ޙިއްސާކޮށްލަނީއެވެ.\nލުނބޯ ފަޅިއެއްގެ ހުތް\n1/2 އިންޗި އިނގުރުގެ ދިޔަ\n1 ސައިސަމްސާ ހުއިސުން ޕައުޑަރ\n1/2 ސައިސަމްސާ ރީނދޫ\n1/2 ސައިސަމްސާ ފޮނިތޮށި (މުގުރާފަ)\n1 ސައިސަމްސާ މާމުއި\n1 ސައިސަމްސާ އެޕަލްސިޑަރ ވިނެގަރ\nކުޑަ ބޭކިން ސޮޑަރ ކޮޅެއް\nކުޑަ އަސޭމިރުސްކޮޅެއް (މުގުރާފަ)\n1 ޖޯޑު ފެން ކުޑަކޮށް ކަށްކާލާށެވެ. ދެން ކެކެނިކޮށް އޭގެ ތެރެއަށް އެޕަލް ސިޑަރ ވިނެގަރ އަޅާ އެއްކޮށްލާށެވެ. އެއްވުމުން ލުބޯ ހުތް ފޮދު އަޅާލާށެވެ. ދެން އިނގުރުދިޔަ ފޮދުވެސް އެއްކޮށްލާށެވެ. ދެން ރީނދޫކޮޅު އަޅާލުމަށްފަހު ރަނގަޅަށް އެއްކޮށްލާށެވެ. އެއަށްފަހު ފޮނިތޮށި ޕައުޑަރުކޮޅު އަޅާ އެއްކޮށްލާނީއެވެ. ދެން އޭގެތެރެއަށް، މުގުރާފައި ހުރި އަސޭމިރުސްކޮޅު އަޅާލާށެވެ. އެއަށްފަހު ހުއިސުން ޕައުޑަރުކޮޅުވެސް އަޅާލާށެވެ. ދެން ރަނގަޅަށް އެއްކޮށްލުމަށްފަހު އޭގެ ތެރެއަށް ކުޑަ ބޭކިން ސޮޑަރ ކޮޅެއް އަޅާލާށެވެ. ރަނގަޅަށް އެއްވުމުން އުނދުން ނިއްވާލުމަށްފަހު ހިހޫވެލަންދެން ބަހައްޓާށެވެ. ދެން ހިހޫވުމުން އޭގެ ތެރެއަށް މާމުއި އެއްކޮށްލާށެވެ. ކަކްކާފައި ހުންނަ އެއްޗަކަށް މާމުއި އަޅާނަމަ ހިހޫވުމުން ނޫނީ ނާޅާށެވެ. އެހެނީ ހޫނުކޮށް ހުއްޓާ މާމުއި އަޅައިފިނަމަ މާމުއިގެ ފައިދާއެއް އެއެއްޗަކުން ނުކުރާނެއެވެ.\nމިހާރު މިހުރީ މިބޭސް ތައްޔާރުކުރެވިފައެވެ.\nބޭސް ބޭނުންކުރާނެ ގޮތް:\nމިބޭސް ބުއިމަށް ބޭނުން ކުރާނީ، ތައްޔާރު ކުރި ތަށިން އެއްބައި ދުވާލުގެ ވަގުތު ބުއިމަށެވެ. އަދި އަނެއްބައި ރޭގަނޑުގެ ވަގުތުގައި ބުއިމަށެވެ. މިގޮތުން5ދުވަހާއި7ދުވަހާއި ދެމެދުގެ މުއްދަތަކަށް މިބޭސް ބޭނުން ކުރާނީއެވެ.\nމިބޭސް ބޭނުން ކުރެވޭނީ ކޮން ބަޔަކަށް؟:\nމާބަނޑު މީހުންނާއި،6އަހަރުން ދަށުގެ ކުޑަކުދީން މިބޭސް ބޭނުންކުރުން އެދެވިގެން ނުވެއެވެ. ކުޑަކުދީންނަށް މިބޭސް ދޭނަމަ ބޭހަށް ބަދަލުތަކެއް ގެންނަން ޖެހޭނެއެވެ.\nމިބޭހަށް ރުޤްޔާވެސް ކިޔަވާލުން ބޮޑަށް ރަނގަޅު:\nބޭހުން އިތުރު ފައިދާ ލިބި ޝިފާ ލިބުން އަވަސްވުމަށްޓަކައި، މިބޭހަށް ޤުރުއާނުގެ ފަރުވާ އިތުރު ކުރުމުގެ ގޮތުން، ރުޤްޔާ ކިޔަވައިގެންވެސް ބޭނުން ކުރެވިދާނެއެވެ. މިގޮތުން، ސޫރަތުލް ފާތިޙާ، އާޔަތުލް ކުރުސި، ސޫރަތުލް ބަޤަރާގެ ފަހު ދެއާޔަތް، ކާފިރޫން ސޫރަތް، ސޫރަތުލް އިޚްލާޞް، ފަލަޤް ނާސް، ކިޔަވާލެވިދާނެއެވެ.7ފަހަރު ނުވަތަ އެނޫންވެސް އޮނަހިރި ޢަދަދަކަށް ކިޔަވާލެވިދާނެއެވެ. 1 ފަހަރު ކިޔެވިޔަސް މައްސަލައެއް ނެތެވެ. ކިޔަވާއިރު އަނގައިގެ ވައި އެޔަށް ދާގޮތަށް ކައިރި ކޮށްގެން ކިޔެވުން އެދެވިގެން ވެއެވެ. އަދި ކިޔެވުމަށްފަހު އޭގެތެރެއަށް ފުމެލަންވާނެއެވެ. (ރުޤްޔާގެ މަޢުލޫމާތު ދެއްވީ: އައްޝެއިޚް މުޙައްމަދު ޠާހާ)\nމިއީ އެއްވެސް ޙާލެއްގައި ސީދާ ކޮވިޑު ބަލީގެ ފަރުވާގެ ގޮތުގައި ޙިއްސާކޮށްފައިވާ ފަރުވާއެއް ނޫނެވެ. ނަމަވެސް، ކޮވިޑުގެ ސަބަބުން ވިޔަސް، އަދި އެހެން ސަބަބަކާއިހުރެ ވިޔަސް، ގަދައަށް ރޯގާޖެހި، ކެއްސައި، ކަރުގައި އަރިދަފުސް ހިފުމާއި، ނޭވާއަށް އުނދަގޫވުމަށް ލުއި ލިބުމަށްޓަކައި ގޭގައި ފަސޭހައިން ކޮށްލެވިދާނެ ފަރުވާއެއްގެ ގޮތުން ޙިއްސާކޮށްފައިވާ ބޭހެކެވެ.\nކޮވިޑުގެ ސަބަބުން މިދެންނެވި އުނދަގޫތައްވާ އެކި މީހުނަށް، މިފަރުވާއިން ލުއި ލިބިފައިވާކަމުގައި ޙިޖާމާ ފަރުވާ ޕޭޖުގައި ހާމަކޮށްފައި ވެއެވެ.\nދާއިމީ އެކި ބައްޔަށް ބޭސް ކުރާ ފަރާތްތަކުން މިފަދަ ބޭސްތައް ބޭނުންކުރާއިރު ޑޮކްޓަރުގެ ލަފާ ހޯދާލުން މުހިއްމެވެ.\nމާތް ﷲ ކޮވިޑުގެ އަދި އެންމެހާ ބަލިމަޑުކަމުން އަޅަމެން ސަލާމަތް ކުރައްވައި، ބަލިމީހުނަށް ޝިފާ ދެއްވާށިއެވެ އާމީން.\nމަސްދަރު: ‘ޙިޖާމާ ފަރުވާ’ ކްލިނިކްގެ ފޭސްބުކް ޕޭޖް


SunOnline: Messi, Barcelona gai hifahahattan Spanish league in beynun vey\nމެސީ ބާސެލޯނާގައި ހިފަހައްޓަން ސްޕެނިޝް ލީގުން ބޭނުންވޭ\nޢަބްދުﷲ އައިމަން 31 Aug 2020, 08:58\nބާސެލޯނާގެ ކެޕްޓަން ލިއޮނަލް މެސީ ތަށި އުފުލާލަނީ----\nބާސެލޯނާ ދޫކޮށްލަން ބޭނުންވާކަން އިއުލާނުކޮށްފައިވާ އެ ޓީމުގެ ކެޕްޓަން ލިއޮނަލް މެސީ، އެކުލަބުގައި ހިފެހެއްޓުމަށް ސްޕެނިޝް ލީގު (ލަ ލީގާ) އިން މަސައްކަތް ކުރަމުން އަންނަ ކަމަށް މީޑިއާ ރިޕޯޓްތަކުން ބުނެފި އެވެ.\nދާދި ފަހުން މެސީ ވަނީ ބާސެލޯނާ ދޫކޮށްލަން ނިންމައި، އެކަން އެ ކުލަބަށް އަންގާފަ އެވެ. އެކުލަބާ އެކު މެސީ ހަދާފައިވާ އެއްބަސްވުން އަންނަ އަހަރުގެ ޖޫންއަށް ހަމަވާން އޮތްއިރު، މިހާރު އޮތް ގޮތުންނަމަ މި ޓްރާންސްފާ ބާޒާރުގައި މެސީ ގެންދަން ބޭނުންވާ ކުލަބަކުން، އެއްބަސްވުން އުވާލަން 700 މިލިޔަން ޔޫރޯ ދައްކަން ޖެހޭނެއެވެ. އެހެންކަމުން މެސީ ވަނީ އެއްބަސްވުން ބަދަލުކޮށް، މި ޓްރާންސްފާ ބާޒާރުގައި ހިލޭ އެ ކުލަބު ދޫކޮށް ދިޔުމުގެ ފުރުސަތު ތަނަވަސްކޮށްދިނުމަށް އެދެފައެވެ.\nނަމަވެސް މެސީގެ މި ޓްރާންސްފާއަށް ހުރަސް އެޅުމުގެ ގޮތުން ބާސެލޯނާއިންނާއި، ސްޕެނިޝް ލީގުން ވެސް މަސައްކަތް ކުރަމުން އަންނަކަމަށް މީޑިއާ ރިޕޯޓްތަކުން ބުނެފައިވާ އިރު މެސީގެ ރިލީޒް ކްލޯސް ނުދައްކާ ހިނދަކު އޭނާއަށް ބާސެލޯނާ ދޫކޮށްލުމުގެ އިހުތިޔާރު ނޯންނާނެ ކަމަށް ސްޕެނިޝް ލީގުން އިއްޔެ ނެރުނު ބަޔާނެއްގައި ވެސް ވަނީ ބުނެފަ އެވެ.\nއެ ބަޔާނުގައި ބުނެފައިވާ ގޮތުން، މެސީއަށް ކޮންޓްރެކްޓް ހަމަވުމުގެ ކުރިން ބާސެލޯނާ ދޫކޮށްލަން ބޭނުންވާނަމަ 700 ޔޫރޯ އެއްފަހަރާ ބާސެލޯނާއަށް ދައްކަން ޖެހޭނެ އެވެ. ނަމަވެސް އެހާ ބޮޑު އަދަދެއް އެއްފަހަރާ ދެއްކޭނެ މާލީ ތަނަވަސްކަމެއް މިހާރު ޔޫރޮޕުގެ އެއްވެސް ކުލަބެއްގައި ނެތް ކަމަށް ރިޕޯޓްތަކުން ބުނަމުންދާއިރު މެސީގެ ރިލީޒް ކްލޯސް އެއަށް ވުރެން ކުޑަ ކުރުމަށް ކުލަބު ގާތުން މެސީ ވަނީ އެދިފަ އެވެ.\n"މި ދެންނެވުނު ކަންކަން [ރިލީޒް ކްލޯސްގެ ކަންކަން] ފުރިހަމަ ނުކުރާ ހިނދަކު، އެ ކުޅުންތެރިޔާގެ ޓްރާންސްފާގެ މުއާމަލާތްތައް ނުކުރެވޭނެ ކަމަށް ގަވާއިދުގައި ވަނީ ވަރަށް ސާފުކޮށް ބުނެފައި. އެހެން ކަމުން އެކަން ފުރިހަމަ ކުރުމުން މެނުވީ އެ ކުޅުންތެރިޔާއަށް ބާސެލޯނާ ދޫކޮށްލުމުގެ އިހްތިޔާރެއް ނެތް." ސްޕެނިޝް ލީގުން ނެރުނު ބަޔާނުގައި ބުނެފައިވެ އެވެ.\nމެސީ ބާސާ ދޫކޮށްލާނެ ކަމަށް ބެލެވޭއިރު، ރިޕޯޓުތައް ބުނާ ގޮތުން މެސީ ބަދަލުވުން އެންމެ ގާތީ ޕެޕް ގާޑިއޯލާ އިރުޝާދު ދެމުން އަންނަ މެންޗެސްޓާ ސިޓީއަށެވެ. އަދި ޕީއެސްޖީއާއި، މެންޗެސްޓާ ޔުނައިޓެޑް އަދި އިންޓަ މިލާނުންވެސް މެސީއަށް ފާރަލަމުން އަންނަ ކަމަށް ރިޕޯޓުތައް ބުނެއެވެ.\nމެސީ ބާސާ ދޫކޮށްލާނެ ކަމަށް ރިޕޯޓުތައް ބުނާއިރު، މި ސީޒަން ބާސާއިން ނިންމާލީ ހުސްއަތާއެވެ. މިއީ ފާއިތުވި 12 ސީޒަނުގެ ތެރޭގައި ބާސާއިން ތައްޓެއް ނުލިބި ނިންމާލި ފުރަތަމަ ފަހަރެވެ. އަދި ބާސާ ވަނީ ލަދުވެތިގޮތަކަށް ޔުއެފާ ޗެމްޕިއަންސް ލީގުގެ ކުއާޓާގައި ބަޔާން މިއުނިކް އަތުން 8-2 ން ބަލިވެފައެވެ. މިއީ ޔޫރަޕްގެ މުބާރާތެއްގައި މިހާ ތަފާތު ބޮޑުކޮށް ބާސާ ބަލިވި ފުރަތަމަ ފަހަރެވެ. އަދި މިއީ ފާއިތުވި 74 އަހަރު ތެރޭ އެއް މެޗެއްގައި ބާސާ ކޮޅަށް 8 ލަނޑު ވަން ފުރަތަމަ ފަހަރެވެ.


މަޤާމު: ރިލީފް ޓީޗަރ (ދިވެހި)\nމަޤާމު އޮތްއޮފީސް: ގދ. އަތޮޅު މަދަރުސާ\nވަޒީފާ އަދާކުރާ ސެކްޝަނާއި ތަން: ގދ. އަތޮޅު މަދަރުސާގެ އެކަޑަމިކް ސެކްޝަން\n1. މި މަދަރުސާއިން ހަމަޖައްސާ ކިލާސްތަކަށް (ގްރޭޑް 6،7 އަށް) ދިވެހި ކިޔަވައިދިނުން.\n2. ކިޔަވައިދިނުމުގެ ކުރިން ކިޔަވައިދިނުމަށްޓަކައި ތައްޔާރުކުރަންޖެހޭ ސްކީމްތަކާއި ލެސަން ޕްލޭންތައް ތައްޔާރުކުރުން.\n3. ކިޔަވައިދެވޭގޮތުގެ މަޢުލޫމާތު ކިލާސް ރެކޯޑްތަކުގައި ދުވަހުން ދުވަހަށް ލިޔުން.\n4. ދަރިވަރުންގެ ފެންވަރު ދުވަހުން ދުވަހަށް ލިޔެ ބެލެހެއްޓުން.\n5. ދަރިވަރުންނަށް އެކަށީގެންވާ ތަޢުލީމެއް ދިނުމަށް މަދަރުސާގެ އެހެން ޓީޗަރުންނާއި ލީޑިންގ ޓީޗަރުންގެ އެހީތެރިކަން ހޯދައިގެން ކިޔަވައިދިނުމާ ގުޅޭ ހުރިހާ މަސައްކަތެއް ކުރިއަށް ގެންދިޔުން.\n6. ދަރިވަރުންގެ ތެރެއިން އުނގެނުމުގެ ފެންވަރުދަށް ކުދިންނަށް އިތުރުއެހީދޭ ކިލާސްތައް ނަގައިގެން އެފަދަ ކުދިންގެ ފެންވަރު ރަނގަޅުކުރުމަށް މަސައްކަތް ކުރުން.\n7. ދަރިވަރުންގެ ކިޔެވުމާއި ސްލޫކީ މިންގަނޑާބެހޭ މަޢުލޫމާތު ދުވަހުން ދުވަހަށް ބެލެނިވެރިންނާ ހިއްސާކުރުން.\n8. ދަރިވަރުންނަށް ރަނގަޅު ނަމޫނާއަކަށް ވުމަށްޓަކައި ތިމާގެ އުޅުން ދަރިވަރުންނާއި ބެލެނިވެރިންނާއި މުޖުތަމަޢު ބަލައިގަންނާނެ ފަދަ ރަނގަޅުގޮތަކަށް ބެހެއްޓުން.\nސްކޫލް ރިލީފް ޓީޗަރ\nޓީޗަރުންގެ ވަޒީފާގެ އޮނިގަނޑުގެ CS13-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-2 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ސަނަދެއް ހާސިލުކޮށްފައިވުމާއެކު، މޯލްޑިވްސް މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓް ކޮށްފައިވުން. އަދި ސެންޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން. ނުވަތަ؛\nޓީޗަރުންގެ ވަޒީފާގެ އޮނިގަނޑުގެ CS11-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS11-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS11-2 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ނުވަތަ6ސަނަދެއް ހާސިލުކޮށްފައިވުމާއެކު، މޯލްޑިވްސް މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓް ކޮށްފައިވުން. އަދި ސެންޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން. ނުވަތަ؛\nޓީޗަރުންގެ ވަޒީފާގެ އޮނިގަނޑުގެ CS9-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %80 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS11-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، ފެންވަރުބެލުމުގެ ނިޒާމުން ވިދިވިދިގެން3އަހަރުދުވަހު %80 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުން.\nޖީ.ސީ.އީ / ކޭމްބްރިޖް އޯ ލެވެލް އިމްތިޙާނުން2މާއްދާއިން ދަށްވެގެން "ޑީ" ފާސް ލިބިފައިވުމާއެކު، އެސް.އެސް.ސީ އިމްތިޙާނުގެ ދިވެހި، އިސްލާމް މި2މާއްދާއިން ދަށްވެގެން "ސ" ފާސް ލިބިފައިވުން.\n1 ލިބިފައިވާ ތަޢުލީމާއި ތަމްރީން: % 50\n2 މަސައްކަތުގެ ތަޖުރިބާ: % 16\n3 މަސައްކަތުގެ ހުނަރާއި، ފެންވަރާއި، ޤާބިލުކަމާއި، ސިފަތަކަށް: % 34\n(1) އިންޓަވިޔު އޮންނާނީ، ގދ. އަތޮޅު މަދަރުސާގެ އިދާރާގައެވެ.\n(2) އިންޓަވިޔުއަށް ހޮވޭ ފަރާތްތަކަށް، އިންޓަވިޔު ބޭއްވޭނެ ތަނާއި އިންޓަވިޔު ކުރުން އޮންނަ ތާރީޚާއި ގަޑި މި މަދަރުސާއިން ލިޔުމުން އަންގަމުން ގެންދާނެއެވެ.\nހ- ވަޒީފާއަށް އެދި ފުރިހަމަކޮށްފައި ހުށަހަޅަންޖެހޭ އެޕްލިކޭޝަން ފޯމު (ސިވިލް ސަރވިސްގެ ވަޒީފާއަށް އެދޭ ފޯމު، މި މަދަރުސާގެ އިދާރައިން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ގެ ވެބްސައިޓުން ޑައުންލޯޑް ވެސް ކުރެވޭނެއެވެ.)\n- ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، ސަރުކާރުގެ ރަސްމީ ދުވަސްތަކުގައި ހެނދުނު 8:30 އިން ފެށިގެން މެންދުރުފަހު 2:00 އާ ދެމެދު ގދ. އަތޮޅު މަދަރުސާގެ އިދާރާއަށެވެ.\n- ތަކެތި ހުށަހެޅުމުގެ ސުންގަޑިއަކީ، 2016 ޖަނަވަރީ 11 ވަނަ ހޯމަދުވަހުގެ މެންދުރުފަހު 2:00 އެވެ.\n- މި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، ގދ. އަތޮޅު މަދަރުސާގެ 7983083 ނަންބަރު ފޯނަށް ގުޅުން އެދެމެވެ.\nސުންގަޑި: 11 ޖަނަވަރީ 2016 1400


Kudakudhinge hiyaage computer lab ah beynunvaa baeh thakethi dhiraagun hadhiyaa kohffi - One Online\nކުޑަކުދިންގެ ހިިޔާގެ ކޮމްޕިއުޓަރު ލެބް --- ފޮޓޯ: ދިރާގު\nކުޑަކުދިންގެ ހިިޔާގެ ކޮމްޕިއުޓަރު ލެބަށް ބޭނުންވާ ބައެއް ތަކެތި ދިރާގުން ހަދިޔާކޮށްފި\nކުޑަކުދިންގެ ހިިޔާގެ ކޮމްޕިއުޓަރު ލެބަށް ބޭނުންވާ މުހިންމު ވަސީލަތްތަކެއް ދިރާގުން ހަދިޔާކޮށްފިއެވެ.\nދިރާގުގެ އިޖުތިމާއީ ޒިންމާގެ ދަށުން ކުޑަކުދިންގެ ހިޔާގެ ކޮމްޕިއުޓަރު ލެބަށް ބޭނުންވާ 23 ކޮމްޕިއުޓަރު ޑެސްކު، އިތުރު ފަސް ކޮމްޕިއުޓަރު ސިސްޓަމް ހަދިޔާ ކުރި ކަމަށް ދިރާގުން ބުނެއެވެ. މީގެ އިތުރުން ދިރާގު ފައިބާ 100އެމް އިންޓަނެޓް ކަނެކްޝަނަކާއި ދިރާގު ޓިވީ ކަނެކްޝަނެއް ހަދިޔާ ކުރި ކަމަށް ދިރާގުން ބުނެއެވެ.\nހަމައެއާއެކު ކުޑަކުދިންގެ ހިޔާގެ މެނޭޖްމަންޓްގެ އެދުމުގެ މަތިން ހިޔާގެ ދެ ލެބަށް ބޭނުންވެފައިވާ މަރާމާތުކުރުމުގެ ބައެއް މަސައްކަތްތައް ކުރިއަށްގެންދިއުމަށް ވެސް ދިރާގުން އެހީތެރިކަން ފޯރުކޮށްދީފައިވާނެ ކަމަށް އެ ކުންފުނިން ބުނެއެވެ.\nދިރާގުން މައުލޫމާތު ދިން ގޮތުގައި މީގެ ކުރިންވެސް އެކުންފުނިން ވަނީ ކުޑަކުދިންގެ ހިޔާގެ އެކިއެކި ފްލޯތަކަށް ހަތް ދިރާގު ޓީވީ ކަނެކްޝަން ހަދިޔާކޮށްފައެވެ. އަދި އެ ކުދިންގެ އޮންލައިން ކްލާސްތައް ހިންގުމަށް ދިރާގުން އަންނަނީ ފައިބާ އިންޓަނެޓުގެ ހިދުމަތް ހިލޭ ފޯރުކޮށްދެމުން ކަމަށް ދިރާގުން ބުނެއެވެ.\nއެކަމާ ގުޅިގެން ކުޑަކުދިންގެ ހިޔާގެ ސީއީއޯ މޫމިނާ އާދަމް ވަނީ ދިރާގުން ވޭތުވެދިޔަ 12 އަހަރު ކުޑަކުދިންގެ ހިޔާއަށް ވެދެމުން އަންނަ ދީލަތި އެހީތެރިކަން ފާހަގަކުރައްވައި ދިރާގުން ވެދެއްވާ އެހީތެރިކަމަށް ޝުކުރު ދަންނަވައިފައެވެ. އަދި އެ ކުދިންގެ ކިޔެވުމަށާއި، މުނިފޫހިފުލުވުމަށް ދިރާގުން ފޯރުކޮށްދީފައިވާ ދިރާގު ޓީވީ އަދި އިންޓަނެޓަކީ ވަރަށް މުހިންމު ދެ ވަސީލަތް ކަމަށް މޫމިނާ ވިދާޅުވިއެވެ.\nދިރާގުގެ އިޖުތިމާއީ ޒިންމާގެ ދަށުން ކުޑަކުދިންގެ ތައުލީމާއި އަދި ކުރިއެރުމަކީ އެކުންފުނިން ނުހަނު އިސްކަމެއްދޭ ކަމަށް އެކުންފުނިން ބުނެއެވެ. އަދި މީގެ ކުރިންވެސް އެ ކުންފުނިން ކުޑަކުދިންގެ ހިޔާތަކަށް އެކި ގޮތްގޮތުން އެހިތެރިކަން ފޯރުކޮށްދީފައިވާ ކަމަށް ދިރާގުން ބުނެއެވެ.\nއެގޮތުން ދިރާގުން އެންމެ ފުރަތަމަ ކޮމްޕިއުޓަރު ލެބް ކުޑަކުދިންގެ ހިޔާގައި ގާއިމުކުރުމަށް އެހީތެރިވެފައިވަނީ 2013 ވަނަ އަހަރު ކަމަށާއި ހަމަ އެއަހަރު ދިރާގުން ވަނީ ކުޑަކުދިންގެ ހިޔާގައި ލައިބްރަރީއެއް ވެސް ގާއިމުކޮށްދީފައި ކަމަށް ދިރާގުން ބުނެއެވެ. އޭގެ އިތުރުން ދިރާގުން ވަނީ ހުޅުމާލޭގައި ހުންނަ ކުޑަކުދިން ބަލަހައްޓާ މަރުކަޒު "ފިޔަވަތި"ގައި އިންޓަނެޓުގެ ހިދުމަތް ހިލޭ ފޯރުކޮށްދީ، އޮންލައިން ކްލާސްތައް ހިންގުމުގެ ނިޒާމު ހަަތަރު ކްލާސްރޫމްގައި ގާއިމުކޮށްދީފައެވެ.\nގުޅޭ ޓެގު ދިރާގު ކުޑަކުދީންގެ ހިޔާ